SLUŽBENI GLASNIK GRADA DUBROVNIKA

Broj 17. Godina LIX

Dubrovnik, 2. prosinca 2022. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADSKO VIJEĆE

160. Odluka o izmjenama Odluke o lokalnim porezima Grada Dubrovnika

161. Odluka o korištenju dijela naplaćenih sredstava komunalnog doprinosa i komunalne naknade za druge namjene različite od namjena propisanih člancima 76. i 91. Zakona o komunalnom gospodarstvu

162. Odluka o izradi Urbanističkog plana uređenja „Orašac 2“

163. Odluka o privremenoj zabrana izvođenja građevinskih radova na području Grada Dubrovnika

164. Odluka o raspoređivanju sredstava iz Proračuna Grada Dubrovnika namijenjenih financiranju političkih stranaka i vijećnika s liste grupe birača Gradskog vijeća Grada Dubrovnika u 2023. godini

165. Odluka o izmjeni i dopuni Odluke o koeficijentima za obračun plaće službenika i namještenika u upravnim tijelima Grada Dubrovnika

166. Odluka o dodjeli koncesije za posebnu upotrebu pomorskog dobra Grada Dubrovnika za potrebe izgradnje podsustava odvodnje otpadnih voda naselja Komolac i Čajkovica, KS Komolac i KS Čajkovica i vodoopskrbnog cjevovoda Komolac – Gruž

167. Odluka o načinu iskazivanja cijena roba i usluga koje se ne iskazuju u decimalama ili se iskazuju u jednoj decimali

168. Odluka o izmjenama Odluke o komunalnim djelatnostima i organizacijskim oblicima obavljanja komunalnih djelatnosti

169. Odluka o izmjenama Odluke o drugim komunalnim djelatnostima na području Grada Dubrovnika

170. Program održavanja komunalne infrastrukture u 2023. godini

171. Program obavljanja drugih komunalnih djelatnosti na području Grada Dubrovnika u 2023. godini

172. Program građenja komunalne infrastrukture za 2023.godinu

173. Program javnih potreba u kulturi Grada Dubrovnika za 2022. godinu

174. Pravilnik o izmjenama i dopunama Pravilnika o visini zakupnine za korištenje javnim površinama Grada Dubrovnika

175. Zaključak o razvoju i unapređenju projekta Dubrovačke kartice (Dubrovnik Card)

176. Zaključak o načinu i uvjetima sudjelovanja roditelja-korisnika usluga u cijeni programa predškolskih ustanova Grada Dubrovnika

177. Zaključak o imenovanju Povjerenstva za verifikaciju Programa za provedbu urbanističko-arhitektonskog natječaja za idejno rešenje Pastoralnog centra Svete Obitelji – Nova Mokošica

GRADONAČELNIK

178. Izmjene i dopune Plana prijma u službu u upravna tijela Grada Dubrovnika za 2022. godinu

179. Pravilnik o izmjenama i dopunama Pravilnika o unutarnjem redu gradske uprave Grada Dubrovnika

**GRADSKO VIJEĆE**

**160**

Na temelju članka 42. stavaka 1. i 2. Zakona o lokalnim porezima (“Narodne novine”, broj [115/16](https://www.zakon.hr/cms.htm?id=21863), [101/17](https://www.zakon.hr/cms.htm?id=21865), [114/22](https://www.zakon.hr/cms.htm?id=53863)), i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 16. sjedinici, održanoj 1. prosinca 2022., donijelo je

**O D L U K U**

**o izmjenama Odluke o lokalnim porezima Grada Dubrovnika**

Članak 1.

U Odluci o lokalnim porezima Grada Dubrovnika (“Narodne novine”, broj 129/19., “Službeni glasnik Grada Dubrovnika”, broj15/19.) u dijelu II. ”Vrste poreza” članak 5. mijenja se i glasi:

“Porez na kuće za odmor plaća se 1,99 EUR/m2 korisne površine kuće za odmor.”

Članak 2.

Ova odluka stupa na snagu osmog dana od dana objave u “Službenom glasniku Grada Dubrovnika a primjenjuje se od 1. siječnja 2023. i objavit će se u “Narodnim novinama”.

KLASA: 410-01/19-01/03

URBROJ: 2117-1-09-22-07

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**161**

Na temelju članka 95. Zakona o komunalnom gospodarstvu (“Narodne novine”, broj 68/18, 110/18, 32/20), članka 2. stavka 3. Odluke o kumunalnoj naknadi (“Službeni glasnik Grada Dubrovnika”, broj 25/18, 6/20, 12/20), članka 2.stavka 3. Odluke o komunalnom doprinosu (“Službeni glasnik Grada Dubrovnika”, broj 25/18, 12/20, 16/20) i članka 39.Statuta Grada Dubrovnika (”Službeni glasnik Grada Dubrovnika”, broj 2/21), Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**O D L U K U**

**o korištenju dijela naplaćenih sredstava komunalnog doprinosa i komunalne naknade za druge namjene različite od namjena propisanih čl. 76. i 91.**

**Zakona o komunalnom gospodarstvu**

Članak 1.

Uslijed nastupanja posebnih okolnosti koje su nastale proglašenjem epidemije bolesti COVID – 19 uzrokovane virusom SARS-CoV-2, a zbog čega je ugrožen život i zdravlje građana te je narušena gospodarska aktivnost i uzrokovana gospodarska šteta, određuje se korištenje dijela naplaćenih sredstava komunalnog doprinosa i komunalne naknade i za druge namjene različite od namjena propisanih čl. 76. i 91. Zakona o komunalnom gospodarstvu (“Narodne novine”, broj 68/18, 110/18 i 32/20).

Dio naplaćenih sredstava komunalnog doprinosa i komunalne naknade koji se može koristiti i za druge namjene različite od namjena propisanih čl. 76. i 91. Zakona o komunalnom gospodarstvu (“Narodne novine” br. 68/18, 110/18 i 32/20) iznosi najviše do 50% naplaćenih sredstava s osnova komunalne naknade i komunalnog doprinosa za proračunsko razdoblje 2023. godine.

Ukoliko se dijelom naplaćenih novčanih sredstava komunalnog doprinosa i komunalne naknade iz stavka 2. ne ispravi narušena gospodarska aktivnost i uzrokovana gospodarska šteta, Gradsko vijeće Grada Dubrovnika će svojom odlukom ovlast iz čl. 95 st.3. i 4. Zakona o komunalnom gospodarstvu (“Narodne novine”, broj 68/18, 110/18 i 32/20) produljiti i za proračunsko razdoblje 2024. godine.

Članak 2.

Ova odluka stupa na snagu prvog dana od dana objave u “Službenom glasniku Grada Dubrovnika”.

KLASA: 363-01/22-09/24

URBROJ: 2117-1-09-22-3

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**162**

Na temelju članaka 86. stavka 3. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19), članka 39. Statuta Grada Dubrovnika („Službeni glasnik Grada Dubrovnika“, broj 2/21) a, po prethodno pribavljenom mišljenju Upravnog odjela za zaštitu okoliša i komunalne poslove Dubrovačko-neretvanske županije KLASA: 351-01/22-01/70, URBROJ: 2117-09/2-22-06 od 4. studenog 2022., Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**O D L U K U**

**O IZRADI URBANISTIČKOG PLANA UREĐENJA „ORAŠAC 2“**

1. **OPĆE ODREDBE**

Članak 1.

Donosi se Odluka o izradi Urbanističkog plana uređenja „Orašac 2“ - dalje u tekstu: Plan.

1. **PRAVNA OSNOVA** **za izradu i donošenje PLANA**

Članak 2.

Člankom 148. Odredbi za provođenje Prostornog plana uređenja Grada Dubrovnika („Službeni glasnik Grada Dubrovnika“, br. 07/05, 06/07, 10/07, 03/14, 09/14, 19/15, 18/16-*pročišćeni tekst*, 25/18, 13/19, 07/20-*pročišćeni tekst*, 02/21, 05/21-*ispravak*, 07/21-*pročišćeni tekst) -* dalje u tekstu: PPU Grada Dubrovnika određena je izrada Urbanističkog plana uređenja UPU 1.16 Orašac 2.

Izrada i donošenje Plana temelji se na odredbama članaka 81. - 112. Zakona o prostornom uređenju („Narodne novine“, broj 153/13, 65/17, 114/18, 39/19, 98/19) – dalje u tekstu: Zakon te Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“, broj 106/98, 39/04, 45/04 – ispravak i 163/04), u dijelu kojim se propisuju pravna pravila koja se odnose na sadržaj, mjerila kartografskih prikaza, obvezne prostorne pokazatelje i standard elaborata prostornih planova – dalje u tekstu: Pravilnik te drugim važećim propisima iz područja prostornog uređenja.

Nositelj izrade Plana je Upravni odjel za urbanizam, prostorno planiranje i zaštitu okoliša Grada Dubrovnika.

1. **RAZLOZI DONOŠENJA PLANA**

Članak 3.

Razlozi za donošenje Plana su:

* obveza iz PPU-a Grada Dubrovnika kojim su definirane granice obuhvata Plana,
* inicijativa za izradu Plana pokrenuta od strane vlasnika zemljišta,
* osiguranje preduvjeta za uređenje prostora u skladu s namjenom, uvjetima korištenja i zaštitom prostora, stupnjem uređenja i izgrađenošću područja obuhvata Plana,
* poboljšanje infrastrukturnih i drugih uvjeta u skladu s ciljevima i planskim rješenjima utvrđenim prostornim planovima šireg područja i pozitivnim propisima.

1. **OBUHVAT IZRADE PLANA**

Članak 4.

Obuhvat izrade Plana određen je PPU-om Grada Dubrovnika i prikazan je na kartografskom prikazu 3.6. Uvjeti korištenja, uređenja i zaštite prostora – Područja i dijelovi primjene planskih mjera zaštite. Sukladno članku 89. Zakona Odlukom o izradi urbanističkog plana uređenja može se odrediti uži ili širi obuhvat tog plana od obuhvata određenog prostornim planom lokalne razine šireg područja te se može odrediti obuhvat tog plana i za područje za koje obuhvat nije određen prostornim planom lokalne razine šireg područja. Slijedom navedenog, obuhvat izrade Plana je izmijenjen i prilagođen detaljnijoj katastarskoj izmjeri, uključeni su dijelovi neophodni za infrastrukturno opremanje prostora te je isključen južni dio neizgrađenog uređenog građevinskog područja naselja koji ne čini prostornu cjelinu s ostatkom područja i koji je opremljen osnovnom infrastrukturom.

Prostorni obuhvat Plana obuhvaća područje površine od približno 6,5 hektara (ha). Grafički separat s naznačenim obuhvatom izrade Plana sastavni je dio ove Odluke.

1. **SAŽETA OCJENA STANJA U OBUHVATU PLANA**

Članak 5.

Područje naselja Orašac smješteno je u središnjem dijelu priobalnih padina, sjeverno od Dubrovnika. Obuhvat karakteriziraju blaže padine brda i zaravnjeni dio naselja. Povoljna prirodna obilježja središnjeg, zaravnjenog dijela padine odredila su povijesno korištenje područja i razvoj ruralnih cjelina Orašca i Poljica. Njihov razvoj možemo pratiti od 19 st. kada su uz prometnicu u središnjem dijelu zaravni nastala dva ruralna naselja, raspršene izgradnje, kamenih kuća s vrtovima mješovite namjene, okružene brojnim i velikim površinama terasiranih maslinika. Padine brda su dominantno bile prekrivene uskim i dugačkim terasama s vinogradima, maslinicima i pašnjacima, a u obalnim dijelovima na širim i kraćim terasama su dominirali maslinici i pašnjaci. Tijekom 20 st. uslijed napuštanja poljoprivredne proizvodnje nestaju velike površine pod maslinicima i vinogradima na terasiranim padinama brda i obale koje se prepuštaju prirodnim procesima zarastanja, a u izgrađenom dijelu nestaju uslijed razvoja naselja.

Područje obuhvata Plana PPU-om Grada Dubrovnika određeno je kao građevinsko područje naselja mješovite, pretežito stambene namjene. Veći dio obuhvata je određen kao neizgrađeni uređeni dio građevinskog područja naselja, a manji dio kao izgrađeno građevinsko područje naselja. Područje obuhvata Plana nalazi se unutar zaštićenog obalnog područja mora.

Područje u obuhvatu Plana je djelomično infrastrukturno opremljeno. Do predmetne zone se pristupa postojećom prometnicom, PPU-om Grada Dubrovnika označenom kao ostala javna nerazvrstana cesta. Međutim, prometna mreža prolazi samo rubnim dijelovima zone i ne omogućava pristup svim građevinskim česticama. Pristupnom prometnicom južno od zone obuhvata prolazi samonosiva zračna trasa javnih telekomunikacija. U blizini se nalazi postojeća trafostanica i zračni vod. Naselje je priključeno na vodoopskrbni sustav Zaton – Orašac – Elafiti. Planirano je proširenje i rekonstrukcija sustava javne vodoopskrbe te priključenje novih potrošača na sustav javne vodoopskrbe. Ne postoji izgrađeni sustav javne odvodnje, već se odvodnja otpadnih voda riješila izgradnjom individualnih sabirnih jama.

PPU-om Grada Dubrovnika određena su ugrožena i rijetka staništa, a unutar predmeta obuhvata određena su kopnena staništa stenomediteranske čiste vazdazelene šume i makija crnike te mozaici kultiviranih površina. Unutar predmetne zone nema pojedinačnog zaštićenog kulturnog dobra niti graditeljske cjeline, međutim uz granicu obuhvata nalazi se zaštićeno kulturno dobro crkva sv. Nikole te evidentirano kulturno dobro crkva Gospe od snijega. Za dio obuhvata propisane su mjere uređenja zemljišta koje se odnose na očuvanje i unapređenje krajobraznih vrijednosti prostora, odnosno ozelenjavanje područja kultiviranog krajobraza, posebno terasastih poljoprivrednih površina te oblikovanje zemljišta uz infrastrukturne koridore.

Obuhvat Plana obuhvaćen je Krajobraznom studijom za administrativno područje Grada Dubrovnika koju je izradila tvrtka Zelena infrastruktura d.o.o. iz Zagreba i Agronomski fakultet Sveučilišta u Zagrebu u lipnju 2022. godine. Predmetna studija je nakon analize i vrednovanja prirodnih i antropogenih čimbenika unutar predmeta obuhvata, procjene osjetljivosti, stupnja izloženosti razvojnim pritiscima i ugroženosti karaktera krajobraznog područja dala smjernice za integralnu zaštitu i održivi razvoj područja.

Kroz postupak ocjene o potrebi strateške procjene utjecaja Plana na okoliš Upravni odjel za zaštitu okoliša i komunalne poslove dao je mišljenje da za izradu Plana nije potrebno provesti stratešku procjenu utjecaja Plana na okoliš. Sagledavajući mogući utjecaj Plana na sastavnice okoliša moguć je negativan utjecaj prioritetno na krajobraz i vizualni identitet naselja Orašac. Uvrštavanjem mjera očuvanja krajobraznih vrijednosti okoliša proizašlih iz Krajobrazne studije za administrativno područje Grada Dubrovnika, negativan utjecaj se može svesti na prihvatljivu mjeru i unaprijediti mjerama rahlije gradnje i ozelenjavanja područja kultiviranog krajobraza.

1. **CILJEVI I PROGRAMSKA POLAZIŠTA PLANA**

Članak 6.

Poštujući uvjete i smjernice Zakona i Odredbi za provođenje PPU-a Grada Dubrovnika te prirodne i kulturne vrijednosti, osnovni cilj Plana je svrhovita organizacija, korištenje i namjena prostora te propisivanje uvjeta za uređenje, unaprjeđenje i zaštitu prostora.

Ciljevi i programska polazišta izrade Plana su:

* opremanje neizgrađenog dijela naselja mješovite namjene osnovnom infrastrukturom,
* očuvanje krajobraznih vrijednosti prostora i vizualnog identiteta naselja Orašac,
* definiranje položaja i obuhvata zelenih površina,
* postizanje rahlije gradnje i očuvanje struktura terasiranog polja,
* osiguranje svih preduvjeta za zaštitu prostora i okoliša,
* utvrđivanje prostornih i ostalih uvjeta za gradnju i rekonstrukciju građevina te načina priključenja planiranih građevina na prometnu i komunalnu infrastrukturu,
* utvrđivanje prostornih i ostalih uvjeta uređenja javnih površina kao što su javne zelene površine, kolne i pješačke prometnice,
* utvrđivanje prostornih i ostalih uvjete uređenja zaštitnih zelenih, pejzažnih i kultiviranih površina.

1. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PLANA**

Članak 7.

Za potrebe izrade Plana koristit će se službena digitalna katastarska podloga u mjerilu 1:1000.

Dosad je izrađena sljedeća dokumentacija koja će se uzeti u obzir pri izradi Plana:

* Krajobrazna studija za administrativno područje Grada Dubrovnika, *lipanj 2022., Zelena infrastruktura d.o.o. iz Zagreba i Agronomski fakultet Sveučilišta u Zagrebu,*
* Stručna analiza zaprimljene inicijative u svrhu utvrđivanja osnovanosti pokretanja postupka za izradu i donošenje Urbanističkog plana uređenja „Orašac 2“, *srpanj 2022., Upravni odjel za urbanizam, prostorno planiranje i zaštitu okoliša Grada Dubrovnika*

Ako se tijekom izrade Plana ukaže potreba za drugim stručnim podlogama od značaja za prostorno – plansko rješenje, iste će biti izrađene.

Ostali podaci bit će prikupljeni u postupku izrade temeljem podataka, planskih smjernica i propisanih dokumenata koja će dostaviti nadležna tijela i pravne osobe s javnim ovlastima iz svog djelokruga.

1. **NAČIN PRIBAVLJANJA STRUČNIH RJEŠENJA PLANA**

Članak 8.

Stručno rješenje Plana, sukladno provedenom postupku javne nabave, izradit će stručni izrađivač ovlašten za obavljanje stručnih poslova prostornog uređenja sukladno posebnom propisu, u suradnji s Nositeljem izrade.

1. **POPIS JAVNOPRAVNIH TIJELA ODREĐENIH POSEBNIM PROPISIMA TE DRUGIH ZAINTERESIRANIH PRAVNIH OSOBA KOJE DAJU ZAHTJEVE ZA IZRADU PLANA**

Članak 9.

U postupku izrade Plana tražit će se sudjelovanje i podaci, planske smjernice i drugi propisani dokumenti od sljedećih javnopravnih tijela:

* MINISTARSTVO KULTURE, Uprava za zaštitu kulturne baštine, Konzervatorski odjel u Dubrovniku, *Restićeva 7, 20000 Dubrovnik*
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, Odjel inspekcije, *Vladimira Nazora 32, 20000 Dubrovnik*
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, *Liechtensteinov put 31, 20000 Dubrovnik*
* DRŽAVNA GEODETSKA UPRAVA, PODRUČNI URED ZA KATASTAR, *Ante Starčevića 23, 20000 Dubrovnik*
* ZAVOD ZA PROSTORNO UREĐENJE DUBROVAČKO-NERETVANSKE ŽUPANIJE, *Petilovrijenci 2, 20000 Dubrovnik*
* HAKOM – Hrvatska regulatorna agencija za mrežne djelatnosti, *Ulica Roberta Frangeša Mihanovića 9, 10000 Zagreb*
* HEP, DP „Elektrojug Dubrovnik“, *Nikole Tesle 3, 20000 Dubrovnik*
* HOPS, Hrvatski operator prijenosnog sustava d.o.o., Sektor za razvoj, investicije i izgradnja, *Kupska 4, 10000 Zagreb*
* HRVATSKE VODE, Vodnogospodarski odjel za slivove južnog Jadrana, *Vukovarska 35, 21000 Split*
* HRVATSKE VODE, Vodnogospodarska ispostava za mali sliv „Dubrovačko primorje“, Vodnogospodarska ispostava Dubrovnik, *Vukovarska 8, 20000 Dubrovnik*
* JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE DUBROVAČKO-NERETVANSKE ŽUPANIJE*, Branitelja Dubrovnika 41, 20000 Dubrovnik*
* DUBROVAČKO-NERETVANSKA ŽUPANIJA, Upravni odjel za zaštitu okoliša i komunalne poslove, *Vukovarska 16, 20000 Dubrovnik*
* DUBROVAČKO-NERETVANSKA ŽUPANIJA, Upravni odjel za poljoprivredu i ruralni razvoj, Pred dvorom 1, 20000 Dubrovnik
* VODOVOD DUBROVNIK d.o.o., Odjel za vodoopskrbu i komunalnu hidrotehniku, *Vladimira Nazora 19, 20000 Dubrovnik*
* VODOVOD DUBROVNIK d.o.o., Odjel odvodnje, *Vladimira Nazora 19, 20000 Dubrovnik*
* GRAD DUBROVNIK, Upravni odjel za poslove gradonačelnika, *ovdje*
* GRAD DUBROVNIK, Upravni odjel za gospodarenje imovinom, opće i pravne poslove, *ovdje*
* GRAD DUBROVNIK, Upravni odjel za izdavanje i provedbu dokumenata prostornog uređenja i gradnje, *ovdje*
* GRAD DUBROVNIK, Upravni odjel za komunalne djelatnosti, promet i mjesnu samoupravu, *ovdje*
* GRAD DUBROVNIK, Upravni odjel za izgradnju i upravljanje projektima, *ovdje*
* GRAD DUBROVNIK, Upravni odjel za turizam, gospodarstvo i more, *ovdje*
* GRAD DUBROVNIK, Upravni odjel za obrazovanje, šport, socijalnu skrb i civilno društvo, *ovdje*
* GRAD DUBROVNIK, Upravni odjel europske fondove, regionalnu i međunarodnu suradnju, *ovdje*
* GRAD DUBROVNIK, Upravni odjel za komunalne djelatnosti i mjesnu samoupravu, Mjesni odbor Orašac, *ovdje*

U postupak izrade Plana uključit će se sljedeće zainteresirane pravne osobe:

* HRVATSKA KOMORA ARHITEKATA, Područni odbor Dubrovnik, n/r Romano Duić, Entasis d.o.o., *Kralja Tomislava 7, 20000 Dubrovnik*
* DRUŠTVO ARHITEKATA DUBROVNIK, n/r Ursula Stanić-Siništaj, Studio Lacroma d.o.o., *Ispod Minčete 6, 20000 Dubrovnik*
* ČISTOĆA d.o.o., *Dr. Ante Starčevića 9, 20000 Dubrovnik*
* SANITAT DUBROVNIK, *Marka Marojice 5, 20000 Dubrovnik*
* PROCALL d.o.o., *Ulica Pavla Šubića 42/III, 10000 Zagreb*

Ako se tijekom izrade Plana ukaže potreba, u postupak izrade mogu se uključiti i drugi sudionici.

1. **PLANIRANI ROK ZA IZRADU PLANA**

Članak 10.

Rokovi za izradu pojedinih faza Plana sukladni su odredbama Zakona.

Rok za pribavljanje zahtjeva javnopravnih tijela i drugih korisnika prostora koji daju svoje zahtjeve za izradu Plana je najviše 30 dana od dana primitka poziva.

Za izradu Plana određuje se okvirni rok izrade od 12 mjeseci od dana usvajanja Odluke na Gradskom vijeću, a ako se navedeni rok iz objektivnih razloga produži, to se produljenje ne smatra protivnim ovoj Odluci.

1. **IZVORI FINANCIRANJA PLANA**

Članak 11.

Sredstva za izradu Plana osiguravaju se temeljem članaka 63. i 167. Zakona te Proračunom Grada Dubrovnika.

1. **DRUGA PITANJA ZNAČAJNA ZA IZRADU PLANA**

Članak 12.

U svrhu donošenje ove Odluke, sukladno odredbi članka 66. stavka 1. Zakona o zaštiti okoliša („Narodne novine“, br. 80/13, 153/13, 78/15, 12/18 i 118/18), a u svezi odredbe članka 86. stavka 3. Zakona, pribavljeno je mišljenje Upravnog odjela za zaštitu okoliša i komunalne poslove Dubrovačko-neretvanske županije KLASA: 351-01/22-01/70, URBROJ: 2117-09/2-22-06 od 4. studenog 2022. da je postupak Ocjene o potrebi strateške procjene utjecaja na okoliš Urbanističkog plana uređenja „Orašac 2“ proveden sukladno Zakonu o zaštiti okoliša i Uredbi o strateškoj procjeni utjecaja strategije, plana i programa na okoliš, a temeljem kojeg je Gradonačelnik donio Odluku KLASA: 351-01/22-01/19, URBROJ: 2117-1-01-22-19 od 14. studenog 2022. da nije potrebno provesti stratešku procjenu utjecaja Plana na okoliš.

1. **ZAVRŠNE ODREDBE**

Članak 13.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 350-02/22-01/01

URBROJ: 2117-1-09-22-09

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**163**

Na temelju članka 132. Zakona o gradnji („Narodne novine“, broj 153/13, 20/17, 39/19 i 125/19), članka 39. Statuta Grada Dubrovnika („Službeni glasnik Grada Dubrovnika“, broj 2/21) i Mišljenja Turističke zajednice Grada Dubrovnika od 4. studenoga 2022., Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**O D L U K U**

**o privremenoj zabrani izvođenja građevinskih radova**

**na području Grada Dubrovnika**

**I. OPĆE ODREDBE**

Članak 1.

Ovom Odlukom utvrđuje se kalendarsko razdoblje i vrijeme privremene zabrane izvođenja građevinskih radova, vrste građevinskih radova koji se ne mogu izvoditi, područja zabrane, razlozi zbog kojih se u pojedinim slučajevima mogu izvoditi građevinski radovi, te nadzor nad provedbom ove Odluke.

**II. KALENDARSKO RAZDOBLJE I VRIJEME TRAJANJA PRIVREMENE ZABRANE**

Članak 2.

Privremena zabrana izvođenja građevinskih radova primjenjuje se u razdoblju od 15. lipnja do 15. rujna 2023. godine u vremenu od 00:00 do 24:00 sata.

**III. VRSTE RADOVA KOJI SE PRIVREMENO ZABRANJUJU**

Članak 3.

Građevinskim radovima koji se u smislu ove Odluke zabranjuju smatraju se:

* zemljani radovi (iskop humusa, široki iskop, iskop stepenica, iskop za temelje i građevne jame, iskop rovova za instalacije, iskop kanala i odvodnih jaraka, prijevoz materijala, uređenje temeljnog tla, izrada nasipa, izrada posteljice, izrada klinova uz objekte, deponiranje materijala, utovar, odvoz viška zemlje na gradski deponij, istovar, zatrpavanje građevinske jame nakon izvedbe podruma, zemljom od iskopa i sl.).

**IV. PODRUČJA PRIVREMENE ZABRANE IZVOĐENJA GRAĐEVINSKIH RADOVA**

Članak 4.

Područje privremene zabrane izvođenje građevinskih radova je cijelo područje Grada Dubrovnika.

**V. IZUZECI OD PRIVREMENE ZABRANE IZVOĐENJA GRAĐEVINSKIH RADOVA**

Članak 5.

Privremena zabrana izvođenja građevinskih radova sukladno odredbi članka 132. Zakona o gradnji ne odnosi na:

1. građevine odnosno radove za čije je građenje odnosno izvođenje utvrđen interes Republike Hrvatske:
2. uklanjanje građevina na temelju rješenja građevinske inspekcije ili odluke drugog tijela državne vlasti;
3. građenje građevina, odnosno izvođenje radova u godini u kojoj je odluka stupila na snagu

Zabrana iz ove Odluke ne odnosi se i na:

1. građevine odnosno radove za čije je građenje odnosno izvođenje utvrđen interes jedinice lokalne i područne (regionalne) samouprave;
2. hitne radove na popravcima objekata i uređaja komunalne i ostale infrastrukture koji se javljaju nenadano i kojima se sprječava nastanak posljedica opasnih za život i zdravlje ljudi kao i veća oštećenja nekretnine;
3. nužne radove na popravcima građevina kada zbog oštećenja postoji opasnost za život i zdravlje ljudi.

i za koje radove investitor nije u obvezi podnositi zahtjev za odobrenje izvođenja građevinskih radova.

Članak 6.

Nedjeljom, blagdanom i neradnim danom zabranjeno je izvođenje svih radova na izgradnji konstrukcije građevine, osim za:

1. građevine odnosno radove za čije je građenje odnosno izvođenje utvrđen interes jedinice lokalne i područne (regionalne) samouprave;
2. hitne radove na popravcima objekata i uređaja komunalne i ostale infrastrukture koji se javljaju nenadano i kojima se sprječava nastanak posljedica opasnih za život i zdravlje ljudi kao i veća oštećenja nekretnine;
3. nužne radove na popravcima građevina kada zbog oštećenja postoji opasnost za život i zdravlje ljudi.

**VI. NADZOR NAD PROVEDBOM ODLUKE**

Članak 7.

Nadzor nad primjenom ove Odluke provodi komunalno redarstvo Grada Dubrovnika.

U obavljanju nadzora komunalni redari postupaju sukladno odredbama Zakona o građevinskoj inspekciji ("Narodne novine", broj 153/13. i 115/18.) i Naputka Ministarstva graditeljstva i prostornog uređenja o novčanim kaznama koje izriču komunalni redari u provedbi Zakona o građevinskoj inspekciji ("Narodne novine", broj 23/18.), te će rješenjem narediti investitoru privremenu obustavu izvođenja zemljanih radova i/ili radova na izgradnji konstrukcije građevine ako se radovi izvode protivno ovoj Odluci.

**VII. PRIJELAZNE I ZAVRŠNE ODREDBE**

Članak 8.

Stupanjem na snagu ove Odluke prestaje vrijediti Odluka o privremenoj zabrani izvođenja građevinskih radova na području Grada Dubrovnika ("Službeni glasnik Grada Dubrovnika", broj: 25/21. i 3/22.).

Članak 9.

Ova odluka stupa na snagu osmog dana od dana objave u "Službenom glasniku Grada Dubrovnika".

KLASA: 363-01/22-09/23

URBROJ: 2117-1-09-22-04

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**164**

Na temelju članka 5. stavka 2. i članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine”, broj 29/19. i 98/19.) i članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**O D L U K U**

**o raspoređivanju sredstava iz Proračuna Grada Dubrovnika**

**namijenjenih financiranju političkih stranaka i vijećnika s liste**

**grupe birača Gradskoga vijeća Grada Dubrovnika u 2023. godini**

Članak 1.

Ovom se odlukom uređuje način raspoređivanja sredstava osiguranih u Proračunu Grada Dubrovnika za 2023. godinu za redovito godišnje financiranje političkih stranaka čiji su kandidati izabrani za vijećnike Gradskoga vijeća, kao i vijećnika izabranih s liste grupe birača.

Članak 2.

Sredstva iz prethodnoga članka osiguravaju se u Proračunu Grada Dubrovnika za 2023. godinu u visini od **120.406€.**

Članak 3.

Pravo na isplatu sredstava prema ovoj odluci imaju političke stranke koje imaju najmanje jednoga vijećnika u Gradskom vijeću i vijećnici koji su u Vijeće izabrani s liste grupe birača.

Članak 4.

Sredstva za financiranje političkih stranaka i vijećnika izabranih s liste grupe birača Gradskoga vijeća, osigurana u Proračunu Grada Dubrovnika, raspoređuju se tako da se utvrdi jednaki iznos sredstava za svakoga vijećnika u Gradskom vijeću razmjerno broju vijećnika u Vijeću prema konačnim rezultatima izbora.

Vijećniku podzastupljenoga spola (žene) izabranom s liste grupe birača i političkoj stranci za svakoga člana podzastupljenoga spola (žene) izbranoga s njezine liste, pripada i pravo na naknadu u visini od 10% iznosa predviđenoga po svakom vijećniku Vijeća.

Podzastupljenost spola u smislu stavka 2. ovog članka postoji ako je zastupljenost jednog spola u Gradskom vijeću niža od 40%.

Članak 5.

Sredstva iz članka 2. ove odluke raspoređuju se tromjesečno u jednakim mjesečnim iznosima, razmjerno broju članova svake političke stranke zastupljene u Vijeću i broju vijećnika Vijeća koji su izabrani s liste grupe birača, i to za vijećnike u iznosu od **464,5€**, tj. za svaku vijećnicu Vijeća u iznosu od **511€** mjesečno.

Članak 6.

Sredstva iz članka 2. ove odluke doznačavat će se na račun političkih stranaka, tj. na poseban račun vijećnika s liste grupe birača. Njihova je obveza knjigovodstveno ih obrađivati i omogućiti uvid mjerodavnim tijelima u način raspolaganja sredstvima, sukladno Zakonu o financiranju političkih aktivnosti i izborne promidžbe.

Članak 7.

Danom stupanja na snagu ove odluke prestaje vrijediti Odluka o raspoređivanju sredstava iz Proračuna Grada Dubrovnika namijenjenih financiranju političkih stranaka i vijećnika s liste grupe birača Gradskoga vijeća Grada Dubrovnika u 2022. godini (“Službeni glasnik Grada Dubrovnika”, broj 22/21.).

Članak 8.

Ova odluka stupa na snagu osmoga dana od dana objave u “Službenom glasniku Grada Dubrovnika”.

KLASA: 024-03/22-03/06

URBROJ: 2117/01-09-22-03

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**165**

Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10) i članka 39. Statuta Grada Dubrovnika („Službeni glasnik Grada Dubrovnika“, broj 2/21), te nakon savjetovanja sa sindikatom, Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**ODLUKU O IZMJENAMA I DOPUNAMA ODLUKE**

**o koeficijentima za obračun plaće službenika i namještenika**

**u upravnim tijelima Grada Dubrovnika**

Članak 1.

U Odluci o koeficijentima za obračun plaće službenika i namještenika u upravnim tijelima Grada Dubrovnika („Službeni glasnik Grada Dubrovnika“, broj 1/11) članku 2. u popisu radnih mjesta mijenja se sljedeće:

* kod radnog mjesta III. kategorije, pod Potkategorijom radnog mjesta Viši referent briše se naziv radnog mjesta viši referent II. te klasifikacijski rang 9 i koeficijent 1,80;
* kod radnog mjesta III. kategorije, pod Potkategorijom radnog mjesta Referent mijenja se koeficijent na način da se briše 1,70 te se upisuje 1,85;
* kod radnog mjesta IV. Kategorije, briše se Potkategorijom radnog mjesta Namještenici I. potkategorije te radno mjesto voditelj poslova namještenika te klasifikacijski rang 10. i koeficijent 1,75;
* kod radnog mjesta IV. Kategorije, pod Potkategorija radnog mjesta Namještenici II. kategorije kod radnog mjesta vozač, tehničar za održavanje, zaštitar, čuvar, komunalni izvidnik, domar mijenja se koeficijent na način da se briše 1,65, a upisuje se 1,80;
* kod radnog mjesta IV. Kategorije, pod Potkategorija radnog mjesta Namještenici II. kategorije kod radnog mjesta ostala radna mjesta namještenika za koja je kao uvjet propisana srednja stručna sprema mijenja se koeficijent na način da se briše 1,50, a upisuje se 1,65;
* kod radnog mjesta IV. Kategorije, pod Potkategorija radnog mjesta Namještenici II. potkategorije kod radnog mjesta spremač, dostavljač, pomoćni radnik i ostala radna mjesta namještenika za koja je kao uvjet propisana niža stručna sprema ili osnovna škola mijenja se koeficijent na način da se briše 1,25, a upisuje se 1,45.

Članak 2.

Ova odluka stupa na snagu osmog dana od dana objave u „Službenom glasniku Grada Dubrovnika“ a primjenjuje se od 1. siječnja 2023.godine.

KLASA: 024-03/22-03/07

URBROJ: 2117-1-09-22-05

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**166**

Na temelju članaka 19. i 37. stavak 1. Zakona o pomorskom dobru i morskim lukama ("Narodne novine", broj 158/03., 100/04., 141/06, 38/09., 123/11 i 56/16 i 98/19 ), članka 24. Uredbe o postupku davanja koncesije na pomorskom dobru („Narodne novine“, broj 23/04, 101/04, 39/06, 63/08, 125/10, 102/11, 83/12 i 10/17) i članka 39 Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće grada Dubrovnika na 16. sjednici, održanoj 1. prosinca 2022., donijelo je

**O D L U K U**

**o dodjeli koncesije za posebnu upotrebu pomorskog dobra Grada Dubrovnika za potrebe izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac-Gruž**

**na č.zem. 443/4 k.o. Komolac**

Članak 1.

Ovom odlukom o dodjeli koncesije za posebnu upotrebu pomorskog dobra Grada Dubrovnika za potrebe izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac – Gruž na č.zem. 443/4 k.o. Komolac (u daljnjem tekstu: Odluka), Gradsko vijeće Grada Dubrovnika (u daljnjem tekstu: DAVATELJ KONCESIJE) dodjeljuje društvu Vodovod Dubrovnik d.o.o. za vodoopskrbu i komunalnu hidrotehniku, OIB 00862047577, Vladimira Nazora 19 , (u daljnjem tekstu OVLAŠTENIK KONCESIJE), koncesiju za posebnu upotrebu pomorskog dobra Grada Dubrovnika za potrebe izgradnje podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac-Gruž na č.zem. 443/4 k.o. Komolac, a u skladu s Lokacijskom dozvolom izdanom od strane Grada Dubrovnika, Upravnog odjela za izdavanje i provedbu dokumenata prostornog uređenja i gradnje KLASA: UP/I-350-05/19-01/000034, URBROJ: 2117/01-15/13-19-0005 od 12. ožujka 2019. godine, pravomoćnom 6. travnja 2019. godine, te izmjenom i dopunom lokacijske dozvole pravomoćne 14. prosinca 2021.godine.

Članak 2.

Koncesija iz članka 1. ove Odluke dodjeljuje se OVLAŠTENIKU KONCESIJE radi izgradnje objekta infrastrukturne namjene, podsustava odvodnje otpadnih voda naselja Komolac i Čajkovica, CS Komolac i CS Čajkovica i vodoopskrbnog cjevovoda Komolac – Gruž na č.zem. 443/4 k.o. Komolac, sukladno Lokacijskoj dozvoli izdanoj po Gradu Dubrovniku, Upravnom odjelu za izdavanje i provedbu dokumenata prostornog uređenja i gradnje KLASA: UP/I-350-05/19-01/000034, URBROJ: 2117/01-15/13-19-0005 od 12. ožujka 2019. godine, pravomoćnom 6. travnja 2019. godine, te izmjenom i dopunom lokacijske dozvole pravomoćnom 14. prosinca 2021.godine.

Područje obuhvata koncesije označeno je na grafičkim prikazu Geodetskog projekta oznake 31/2018 izrađen od ovlaštenog geodetskog projektanta Stjepana Grmoljeza iz studenog 2018. godine koji čine sastavni dio ove Odluke, površine 77 m2.

Članak 3.

Ovom Odlukom utvrđeno je:

* da je Grad Dubrovnik, Upravni odjel za izdavanje i provedbu dokumenata prostornog uređenja i gradnje izdao Lokacijsku dozvolu KLASA: UP/I-350-05/19-01/000034, URBROJ: 2117/01-15/13-19-0005 od 12. ožujka 2019. godine pravomoćnom 23. travnja 2019. godine, te izmjenom i dopunom lokacijske dozvole pravomoćnom 14. prosinca 2021. godine.
* da je navedena Lokacijska dozvola izdana za zahvat u prostoru: izgradnju komunalne građevine infrastrukturne namjene radi poboljšanja vodoopskrbena čest. zem. 443/4 k.o. Komolac.
* da je investitor gradnje navedene građevine infrastrukturne namjene Vodovod Dubrovnik d.o.o. za vodoopskrbu i komunalnu hidrotehniku, Vladimira Nazora 19.

Članak 4.

OVLAŠTENIK KONCESIJE je obvezan koristiti pomorsko dobro dodijeljeno ovom Odlukom u skladu sa zakonskim i podzakonskim aktima Republike Hrvatske, te posebnim uvjetima koji će se odrediti ugovorom o koncesiji.

OVLAŠTENIK KONCESIJE se obvezuje da će pomorsko dobro koje mu je ovom Odlukom dodijeljeno na posebnu upotrebu koristiti isključivo za namjenu određenu člankom 1. ove Odluke.

Članak 5.

Koncesija može prestati ili se ograničiti njen opseg korištenja ukoliko za vrijeme trajanja koncesije nastanu promjene zbog kojih je u javnom interesu potrebno koncesijski odnos prilagoditi novonastaloj situaciji, npr. da se u svrhu javnog interesa omogući ulaganje u infrastrukturu (polaganje cijevi za vodu ili kanalizaciju, ugradnja instalacija i sl.).

U slučaju promjene namjene prostora koje je obuhvaćeno koncesijom, promjenom dokumenata prostornog uređenje, OVLAŠTENIK KONCESIJE može zatražiti promjenu namjene koncesije u kojem slučaju DAVATELJ KONCESIJE može odlučiti o izmjeni odluke o koncesiji te utvrditi nove mjere, opseg i obuhvat korištenja pomorskog dobra.

Članak 6.

OVLAŠTENIK KONCESIJE je dužan, u roku ne dužem od 24 mjeseca od dana sklapanja Ugovora o koncesiji, dovršiti izgradnju građevine infrastrukturne namjene iz članka 3. ove Odluke te nakon izgradnje istu katastarski snimiti, radi njezina evidentiranja u katastarskim i zemljišnim knjigama.

OVLAŠTENIK KONCESIJE dužan je za svaku daljnju gradnju ili rekonstrukciju na koncesioniranom pomorskom dobru, osim realizacije predmetne lokacijske dozvole zatražiti suglasnost DAVATELJA KONCESIJE, te ishoditi potrebne dozvole sukladno propisima koji uređuju prostorno uređenje i gradnju.

Članak 7.

Koncesija iz članka 2. ove Odluke dodjeljuje se na rok od 20 godina, koji rok počinje teći danom sklapanja Ugovora o koncesiji za posebnu upotrebu na pomorskom dobru.

Na temelju ove Odluke zaključit će se s OVLAŠTENIKOM KONCESIJE Ugovor o koncesiji za posebnu upotrebu na pomorskom dobru.

Ova Odluka prestaje važiti ukoliko OVLAŠTENIK KONCESIJE odbije potpisati Ugovor o koncesiji za posebnu upotrebu na pomorskom dobru.

Smatrat će se da je OVLAŠTENIK KONCESIJE odbio potpisati ugovor o koncesiji za posebnu upotrebu na pomorskom dobru, ukoliko u roku od 30 dana od dostave Ugovora o koncesiji za posebnu upotrebu na pomorskom dobru ne potpiše i ne vrati predloženi tekst ugovora.

Naknada za korištenje pomorskog dobra utvrđuje se u ukupnom iznosu od 385,00kn (slovima: tristotineosamdesetpetkuna), 52,00 eura godišnje.

\* Fiksni tečaj konverzije 7,53450

Način plaćanja naknade za koncesiju, druga prava i obveze DAVATELJA i OVLAŠTENIKA KONCESIJE utvrdit će se Ugovorom.

Članak 8.

Na temelju ove koncesije OVLAŠTENIK KONCESIJE obvezan je pridržavati se mjera sigurnosti te voditi osobitu brigu o zaštiti okoliša, te voditi osobitu brigu o zaštiti okoliša, posebno osigurati sanitarno-higijenske uvjete i zaštitu mora od onečišćenja u skladu s propisima Republike Hrvatske i međunarodnim konvencijama.

Članak 9.

OVLAŠTENIK KONCESIJE dužan je za svaku drugu eventualnu gradnju ili rekonstrukciju ishoditi suglasnost DAVATELJA KONCESIJE.

Članak 10.

U slučaju da OVLAŠTENIK KONCESIJE postupi protivno odredbama članaka 3. do 7., ove Odluke DAVATELJ KONCESIJE može oduzeti koncesiju, uz obvezu OVLAŠTENIKA KONCESIJE za naknadu štete.

Članak 11.

Ovlašćuje se Gradonačelnik Grada Dubrovnika da po Izvršnosti ove Odluke, sklopi s OVLAŠTENIKOM KONCESIJE Ugovor o koncesiji za posebnu upotrebu pomorskog dobra kojim će se detaljno urediti ovlaštenja DAVATELJA KONCESIJE, te prava i obveze OVLAŠTENIKA KONCESIJE.

Članak 12.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 342-01/19-01/08

URBROJ: 2117-1-09-22-47

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**167**

Na temelju članka 14. i 15. stavka 3. Zakona o uvođenju eura kao službene valute u Republici Hrvatskoj (“Narodne novine”, broj 57/22. i 8/22.) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**O D L U K U**

**o načinu iskazivanja cijena roba i usluga koje se ne iskazuju u decimalama ili se iskazuju u jednoj decimali**

Članak 1.

Predmet ove Odluke je način preračunavanja jedinične cijene roba i usluga, sukladno Zakonu o uvođenju eura kao službene valute u Republici Hrvatskoj, koje trgovačka društva koje je osnovao Grad Dubrovnik ne iskazuju u decimalama ili ih iskazuju u jednoj decimali.

Članak 2.

Trgovačka društva koje je osnovao Grad Dubrovnik, a koja jedinične cijene roba i usluga ne iskazuju u decimalama ili ih iskazuju u jednoj decimali, prilikom preračunavanja sukladno Zakonu o uvođenju eura kao službene valute u Republici Hrvatskoj, primjenjivati će slijedeće matematičko pravilo zaokruživanja na dvije decimale od kojih je druga decimala uvijek nula:

* ako je druga decimala manja od pet, prva decimala ostaje nepromijenjena
* ako je druga decimala jednaka ili veća od pet, prva decimala povećava se za jedan.

Članak 3.

Ova odluka stupa na snagu osmog dana od dana objave u “Službenom glasniku Grada Dubrovnika” a primjenjuje se od 1. siječnja 2023.

KLASA: 363-01/22-09/27

URBROJ: 2117-1-09-22-04

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**168**

Na temelju članka 26. stavka 2., 33. stavka 1. točke 1. i 34. Zakona o komunalnom gospodarstvu (“Narodne novine”, broj 68/18., 110/18. i 32/20.) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**O D L U K U**

**o izmjenama Odluke o komunalnim djelatnostima**

**i organizacijskim oblicima obavljanja komunalnih djelatnosti**

Članak 1.

U Odluci o komunalnim djelatnostima i organizacijskim oblicima obavljanja komunalnih djelatnosti (“Službeni glasnik Grada Dubrovnika”, broj 3/22. i 13./22.) u članku 7. stavku 6. podstavak 8. mijenja se i glasi:

“- opskrba unutar Povijesne jezgre Grada posebnim vozilima”

Članak 2.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 363-01/22-09/07

URBROJ: 2117-1-09-22-09

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**169**

Na temelju članka 26. Zakona o komunalnom gospodarstvu („Narodne novine“, broj 68/18, 110/18 i 32/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**O D L U K U**

**o izmjenama Odluke o drugim komunalnim djelatnostima**

**na području Grada Dubrovnika**

Članak 1.

U Odluci o drugim komunalnim djelatnostima na području Grada Dubrovnika (“Službeni glasnik Grada Dubrovnika”, broj 25/18 i 22/21) u članku 2. stavku 1. podstavak 4. mijenja se i glasi:

“ – opskrba unutar Povijesne jezgre grada posebnim vozilima.”

Članak 2.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 363-01/18-09/34

URBROJ: 2117-1-09-22-09

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**170**

Na temelju članka 72. Zakona o komunalnom gospodarstvu („Narodne novine“, broj 68/18, 110/18 i 32/20), i članka 39. Statuta Grada Dubrovnika (“Službeni glasnik Grada Dubrovnika“, broj 2/21), Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**P R O G R A M**

**održavanja komunalne infrastrukture u 2023. godini**

**OPĆE ODREDBE**

Članak 1.

Ovim Programom održavanja komunalne infrastrukture u 2023. godini (u daljnjem tekstu: Program) u skladu s predvidivim i raspoloživim sredstvima i izvorima financiranja utvrđuje se:

* opis i opseg poslova održavanja komunalne infrastrukture s procjenom pojedinih troškova po djelatnostima u 2023. godini i
* iskaz financijskih sredstava potrebnih za ostvarivanje programa s naznakom izvora financiranja.

Ovaj Program obuhvaća:

1. održavanje nerazvrstanih cesta
2. održavanje javnih površina na kojima nije dopušten promet motornih vozila
3. održavanje građevina javne odvodnje oborinskih voda
4. održavanje javnih zelenih površina
5. održavanje građevina, uređaja i predmeta javne namjene
6. održavanje groblja
7. održavanje čistoće javnih površina
8. održavanje javne rasvjete.

Financiranje održavanja komunalne infrastrukture iz ovog Programa obavljat će se iz:

* komunalne naknade
* komunalnog doprinosa
* opći prihodi i primici
* naknade za uporabu pomorskog dobra
* ostalih prihoda za posebne namjene - Hrvatske vode
* viška prihoda
* ostale pomoći unutar općeg proračuna – Žuc
* turističke pristojbe

Članak 2.

Program se temelji na stvarnim potrebama održavanja objekata i uređaja iz članka 1. na području Grada Dubrovnika i raspoloživim financijskim sredstvima za te namjene, a u nadležnosti je Upravnog odjela za komunalne djelatnosti, promet i mjesnu samoupravu, osim točke 2. (održavanje javnih površina na kojima nije dopušten promet motornih vozila) koja je u zajedničkoj nadležnosti Upravnog odjela za turizam, gospodarstvo i more i Upravnog odjela za komunalne djelatnosti, promet i mjesnu samoupravu.

**2. OPIS I OPSEG POSLOVA ODRŽAVANJA**

**2.1. ODRŽAVANJE NERAZVRSTANIH CESTA**

Članak 3.

Održavanje nerazvrstanih cesta znači održavanje površina kojima se koristi za promet po bilo kojoj osnovi i koje su pristupačne većem broju korisnika, a nisu razvrstane ceste prema posebnim propisima, te gospodarenje cestovnim zemljištem uz nerazvrstane ceste.

**2.1.1. Održavanje nerazvrstanih cesta s opremom**

Članak 4.

Održavanje nerazvrstanih cesta obuhvaća:

* održavanje opreme (rampe, ograde, stupići) i prometne signalizacije na nerazvrstanim cestama,
* nadzor nad stanjem nerazvrstanih cesta,
* održavanje kolnika,
* održavanje rubnjaka i staza,
* održavanje površina koje služe za promet po bilo kojoj osnovi i pristupačne su većem broju korisnika i
* održavanje nogostupa na razvrstanim i nerazvrstanim cestama.
* Izvanredno održavanje nerazvrstanih cesta

**2.1.2. Održavanje opreme i prometne signalizacije na nerazvrstanim cestama**

Članak 5.

Oprema i prometna signalizacija na nerazvrstanim cestama održava se na slijedeći način:

* oštećene odbojne i druge ograde i stupiće na prometnicama treba popraviti najkasnije tri dana od dana nastanka oštećenja,
* odbojne i druge ograde treba redovito ličiti i održavati urednim,
* oznake na kolniku (vodoravna prometna signalizacija) obnavljaju se najmanje jednom u godini i to najkasnije do kraja mjeseca svibnja,
* oznake na kolnicima u raskrižjima na kojima su postavljeni semafori i na kolnicima prometnica oko škola, obnavljaju se po potrebi u dogovoru s Upravnim odjelom za komunalne djelatnosti, promet i mjesnu samoupravu Grada Dubrovnika,
* okomita prometna signalizacija dopunjuje se prema potrebi,
* održavanje semafora prema ugovoru.

**2.1.3. Nadzor nad stanjem nerazvrstanih cesta**

Članak 6.

Glede nadzora nad stanjem nerazvrstanih cesta, područje Grada Dubrovnika dijeli se na:

ZONU A koja obuhvaća: - naselje Dubrovnik i Novu Mokošicu,

ZONU B koja obuhvaća: - ostala naselja Grada Dubrovnika.

Redoviti nadzor nad stanjem nerazvrstanih cesta obavlja se pregledom, i to :

* u ZONI A, svakim danom,
* u ZONI B, svaki drugi dan.

Izvanredni nadzor nad svim nerazvrstanim cestama obavlja se odmah, za vrijeme elementarnih nepogoda (jakih pljuskova, vjetrova i sl.) i nakon njihova prestanka.

**2.1.4. Održavanje kolnika**

Članak 7.

Kolnici se održavaju po sljedećim standardima:

* kolnik mora biti očišćen od masnih mrlja, blata, prašine, smeća i drugih otpadnih tvari,
* krupniji otpaci ili predmeti, odroni kamenja ili dijelovi vozila oštećenih u prometnoj nezgodi uklanjaju se s kolnika odmah, a ako ne ugrožavaju sigurnost prometa, onda najkasnije prilikom redovitog pregleda,
* pri pojavi poledice, kolnici se posipaju solju i drugim pogodnim materijalom, osobito na usponima i zavojima, a pri pojavi snijega istog treba ukloniti s kolnika. U takvim okolnostima radovi na čišćenju i posipanju započinju odmah, a prednost imaju nerazvrstane ceste u zoni A,
* udarne rupe na kolniku zatvaraju se u najkraćem roku i to istim materijalom od kojega je napravljena kolnička konstrukcija i
* iznimno, za vrijeme vremenskih nepogoda, rupe se mogu zatvoriti privremeno i drugim materijalom dok traje nepogoda.

**2.1.5. Održavanje rubnjaka i staza**

Članak 8.

Rubnjake i staze (stube) treba stalno održavati, a oštećenja se odmah popravljaju.

**2.1.6. Održavanje nogostupa na razvrstanim i nerazvrstanim cestama**

Članak 9.

Nogostupi se održavaju na način kao i kolnici, a oštećenja se popravljaju u rokovima kako je to određeno i za popravak udarnih rupa.

Članak 10.

**2.1.7. Izvanredno održavanje nerazvrstanih cesta**

Izvanredno održavanje spada u grupu zahtjevnijih i opsežnijih radova održavanja cesta, a temeljni im je cilj dugotrajnije uređenje i poboljšanja pojedinih dijelova ceste bez izmjene njenih tehničkih elemenata, osiguranja sigurnosti, stabilnosti i trajnosti ceste i cestovnih objekata i povećanja sigurnosti prometa.

Članak 11.

Za radove iz članka 3. do 10. planirana su sredstva u proračunu Grada Dubrovnika u okviru programa: Organizacija i upravljanje javnim površinama: aktivnost - prometne površine, aktivnost-semafori, projekt most Ombla i to kako slijedi:

- Prometne površine ....................................................................................... **1.456.632 EUR**

- Semafori .....................................................................................................…… **35.836 EUR**

-Most Ombla........................................................................................................ **26.545 EUR**

**Obavljanje:** .....................................................................odabrani izvoditelji - prema ugovoru

**Procjena troškova:** .......................................................................................**1.519.013 EUR.**

**2.2 ODRŽAVANJE JAVNIH PROMETNIH POVRŠINA NA KOJIMA NIJE DOPUŠTEN PROMET MOTORNIH VOZILA**

Članak 12.

Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

**2.2.1. Održavanje pločnika u povijesnoj jezgri Grada Dubrovnika**

Članak 13.

Radovi iz ovog članka podrazumijevaju radove održavanja pločnika u povijesnoj jezgri Grada Dubrovnika. Pod radovima održavanja podrazumijevaju se radovi popravaka ili zamjene ploča i skalina, hitne sanacije puknutih, urušenih ili ulegnutih ploča i skalina, kao i drugi potrebni građevinski radovi da bi se pločnici vratili u prvotno stanje.

Članak 14.

Za radove iz članka 13. planirana su sredstva u proračunu Grada Dubrovnika u okviru programa:

Javne površine; aktivnost: Pločnici u povijesnoj jezgri Grada.

**Obavljanje**:....................................................................... odabrani izvoditelj - prema ugovoru

**Procjena troškova**:........................................................................................... **79.634 EUR.**

**2.2.2. Održavanje javnih kupališta**

Članak 15.

Pod javnim kupalištima podrazumijevaju se sva kupališta na kojima je omogućen nesmetan i slobodan pristup svim građanima, odnosno ona kupališta za koje nije dana koncesija za korištenje pomorskog dobra (za gospodarsko korištenje ili posebnu upotrebu) bilo pravnim ili fizičkim osobama registriranim za obavljanje obrta.

Održavanje javnih kupališta podrazumijeva tekuće održavanje kupališta i plaža nastalih uslijed erozije mora (betoniranje podesta, nasipanje žala, popravci stepenica i zaštitnih ograda i dr.), održavanje čistoće javnih kupališta podrazumijeva čišćenje i odvoz otpadaka koji su navedeni u troškovniku radova ugovornog izvođača. Ovi radovi se obavljaju u razdoblju od 15. travnja do 31. listopada.

Pod održavanjem čistoće javnih kupališta podrazumijeva se čišćenje i odvoz otpada sa kupališta. Održavanje čistoće javnih kupališta obavlja se u sezonskom razdoblju (od 01. svibnja do 30. rujna) svakodnevno, a u izvan sezonskom razdoblju (od 01. listopada do 30. travnja) obavlja se izvanredno čišćenje po potrebi i nalogu Upravnog odjela za komunalne djelatnosti, promet i mjesnu samoupravu Grada Dubrovnika.

Članak 16.

Sredstva potrebna za izvršenje radova iz članka 15. osigurana su u proračunu Grada Dubrovnika u Upravnom odjelu za turizam, gospodarstvo i more unutar programa: Razvoj turizma; aktivnost: Pomorsko dobro i održavanje plaža te u Upravnom odjelu za komunalne djelatnosti, promet i mjesnu samoupravu unutar programa: Čistoća javnih površina.

**Obavljanje:**............................................. Čistoća d.o.o. i odabrani izvoditelj prema ugovoru

**Procjena troškova:** ................................................. **245.404 EUR** - **odabrani izvoditelj**

Unutar programa: Čistoća javnih površina (73.466 EUR).

**2.2.3. Ostale javne prometne površine na kojima nije dopušten promet motornim vozilima**

Članak 17.

Radovi iz ovog članka podrazumijevaju radove održavanja i popravaka ostalih javnih prometnih površina na kojima nije dopušten promet motornim vozilima ( šetališta, pješačke staze, trgovi ).

Sredstva su planirana u proračunu Grada Dubrovnika u okviru programa: Organizacija i upravljanje prometnim površinama; aktivnost: Javne prometne površine na kojima nije dopušten promet motornim vozilima.

**Obavljanje:**............................................. Čistoća d.o.o. i odabrani izvoditelj prema ugovoru

**Procjena troškova:** ...................................................  **6.636 EUR** - **odabrani izvoditelj**

**2.3. ODRŽAVANJE GRAĐEVINA JAVNE ODVODNJE OBORINSKIH VODA**

Članak 18.

Za održavanje građevina javne odvodnje oborinskih voda na području Grada Dubrovnika, potrebno je izdvojiti financijska sredstva kako bi ista bila u stanju funkcionalne sposobnosti. Sastavni dijelovi sustava su slivnici, rešetke, otvoreni i zatvoreni kanali za atmosfersku odvodnju. Cestovni jarci i slivnici održavaju se tako da u svakom trenutku mogu primiti količinu oborina za koju su projektirani, pa se u tu svrhu redovito čiste i popravljaju i nadograđuju ako nije potrebna građevinska dozvola ili rješenje o gradnji.

Čišćenje se obavlja u:

* ZONI A – najmanje dva puta tjedno, a obuhvaća: sve slivnike, kanale, rešetke i šahtove unutar gradskih zidina, Brsalje, Pile, Ploče, Iza Grada, Uz Posat, Dr. Ante Starčevića, Kralja Zvonimira (šetnica), Kralja Tomislava, Obalu Stjepana Radića, Grušku obalu, Obalu Pape Pavla Ivana II, A. Hebranga, Splitski put, N. Tesle, Put Republike, V. Nazora, I. Vojnovića, Od Batale, Zagrebačku ulicu, P. Krešimira IV, F. Supila, P. Čingrije, Liechtensteinov put, M. Perića, D.Alighierija, P. Bakića, spoj ulica Iza Grada i Zagrebačke ul., V. Bukovca, Masarykov put, N. i M. Pucića, Sv.Đurđa, Miletićevu i J. B. Jelačića.
* ZONI B - najmanje jednom tjedno, a obuhvaća: Lapadsku obalu, Od Sv. Mihajla, I. Matijaševića, Između tri crkve, Don F. Bulića, Zlatni potok, Kneza Branimira, G. Rajčevića, Goricu Sv. Vlaha, Generala Janka Bobetka, Od Gaja, Dr. V. Mačeka, P. Hektorovića, M. Marojice, I. Meštrovića, Kardinala Stepinca (do P.Svačića), Dr. Ante Šercera, Ćira Carića, M. Vodopića, Uz Tabor, Padre Perice, Kunsku, Sustjepansku, Sunčanu, Kralja Zvonimira, I.Zajca, V.Lisinskog, Baltazara Bogišića, P. Budmani, Anice Bošković i Maestra Đela Jusića.
* ZONI C – najmanje jednom u 15 dana, a obuhvaća: I. Dulčića, Ispod Petke, S. S. Kranjčevića, Volantinovu, Od Bosanke, Od Srđa, Između vrta, J. Pupačića, Zrinsko-Frankopansku, M. Marulića, U Pilama, Od Tabakarije i Cavtatsku.

- ZONI D – prema potrebi, a obuhvaća: sve kanale, slivnike i rešetke koje nisu obuhvaćene zonama A, B i C, a nalaze se na području od Orsule do Kantafiga.

- ZONI E – prema potrebi, a obuhvaća: Mokošicu ( Novu i Staru ) i naselja u Rijeci dubrovačkoj, Zaton, Orašac, Trsteno i Brsečine.

- ZONI F – prema potrebi, a obuhvaća naselja: Koločep, Lopud, Suđurađ, Luku Šipansku, Gromaču, Kliševo, Riđicu i Ljubač.

U tijeku vremenskih nepogoda i nakon njih obvezno je izvršiti pregled i čišćenje.

Članak 19.

Za radove iz članka 18. planirana su sredstva u proračunu Grada Dubrovnika u okviru programa:

Slivnici, rešetke i oborinski kanali; aktivnost: Redovito održavanje slivnika, rešetki i oborinskih kanala

**Obavljanje:** ....................................................................................Vodovod Dubrovnik d.o.o.

**Procjena troškova** ........................................................................................... **132.723 EUR**

**2.4 ODRŽAVANJE JAVNIH ZELENIH POVRŠINA**

Članak 20.

Pod održavanjem javnih zelenih površina (parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.) podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

* 1. **Osnovno održavanje javnih zelenih površina**

Članak 21.

Osnovno održavanje zelenih javnih površina obuhvaća cjelovito održavanje parkova i drugih javnih zelenih površina u vlasništvu grada Dubrovnika, osim građevinskih zahvata na rubnjacima, zidovima i podzidima i osim održavanja ograda i klupa za odmor, dječjih igrališta i sprava za igranje.

Ova djelatnost obavlja se po pravilima struke, tako da zelenilo udovoljava funkcijskim i estetskim kriterijima.

Osnovno održavanje koje se obavlja na cijelom području grada Dubrovnika dijeli se na zone prema potrebnom intenzitetu održavanja. Operativni ritam i dinamika održavanja utvrđuju se godišnjim ugovorom. Osnovno održavanje razumijeva naročito:

* čišćenje parkova i drugih javnih zelenih površina (od komunalnog otpada, lišća i ekskremenata kućnih ljubimaca), staza i košarica, te odvoz ostataka na odlagalište
* orezivanje i čišćenje nasada,
* proljetno okopavanje nasada,
* prihranjivanje nasada,
* okopavanje – plijevljenje nasada,
* zalijevanje nasada,
* tretiranje nasada zaštitnim sredstvima,
* skidanje štetnika,
* košnja travnjaka,
* obnavljanje i popunu nasada,
* sezonsku sadnju cvijeća,
* orezivanje javnog zelenila koje ulazi u profil prometnice,
* održavanje staza i puteljaka u parkovima,
* čišćenje košarica za otpatke u sastavu javnih zelenih površina,
* čišćenje vodnjaka i fontana na javnim zelenim površinama,
* održavanje sistema za automatsko navodnjavanje na javnim zelenim površinama,
* suzbijanje bolesti palmine pipe na javnim zelenim površinama,
* zbrinjavanje zelenog otpada sa javnih zelenih površina
* i nadzor nad javnim zelenim površinama.

Područje grada Dubrovnika na kojem se obavlja djelatnost osnovnog održavanja javnih zelenih površina dijeli se na sljedeće zone :

Zona A

* Park na Pločama
* Zelena površina na ulazu u Lazarete
* Park pod mostom na Pločama
* Park u Posatu – u Pilama
* Skverovi na Pilama
* Park uz Posat
* Zelena površina u Zagrebačkoj ulici – iznad Vatrogasaca
* Zelenilo na Buži
* Park Gradac
* Zelena površina ispred groblja “Boninovo”
* Zelenilo uz Splitski put ( ispod groblja ) i zapadno od mosta do FINE
* Skverovi kod Doma zdravlja
* Park grada Bad Homburga
* Skverovi na križanju ulica V. Nazora i Puta od Republike
* Zelenilo uz Put dr. Ante Starčevića
* Zelene površine u Vukovarskoj ulici kod bivše vojarne
* Vukovarska ulica – novi otoci
* Park na križanju Vukovarske i Ulice dr. Ante Starčevića
* Nova šetnica između Atlant centra i zgrade Grawe
* Skverovi na raskrižju semafori – Lapad stanica
* Skverovi u Novoj ulici kod hotela Stadion
* Park nevinih žrtava rata
* Skverovi na Obali Nikole Tesle
* Skverovi oko parka u Gružu
* Park Luja Šoletića
* Površina ispod igrališta na Kantafigu
* Zelena površina kod autobusnog kolodvora
* Niz oleandri uz ogradu Frendy-a
* Skverovi na Solskoj bazi
* Drvored česvina na Obali pape Ivana Pavla ll
* Zelenilo ispred crkve u Gružu
* Niz oleandri uz ogradu Luke preko puta hotela Petke
* Park kod Orsana na Batali
* Skverovi – raskrižje Ilijina glavica i zelenilo uz Ulicu Vladimira Nazora do Vodovoda
* Zelene površine u Čokolinu
* Zelene površine na Šetalištu kralja Zvonimira – od pošte do uvale Lapad
* Zelenilo na križanju Ulice kralja Tomislava i Kardinala Stepinca
* Skverovi na Putu Ćira Carića
* Park na Putu Marka Marojice
* Zelenilo na spoju P. Bakića i D-8 – Petlja
* Nova površina u Ulici dr. A. Šercera

- Zelene površine kod hotela Stadion

Zona B

* Zelenilo uz Ulicu kralja Tomislava
* Zelenilo uz Ulicu M. Bratoša – Orsan – pošta Lapad
* Zelenilo u Ulici D. Alghieri
* Bogišićev park
* Zelenilo uz Put Mata Vodopića
* Zelena površina uz novu šetnicu u Solitudu
* Zelena površina uz Ulicu Josipa Kosora – drvored naranača i novi skverovi
* Zelena površina u Ulici Petra Zoranića
* Zelene površine uz Riječku ulicu
* Zelena površina oko igrališta u Solitudu
* Park u Ulici Padre Perice
* Zelene površine oko parkirališta u Ulici generala Janka Bobetka
* Zelena površina u Sinjskoj ulici
* Zelene površine oko igrališta na Montovjerni
* Zelenilo ispred Domouprave
* Zelene površine između hotela Sumratin i parkirališta

Zona C

- Zelenilo na putu Iva Vojnovića

- Zelenilo iznad kupališta Ploče

- Zelena površina oko parkirališta u Ulici Ivana Meštrovića

- Zelene površine kod igrališta u Hladnici

- Zelena površina oko zgrade „Pentagon“

- Park u Pejtonu

- Zelenilo uz Ulicu žrtava s Dakse

* Park pod Lovrijencem
* Park ispod Boninova
* Zelena površina kod stambenog niza „Mihajlo“
* Zelenilo uz Ulicu od Batale do semafora Lapad
* Zelenilo uz Ulicu Ivana Zajca – od benzinske pumpe do Orsana
* Površina Pile-usjek uz Posat (bivša meteorološka stanica )

Zona D

* Zelene površine u Komolcu:

- površina ispred Velpro-a

- spomenik na magistrali

- spomenik kod trafostanice

- arla uz nogostup kod Pema

- površina ispod groblja – Tenturija

- Površina pored ulaza u ACI marinu

* Trg oružja
* Zeleni pojas oko Minčete
* Zelene površine u Ulici Andrije Hebranga
* Park u Ulici od Gale
* Javne zelene površine u naselju „Gorica l „
* Javne zelene površine u naselju „Gorica lI „
* Zelene površine iznad Sportske dvorane – padina od staze do Ulice Iva Vojnovića
* Zelene površine uz Liechtensteinov put

- Zelene površine između magistrale i Vinogradarske ulice

- Zelene površine između Vinogradarske ulice i Ulice od izvora

- Zelene površine između magistrale i Ulice Bartola Kašića – zapadni ulaz

- Zelene površine između Ulice Bartola Kašića i Ulice od izvora

- Zelene površine između Ulice od izvora i Ulice Marina Kneževića

- Zelene površine između Ulice Marina Kneževića i Ulice između dolaca

* Zelena površina kod spomenika u Staroj Mokošici
* Zelena površina oko igrališta Babin kuk
* Zelene površine u ulici Iva Dulčića
* Skverovi Sustjepan

Zona E

* Zelena površina kod spomenika na Osojniku
* Vidikovac – Belvedere
* Postaje Križnog puta na Srđu
* Javne zelene površine na otoku Lopudu
* Javne zelene površine na otoku Šipanu – Luka Šipanska
* Javne zelene površine na otoku Šipanu – Suđurađ
* Javne zelene površine na otoku Koločepu
* Javne zelene površine u Velikom i Malom Zatonu

Ostale javne zelene površine na gradskom i širem gradskom području po nalogu ovlaštene osobe.

Čišćenje javnih zelenih površina obavlja se :

- u zoni A svakim radnim danom

- u zoni B tri puta tjedno

- u zoni C dva puta tjedno

- u zoni D jednom tjedno

- u zoni E jednom godišnje,

Orezivanje i čišćenje nasada, živica i trajnica obavlja se u pravilu dva puta u godini uz

poštivanje pravila struke, sklada i estetike.

Orezivanje i čišćenje gustog sklopa grmlja koje zahtijeva radikalniju rezidbu, nasada gdje dominira grmlje, mješovitog nasada drveća i naraslog grmlja, te starijeg drveće s rijetkim prirastom obavlja se jednom u godini uz poštivanje pravila struke.

Proljetno okopavanje nasada s prihranjivanjem (mineralnim ili organskim gnojivom) obavlja se jednom u godini.

Travnjaci i površine pod sezonskim cvijećem prihranjuju se mineralnim gnojivom više puta godišnje zbog intenzivnog zalijevanja koje uzrokuje ispiranje hraniva u dublje slojeve i dovodi do osiromašivanja zemljišta.

Okopavanje nasada ovisi o vrsti nasada na pojedinoj zelenoj površini i obavlja se prema potrebi.

Nasadi se zalijevaju prema potrebi, a najmanje u takvom opsegu koji sprječava njihovo propadanje. Učestalost zalijevanja ovisi o vrsti nasada i količini oborina tijekom godine.

Održavanje sistema za automatsko navodnjavanje sastoji se od: provjere ventila, uštimavanja sustava, spajanja oštećenja kap po kap, ugradnje i štelovanja dizni, čišćenja električnih ventila u kućištu, zamjene programatora i baterija, programiranja sustava - uštimavanje vremena zalijevanja, zamjene raspršivača i sanacija oštećenja nastalih kao posljedica vandalizma.

Nasadi se tretiraju više puta u godini zaštitnim sredstvima zbog suzbijanje biljnih bolesti, štetnika (nametnika) i korova.

Skidanje štetnika ( borova prelca i dr.) obavlja se mehanički ili ručno jednom u godini.

Travnjaci se kose prema potrebi, što ovisi o klimatskim prilikama tijekom godine.

Sezonska sadnja cvijeća obavlja se u pravilu dva puta u godini, u proljeće i jesen.

Zamjena, obnova i popuna nasada odgovarajućim biljnim fondom obavlja se po potrebi i Ugovoru, a iznimno po nalogu Upravnog odjela za komunalne djelatnosti, promet i mjesnu samoupravu grada Dubrovnika.

Stručni normativi nalažu obnovu i popunu nasada:

* trajnica u periodima od pet godina, odnosno 20% površina pod trajnicama godišnje
* nižeg grmlja u periodima od deset godina, odnosno 10% površina godišnje
* višeg grmlja u periodima od dvadeset godina, odnosno 5% površina godišnje
* drveća u periodima od pedeset godina, odnosno 2% površina godišnje.

Dijelove javnog zelenog fonda na čitavom području za koje je ugovoreno održavanje(bilje, grmlje, drveće i sl.), koji su propali (npr. osušeni, bolesni, srušeni i sl.) ili ugrožavaju sigurnost prometa, ili smetaju javnoj rasvjeti treba ukloniti i odvesti, i to sve prema potrebi, a iznimno po nalogu Upravnog odjela za komunalne djelatnosti, promet i mjesnu samoupravu grada Dubrovnika.

Rezidba grana visokih stabala obuhvaća osobito rezidbu visokih stabala i grana visokih stabala na javnim zelenim površinama i njihovo uklanjanje te nadzor nad javnim zelenim površinama na kojima visoka stabla ugrožavaju sigurnost ljudi ili imovine.

Pod održavanje javnih površina spada :

* održavanje staza i puteljaka u parkovima obavlja se tako da se najkasnije do početka sezone izvrši nasipanje i zbijanje po potrebi, a po nalogu Upravnog odjela za komunalne djelatnosti, promet i mjesnu samoupravu grada Dubrovnika.

Nadzor nad javnim površinama i njihovom opremom obavlja se temeljem propisa i Ugovora.

Tvrtka kojoj je povjereno održavanje javnih zelenih površina obvezna je osigurati nadzor nad zelenim površinama, koji treba obavljati najmanje jedan radnik vrtlarske struke.

Članak 22.

Za radove iz članka 21. planirana su sredstva u proračunu Grada Dubrovnika u okviru programa: Javne zelene površine; aktivnost: Javni nasadi.

**Obavljanje:** ...........................................................................................................Vrtlar d.o.o.

**Procjena troškova:** ....................................................................................... **1**.**420.134 EUR**

**2.4.2. Održavanje dječjih igrališta i terena za male sportove**

Članak 23.

Održavanje dječjih igrališta i terena za male sportove obuhvaća:

* održavanje čistoće na dječjim igralištima,
* održavanje zelenila na dječjim igralištima,
* radove tekućeg održavanja na dječjim igralištima,
* popravci i zamjena oštećene opreme na igralištima.

Veće investicijsko opremanje i izgradnja dječjih igrališta su u nadležnosti Upravnog odjela za izgradnju i upravljanje projektima.

Članak 24.

Za radove iz članka 23. planirana su sredstva u proračunu Grada Dubrovnika unutar programa: Javne površine; aktivnost: Održavanje dječjih igrališta te unutar programa Čistoća javnih površina; Javne zelene površine.

**Obavljanje:**........................ Čistoća d.o.o., Vrtlar d.o.o. i odabrani izvoditelj - prema ugovoru

**Procjena troškova:** ............................................................... **159.267** - **odabrani izvoditelj**

Unutar programa: Čistoća javnih površina, Javne zelene površine (7.270 EUR).

**2.5. ODRŽAVANJE GRAĐEVINA, UREĐAJA I PREDMETA JAVNE NAMJENE**

Članak 25.

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

**2.5.1. Održavanje javnih fontana**

Članak 26.

Javne fontane se održavaju počevši od vodomjera do vodotoka, i trebaju biti oprane i očišćene.

U troškove održavanja uključen je i trošak za potrošenu vodu.

Posebno u sezoni (od 15. travnja do 31. listopada) fontane moraju biti stalno čiste.

Održavanje fontana odnosi se na one koje nisu u zonama javnog zelenila, a to su fontane: na Poljani Paska Miličevića (velika Onofrijeva), na Luži (mala Onofrijeva), Rendićeva na Brsaljama (Pile), židovska (Pile), na Gundulićevoj poljani (Amerlingova),na Ribarnici, na Buži, Međed na Pločama, Mihanovićeva, na Lapadskoj obali (dvije), na Šetalištu Kralja Zvonimira i Gradac.

Javna fontana na Šetalištu kralja Zvonimira je cirkulacijska te zahtjeva održavanje za to postojećeg postrojenja koje se održava po pravilima struke.

Čistoća fontana (Velika i Mala Onofrijeva fontana, Velika i Mala fontana na Brsaljama, Male fontane na Pločama i na Peskariji) te fontana na Šetalištu Kralja Tomislava održava se svaki dan sukladno programu pometanja javnih površina u zoni A.

Članak 27.

Sredstva potrebna za izvršenje radova iz članka 26. osigurana su u proračunu Grada Dubrovnika u Upravnom odjelu za komunalne djelatnosti, promet i mjesnu samoupravu u okviru programa: Groblja, javne fontane i satovi; aktivnost: Fontane, bunari i cisterne te unutar programa: Čistoća javnih površina.

**Obavljanje**: Društvo prijatelja Dubrovačke starine, Čistoćai odabrani izvoditelj - prema ugovoru

**Procjena troškova**: .......................................................................................... **66.361 EUR.**

( trošak vode 53.089 EUR; odabrani izvoditelj 13.272 EUR )

**2.5.2. Održavanje javnih zahoda**

Članak 28.

Održavanje javnih zahoda obuhvaća održavanje u funkcionalnom i ispravnom stanju vodovodne, kanalizacijske, električne i ventilacijske instalacije te održavanje čistoće koja mora udovoljavati propisanim sanitarnim i higijenskim normama.

Javni zahodi Pile-ispod Platana, Pile-ispod Minčete i Peskarija održavaju se tokom cijele godine, a u sezoni i javni zahodi Trsteno, kupalište Šulić, kupalište Štikovica, tržnica Lapad i Park Luja Šoletića.

Utvrđuju se dva stupnja održavanja javnih zahoda i to:

* sezonsko (od 01. svibnja do 30. rujna) i
* izvan sezonsko (od 01. listopada do 30. travnja).

U sezonskom razdoblju zahodi su otvoreni:

* zahod Pile-ispod Platana od 08:00 do 23:00
* zahod Pile-ispod Minčete od 08:00 do 02:00
* zahod Porat-Peskarija od 08:00 do 02:00
* zahod Trsteno od 09:00 do 20:00
* zahod kupalište Šulić od 09:00 do 20:00
* zahod Štikovica od 09:00 do 20:00
* zahod park Luja Šoletića i tržnica Lapad od 8:00 do 20:00 sat

U izvan sezonskom razdoblju zahodi Pile-ispod Platana i Pile-ispod Minčete otvoreni su od 08:00 do 22:00 sata, a ostali zahodi u izvan sezonskom razdoblju su zatvoreni.

Članak 29.

**Obavljanje**:..................................................................................................... Čistoća d.o.o**.**

**Financiranje:**.............................................................................................. **iz cijene usluge**

**2.5.3. Održavanje javnih satova**

Članak 30.

Održavanje javnih satova obavlja se tako da satni mehanizam i ostale pripadajuće instalacije budu uredni i ispravni te da sat bude uredno osvijetljen i točno ugođen, uključujući sezonske promjene.

Održavanje javnih satova odnosi se na sljedeće javne satove: na Zvoniku u povijesnoj gradskoj jezgri, kod okretišta autobusa u Novoj Mokošici, kod pošte u Lapadu, na Pilama, u Gružu (Radeljević), u Gružu (Petka) i na Ilijinoj Glavici.

Članak 31.

Za radove iz članka 30. planirana su sredstva u proračunu Grada Dubrovnika unutar programa: Groblja, javne fontane i satovi; aktivnost: Javni satovi.

**Obavljanje**: Društvo prijatelja dubrovačke starine i odabrani izvoditelj – prema ugovoru

**Procjena troškova**: ..................................................... **6.636 EUR – odabrani izvoditelj.**

**2.5.4. Održavanje spomenika i spomen obilježja domovinskog rata**

Članak 32.

Održavanje spomenika i spomen obilježja domovinskog rata obuhvaća radove popravaka ili zamjene ploča, sanacije puknutih i urušenih ploča kao i druge potrebne građevinske radove kako bi se spomenici i spomen obilježja domovinskog rata održavali u prikladnom stanju.

Sredstva su planirana u proračunu Grada Dubrovnika u okviru programa: Komunalni poslovi po posebnim odlukama; aktivnost: Uređenje spomenika i spomen obilježja domovinskog rata.

**Obavljanje:** ................................................................... odabrani izvoditelj - prema ugovoru

**Procjena troškova:** ............................................................................................ **5.309 EUR.**

**2.5.5. Održavanje autobusnih čekaonica**

Članak 33.

Održavanje autobusnih čekaonica obuhvaća održavanje autobusnih čekaonica u ispravnom i funkcionalnom stanju, čišćenje istih. Sredstva su planirana u proračunu Grada Dubrovnika u okviru programa: Organizacija i upravljanje prometnim površinama; aktivnost: Autobusne čekaonice.

**Obavljanje:** ................................................................... odabrani izvoditelj - prema ugovoru.

**Procjena troškova:** .......................................................................................... **33.181 EUR.**

**2.6. ODRŽAVANJE GROBLJA**

Članak 34.

Održavanje groblja obuhvaća poslove održavanja prostora i zgrada za obavljanje ispraćaja i pokopa pokojnika i održavanje grobnica u kojima su pokopani posmrtni ostaci značajnih povijesnih osoba te uređivanja prolaza između grobnica, zelenih površina i pješačkih staza, komunalnih instalacija, ogradnih i ostalih zidova.

Održavanje groblja na užem području Grada Dubrovnika i to: na Boninovu (Katoličko, Pravoslavno, Muslimansko, Između tri crkve i Židovsko), na Mihajlu, na Dančama, Domobransko groblje u Gospinom polju, groblje u Pelješkoj ulici, spomen groblje na otoku Daksi i održavanje kapelice sv. Križa na Boninovu obuhvaća poslove redovnog, svakodnevnog čišćenja, uklanjanja i odvoza otpada s groblja, košenje trave, skidanje korova s odvozom, dezinfekciju, deratizaciju i dezinsekciju svih groblja.

Održavanje groblja izvan naselja Dubrovnik obuhvaća groblja u naseljima: Brsečine, Dubravica, Kliševo, Koločep, Lopud, Ljubač, Mokošica, Mravinjac, Riđica, Mrčevo, Orašac, Suđurađ, Luka Šipanska, Vrbica, Zaton Veliki i Zaton Mali.

Članak 35.

Za radove iz članka 34. planirana su sredstva u proračunu Grada Dubrovnika u okviru programa: Groblja, javne fontane i satovi; aktivnost: groblja na užem području Grada i aktivnost: groblja na širem području Grada:

Groblja na užem području Grada .......................................................................139.359 EUR

Groblja na širem području Grada ...................................................................... 87.598 EUR

**Obavljanje:** ......................................................................................................Boninovo d.o.o.

**Procjena troškova:** ............................................................................................**226.957 EUR**

**2.7. ODRŽAVANJE ČISTOĆE JAVNIH POVRŠINA**

**2.7.1. Čišćenje javnih površina**

Članak 36.

Čišćenje javnih površina obuhvaća sljedeće radnje:

* ručno pometanje i strojno čišćenje javnih površina
* ručno i strojno pranje javnih površina
* čišćenje odvodnih jaraka i slivnika u pješačkim zonama
* pražnjenje, čišćenje i održavanje košarica za otpad
* košenje i odvoz trave i korova uz rubove javnih prometnica
* odvoz i zbrinjavanje otpada sa javnih površina

**2.7.1.1. Ručno pometanje i strojno čišćenje javnih površina**

Članak 37.

Područje Grada Dubrovnika u smislu opsega, učestalosti, načina i ostalih uvjeta čišćenja javnih površina dijeli se na sezonsko i izvan sezonsko održavanje, te u 10 različitih zona.

U sezonskom razdoblju (od 15. travnja do 31. listopada) javne površine pometaju se ručno ili strojno po zonama, s tim da su zone podijeljene na površine koje se pometaju strojno i ručno, te na površine koje se pometaju isključivo ručno.

- ZONA A – svakodnevno s tim da i poslije podne radi šest (6) + čistača + nadzor

- ZONA B -- tri puta tjedno

- ZONA C – dva puta tjedno

- ZONA D – jednom tjedno

- ZONA E – svaki dan osim nedjelje sa osam (8) čistača

- ZONA F – svaki dan sa osam (8) čistača koji obavljaju sve potrebne komunalne radnje.

U izvan sezonskom razdoblju (od 01. studenog do 15. travnja) javne površine u pojedinim zonama pometaju se ručno ili strojno kako slijedi:

- ZONA A – svaki radni dan, s tim da i poslije podne rade dva (2) čistača

- ZONA B – tri puta tjedno

- ZONA C – jednom tjedno

- ZONA D – jednom tjedno

- ZONA E – svaki radni dan sa pet (5) čistača, a nedjeljom i blagdanom sa dva (2) čistača

- ZONA F – svaki radni dan sa pet (5) radnika s tim da obavljaju sve potrebne komunalne poslove.

Pometanje javnih površina obuhvaća i pometanje odlagališta kućnog otpada kao i autobusnih postaja. Autobusne postaje na cesti D-8 i Županijskim cestama pometaju se jednom tjedno.

ZONA A – površine koje se dijelom pometaju ručno, a dijelom čiste strojno:

Andrije Hebranga, Bana Josipa Jelačića, Branitelja Dubrovnika, Brsalje, Ćira Carića, Dr. Ante Starčevića, Frana Supila (do Viktorije), Iva Vojnovića, Iza Grada, Kralja Tomislava, Lapadska obala (od Batale do FTVT), Liechtensteinov put (do naselja Gorica), Maria Perića, Marka Marulića, Masarykov put, Mata Vodopića, Miljenka Bratoša, Nikole Tesle, Obala Pape Ivana Pavla II, Obala Stjepana Radića, Od Batale, Pera Bakića, Petra Krešimira IV, Pera Čingrije, Put od Republike Splitski put, Svetog Križa (ispod ulice Andrije Hebranga), Šetalište kralja Zvonimira, Vatroslava Lisinskog (od Orsana do ulice Ćira Carića), Vladimira Nazora, Vlaha Bukovca, Vukovarska, Zagrebačka, Baltazara Bogišića i park Baltazara Bogišića, Bokeljska, Don Frana Bulića, Dr. Ante Šercera, Dr. Vladka Mačeka, Gabra Rajčevića, Gorica Svetog Vlaha, Ivanjska, Ivana Matijaševića, Ivana Meštrovića, Ivana Zajca, Kardinala Stepinca (do ulice Petra Svačića), Kneza Branimira, Marka Marojice, Od Gaja, Od Svetoga Mihajla, Petra Hektorovića, Riječka, generala Janka Bobetka, Vatroslava Lisinskog (od Ćira Carića do kraja ulice), Zlatni potok, Iva Dulčića, Josipa Pupačića, Liechtensteinov put (od naselja Gorica do kraja ulice), Od Srđa, Petra Zoranića, Put žrtava s Dakse, Šipčine, Volantina, Ante Topića Mimare, Antuna Barca, Antuna Kazali, Antuna Mihanovića, Biokovska, Bruna Bušića, Čilipska, Dalmatinska (do OŠ Lapad), Dr. Roka Mišetića, Điva Natali, Đura Basaričeka, Eugena Kvaternika, Frana Supila (od Viktorije do Orsule), Gornji Kono, Grebenska, Ivana Gorana Kovačića, Janjevska, Josipa Kosora, Kneza Domagoja, Komajska, Korčulanska, Kotorska, Mihajla, Hamzića, Mljetska, Moluntska, Mosorska, Mostarska, Natka Nodila, Od Gale, Od Hladnice, Od Kolorine, Od Montovjerne, Od Nuncijate, Petra Svačića, Paska Baburice, Primorska, Sinjska, Solinska, Uz Giman, Uz Glavicu.

ZONA A – površine koje se pometaju isljučivo ručno:

Androvićeva, Antuna Gustava Matoša, Antuninska, Bandureva, Boškovićeva, Braće Andrijića, Bunićeva poljana, Cavtatska (ispod ulice Petra Krešimira IV), Celestina Medovića, Crijevićeva, Cvijete Zuzorić, Čubranovićeva, Dantea Alighieria, Dinka Ranjine, Dropčeva, Đorđićeva, Đura Baljevi, Đura Pulića, Ferićeva, Garište, Getaldićeva, Gradićeva, Grbava, Gundulićeva poljana, Hanibala Lucića, Hliđina, Hranjca, Ilije Sarake, Ispod Minčete, Ispod mira, Ivana Rabljanina, Između polača, Između tri crkve, Između vrta, Kaznačićeva, Kneza Damjana Jude, Kneza Hrvaša, Kovačka, Kunićeva, Lučarica, Luža, Marojice Kaboge, Miha Pracata, Miletićeva, Mrtvo zvono, Na Andriji, Nalješkovićeva, Nika i Meda Pucića, Nikole Božidarevića, Nikole Gučetića, Od Domina, Od Kaštela, Od Margarite, Od Puča, Od Pustijerne, Od Rupa, Od Sigurate, Od Sorte, Palmotićeva, Pečarica, Peline, Pera Budmani, Petilovrjenci, Placa, Plovani skalini, Pobijana, Poljana Marina Držića, Poljana Mrtvo zvono, Poljana Paska Miličevića, Poljana Ruđera Boškovića, Pred Dvorom, Prijeko, Put od Bosanke (ispod Ulice Petra Krešimira IV) Puzljiva, Restićeva, Ribarnica, Stajeva Štrosmajerova, Stulina, Sustjepanska, Svete Marije, Svetoga Dominika, Svetoga Đurđa, Svetoga Josipa, Široka, Tmušasta, Trg oružja, U Pilama, Uska, Uz Jezuite, Uz Posat, Vara, Vetranićeva, Za Karmenom, Za Rokom, Za Rupama, Zamanjina, Zeljarica, Zlatarićeva, Zlatarska, Zvijezdićeva, Žudioska, Anice Bošković, maestra Đela Jusića, Ivana Kukuljevića, Od Tabakarije, Sunčana, Uz Tabor, Bernarda Shawa, Hladovita, Janjinska, Silvija Strahimira Kranjčevića, Srednji Kono, Trogirska, Zrinsko-Frankopanska (do Zagrebačke ulice), Budvanska, Buića, Dr. Anta Sugje, Flore Jakšić, Frana Antice, Imotska, Istarska, Iva Bjelokosića, Iva Račića, Izvijačica, Koločepska, Konavoska, Kuparska, Lazarina, LukšeBeritića, Ljubuška, Mala, Marijana, BlažićaMarkaGjaje, Miha Klajića, Neumska, Nika Kulišića, Nikole Napice, Obodska (ispod ulice Petra Krešimira IV), Od čempresa, Od Gradca, Od greba žudioskih, Od Maslinate, Od Škara, Orsatova, Omiška, Pelješka, Pionirska, Platska, Slanska, Stonska, Strma, Trnovička, Uz Mline, Vicina, Vicka Lovrina, Za Kapelicom, Zadarska, Župska, Žalasta.

ZONA B – površine koje se dijelom pometaju ručno, a dijelom čiste strojno:

Augusta Šenoe Bokeljska, Don Frana Bulića, Dračasta Dr. Ante Šercera, Dr. Vladka Mačeka, Filipa Grabovca Gabra Rajčevića, Gorica Svetog Vlaha, II. Dalmatinske brigade, Ivanjska, Ivana Matijaševića, Ivana Meštrovića, Ivana Zajca, Jakova Lukarevića Josipa Berse Kardinala Stepinca (do ulice Petra Svačića), Kneza Branimira, Luke Sorkočevića II. dalmatinske brigade Marka Marojice, Od Gaja, Od Svetoga Mihajla, Oraška Pera Rudenjaka Petra Hektorovića, Petra Preradovića Riječka, Stjepana Cvijića, Trstenska Vatroslava Lisinskog (od Ćira Carića do kraja ulice), Viška Zlatni potok, Put žrtava s Dakse, Josipa Kosora

ZONA B – površine koje se pometaju isključivo ručno:

Banjska, Cavtatska (iznad ulice Petra Krešimira IV), Dolska, Dubravkina, Dubrovačkog odreda, Dubska, Dunavska Eugena Kumičića, Kunska, Sunčana, Bernarda Shawa, Frana Čale, Gromačka, Hladovita, Hutovska, Ivana Mane Jarnovića, Ivana Mažuranića, IvanaRendića, Kamenarska, Kliševska, Lastovska, Lokrumska, Lopudska, Ludmila Rogovskog, Mandaljenska, Matije Gupca, Metohijska, Nikše Ljubičića, Pera Beatovića, Petra Grubišića, Podgorska, Pridvorska, Prijevorska, Radnička (iznad ulice Andrije Hebranga), Rožatska, Savska Srebrenska, Sreserska, Šibenska, Tiha, Tina Ujevića, Tivatska, Obuljenska, Osojnička, Ošljanska, Padre Perice, Put od Bosanke (iznad Ulice P. Krešimira IV), Radnička (ispod ulice Andrije Hebranga), Radnička (ispod ulice Andrije Hebranga), Silvija Strahimira Kranjčevića, Srednji Kono, Trogirska, Velebitska, Vinka Sagrestana Zatonska, Žuljanska.

ZONA C – površine koje se dijelom pometaju ručno, a dijelom čiste strojno:

Blatska, Iva Dulčića, Josipa Pupačića, Koste Strajnića, Liechtensteinov put (od naselja Gorica do kraja ulice), Majkovska, Od Gorice, Od Srđa, Petra Zoranića, Šipčine, Volantina, Dalmatinska (do OŠ Lapad), Frana Supila (od Viktorije do Orsule), Kneza Domagoja, Komajska.

ZONA C – površine koje se pometaju isljučivo ručno:

Alberta Hallera, Antuna Masle, Augusta Cesarca, Brdasta, Brgatska, Brsečinska Cavtatska (iznad ulice Petra Krešimira IV), Frana Kolumbića, Franca Prešerna, Ignjata Joba, Janjinska, Put od Bosanke (iznad Ulice P. Krešimira IV), Zrinsko-Frankopanska (do Zagrebačke ulice), Buića, Flore Jakšić, Hodiljska, Iva Bjelokosića, Iva Račića, Koločepska, Kunska, Između ribnjaka, Jakljanska, Komolačka, Koritska, Kriva, Lovra Matačića, Mehmedalije-Maka Dizdara, Miroslava Krleže, Od borova, Pobrežska, Pomoraca, Postranjska, Prožurska, Šipanska, Šumetska, Topolska,Trpanjska, Udarnička, Željezničarska, Obodska (ispod ulice Petra Krešimira IV), Od Škara, Od Križa Radnička (iznad ulice Andrije Hebranga), Slanska, Stonska, Tiha, Vlaha Paljetka, Zadarska.

ZONA D – površine koje se pometaju ručno i strojno:

Ante Topića Mimare, Antuna Barca, Antuna Kazali, Antuna Mihanovića, Augusta Šenoe, Biokovska, Blatska, Bruna Bušića, Čilipska, Dr. Roka Mišetića, Dračasta, Điva Natali, Đura Basaričeka, Eugena Kvaternika, Filipa Grabovca, Gornji Kono, Grebenska, Ivana Gorana Kovačića, Jakova Lukarevića, Janjevska, Josipa Berse, Korčulanska, Koste Strajnića, Kotorska, Luke Sorkočevića, Majkovska, Mihajla Hamzića, Mljetska, Moluntska, Mosorska, Mostarska, Natka Nodila, Od Gale, Od Gorice Od Hladnice, Od Kolorine, Od Montovjerne, Od Nuncijate, Oraška, Petra Svačića, Paska Baburice, Pera Rudenjaka, Petra Preradovića, Primorska, Sinjska, Solinska, Trstenska, Uz Giman, Uz Glavicu, Viška, Vlaha Paljetka.

ZONA D – površine koje se pometaju isljučivo ručno:

Alberta Hallera, Antuna Masle, Augusta Cesarca, Banjska, Brdasta, Brgatska, Brsečinska, Budvanska, Dolska, Dr. Anta Sugje, Dubravkina, Dubrovačkog odreda, Dubska, Dunavska, Frana Kolumbića, Frana Antice, Frana Čale, Franca Prešerna, Gromačka, Hodiljska, Hutovska, Ignjata Joba, Imotska, Istarska, Ivana Mane Jarnovića, Ivana Mažuranića, Ivana Rendića, Između ribnjaka, Izvijačica, Jakljanska, Kamenarska, Kliševska, Komolačka, Konavoska, Koritska, Kriva, Kuparska, Lastovska, Lazarina, Lokrumska, Lopudska, Lovra Matačića, Ludmila Rogovskog, Lukše Beritića, Ljubuška, Mandaljenska, Marijana Blažića, Marka Gjaje, Matije Gupca, Mehmedalije - Maka Dizdara, Metohijska, Miha Klajića, Miroslava Krleže, Neumska, Nika Kulišića, Nikole Napice, Nikše Ljubičića, Obuljenska, Od borova, Od čempresa, Od Gradca, Od greba žudioskih, Od Maslinate, Orsatova, Osojnička, Ošljanska, Omiška, Pera Beatovića, Pelješka, Petra Grubišića, Pionirska, Platska, Pobrežska, Podgorska, Pomoraca, Postranjska, Pridvorska, Prijevorska, Privežna, Prožurska, Rožatska, Savska, Srebrenska, Sreserska, Stolačka, Strma, Šibenska, Šipanska, Šumetska, Tina Ujevića, Tivatska, Topolska, Trnovička, Trpanjska, Udarnička, Uz Mline, Velebitska, Vicina, Vicka Lovrina, Vinka Sagrestana, Za Kapelicom, Zatonska, Žuljanska, Župska, Žalasta, Željezničarska.

ZONA E:

Naselja: Mokošica (nova i stara), naselja u Rijeci dubrovačkoj, Zaton, Orašac, Trsteno i Brsečine.

ZONA F:

Naselja: Koločep, Lopud, Suđurađ, Luka Šipanska, Gromača, Kliševo, Riđica, Ljubač, Mrčevo,

Dubravica, Osojnik i Bosanka.

**2.7.1.2. Ručno i strojno pranje javnih površina**

Članak 38.

Ručno pranje javnih površina unutar gradskih zidina provodi se na površinama kako slijedi:

Uz Jezuite (bez stubišta), Gundulićeva poljana, Bunićeva poljana, Poljana Marina Držića, Pred Dvorom, Luža, Zeljarica, Placa, sve ulice sjeverno i južno od Place do ulice Prijeko i Ulice Od Puča uključujući i njih, Široka, Poljana Paska Miličevića, Vrata od Pila, Ruđera Boškovića, Zlatarska, Peline (od Zlatarske do Boškovićeve), Sv. Dominika i Peline.

U sezonskom razdoblju (od 15.04. do 31.10.) javne površine se peru svaki dan, a u izvan sezonskom razdoblju (od 01.11. do 15.04.) peru su uoči državnih blagdana, odnosno prema potrebi i po nalogu Upravnog odjela za komunalne djelatnosti i mjesnu samoupravu Grada Dubrovnika.

U sezonskom razdoblju (od 15.05. do 15.09.) obavlja se pranje mula u Donjem čelu, Koločep i to 2-3 puta tjedno, ovisno o potrebi.

Strojno pranje (peračica) javnih površina unutar gradskih zidina provodi se na površinama Sv. Dominika i Place, a izvan gradskih zidina na površinama Pila, Brsalja i Šetališta Kralja Zvonimira.

**2.7.1.3. Čišćenje odvodnih jaraka i otvora slivnika**

Članak 39.

Čišćenje odvodnih jaraka i otvora slivnika obavlja se u pješačkim zonama i to sukladno čišćenju površine (zone) u kojoj se ti objekti nalaze.

**2.7.1.4. Čišćenje, pražnjenje, pranje i održavanje košarica za otpad**

Članak 40.

U zoni A pražnjenje se obavlja više puta dnevno, a u ostalim zonama košarice se prazne sukladno programu pometanju zona. Košarice se moraju redovno održavati, a dotrajale mijenjati.

**2.7.1.5. Uklanjanje trave i korova**

Članak 41.

Uklanjanje trave i korova uz rubove javnih površina i prometnica obavlja se po potrebi, s tim da je taj posao obavezno obavljati u vrijeme vegetacije (od 15.02. do 15.08.). Pod pojmom uklanjanja trave podrazumijeva se i čišćenje nakon obavljene košnje.

**2.7.1.6. Odvoz i zbrinjavanje otpada sa javnih površina**

Članak 42.

Odvoz i zbrinjavanje otpada sa javnih površina podrazumijeva zbrinjavanje otpada prikupljenog pražnjenjem košarica, ručnim i strojnim pometanjem, košenjem trave, održavanjem igrališta i javnih kupališta.

Članak 43.

Za radove iz članka 37. do 42. planirana su sredstva u proračunu Grada Dubrovnika u okviru programa: Čistoća javnih površina; aktivnost: Zona A, B, C, D

**Obavljanje:** ........................................................................................................ Čistoća d.o.o.

**Procjena troškova :** .................................................................................... **1.499.768 EUR.**

**2.7.2. Uklanjanje protupravno postavljenih predmeta**

Članak 44.

Ova djelatnost se obavlja temeljem Odluke o komunalnom redu Grada Dubrovnika, a izvršava se rješenjem komunalnog redarstva.

Članak 45.

Za radove iz članka 44. planirana su sredstva u proračunu Grada Dubrovnika u okviru programa: Komunalni poslovi po posebnim odlukama; aktivnost: Uklanjanje protupravno postavljenih predmeta.

**Obavljanje:** ..................................................................... odabrani izvoditelj - prema ugovoru

**Procjena troškova:** ........................................................................................... **10.618 EUR.**

**2.8. ODRŽAVANJE JAVNE RASVJETE**

Članak 46.

Održavanje javne rasvjete obuhvaća upravljanje, održavanje objekata i uređaja javne rasvjete, uključivši podmirivanje troškova električne energije za rasvjetljivanje javnih površina i javnih cesta koje prolaze kroz naselja i nerazvrstanih cesta.

Pod mjesečnom pripravnosti podrazumijeva se obilazak i pregled javne rasvjete u neradne dane odnosno u dane blagdana, a obavlja se na način da se u navedene dane izvrši pregled funkcionalnosti javne rasvjete dežurnim vozilom te u slučaju većeg kvara ili kvara na upravljačkom i zaštitnom dijelu polja javne rasvjete otkloni kvar.

**2.8.1. Održavanje javne rasvjete izvan povijesne gradske jezgre**

Članak 47.

Područje Grada Dubrovnika izvan povijesne gradske jezgre u smislu održavanja po ovom Ugovoru dijeli se na dvije zone i to:

* zonu "A" koja obuhvaća naselja Dubrovnik i Novu Mokošicu osim područja povijesne

gradske jezgre;

- zonu "B" koja obuhvaća ostala područja s naseljima i otocima.

Članak 48.

Pod održavanjem javne rasvjete podrazumijevaju se radovi nadzora i održavanje radi osiguranja kontinuirane i nesmetane funkcije rasvjete javnih površina, uključivo funkciju blagdanske dekorativne rasvjete na području izvan povijesne jezgre Grada Dubrovnika.

Održavanje javne rasvjete izvan povijesne jezgre Grada Dubrovnika sastoji se od:

* redovnog godišnjeg održavanja,
* mjesečne pripravnosti,
* pojačanog godišnjeg održavanja,
* nabave materijala za održavanje javne rasvjete i
* nabave i skladištenja minimalnih zaliha materijala.

Članak 49.

Pod redovnim godišnjim održavanjem javne rasvjete podrazumijevaju se poslovi otklanjanja kvarova i zamjena istrošenih, neispravnih ili uništenih dijelova:

* rasvjetnih stupova,
* razdjelnika i razdjelnih kutija,
* tehnološki i konstrukcijski zastarjelih svjetiljki i rasvjetnih tijela,
* ostalih elektroinstalacijskih elemenata javne rasvjete,
* dekorativnih elemenata blagdanske rasvjete kao i
* kontrole rada upravljačkih uređaja.

Članak 50.

Redovno godišnje održavanje javne rasvjete obavlja se svakog radnog dana u godini, i to u zoni "A" u vremenu od 14 do 22 sata, a u zoni "B" u vremenu od 8 do 16 sati.

Rad službe za prijavu kvara na telefon sa operaterom obavljat će se u vremenu od 8 do 16 sati, a izvan tog vremena prijave preuzima automatska sekretarica, koja je dostupna od 00 do 24 sata na broju telefona 0800203020 (besplatan broj) te na mail: hitneintervencije@dubrovnik.hr .

Redovno održavanje javne rasvjete obavlja se po nalogu ovlaštene osobe naručitelja, a na temelju uočenih nedostataka sa večernjih obilazaka javne rasvjete od strane djelatnika Upravnog odjela za komunalne djelatnosti, promet i mjesnu samoupravu Grada Dubrovnika, podataka dostavljenih od tajnika MO i GK, te podataka dobivenih putem prijava kvarova na telefon za prijavu kvarova 0800203020, na mail: [hitneintervencije@dubrovnik.hr](mailto:hitneintervencije@dubrovnik.hr), osobno u ured javne rasvjete, te putem aplikacije Dubrovačko oko.

Izvanredni pregledi javne rasvjete obavljaju se odmah nakon elementarne nepogode (jakih pljuskova, vjetrova, atmosferskih pražnjenja i slično).

Pojačano održavanje javne rasvjete odnosi se na održavanje koje se obavlja izvan redovitog godišnjeg održavanja, a podrazumijeva radove na rekonstrukciji i manjim proširenjima mreže javne rasvjete, antikorozivnu zaštitu i bojanje elemenata javne rasvjete, radove na izradi blagdanske rasvjete i sl. Radovi na pojačanom održavanju obavljaju se samo uz poseban nalog i suglasnost ovlaštene osobe.

Članak 51.

Kvar na mreži javne rasvjete u zoni A mora se otkloniti u roku od 24 sata od uočavanja, odnosno naloga ovlaštene osobe Upravnog odjela za komunalne djelatnosti i mjesnu samoupravu i 72 sata od uočenog kvara odnosno naloga ovlaštene osobe u zoni "B". Izuzetak su kvarovi za čije otklanjanje su potrebni građevni radovi, tj.ukoliko se radi o većem kvaru na mreži.

Članak 52.

Za radove iz članka 47. do 51. planirana su sredstva u proračunu Grada Dubrovnika u okviru programa: Održavanje javne rasvjete; aktivnost izvan povijesne jezgre i to kako slijedi:

Redovito održavanje javne rasvjete ................................................................... 557.436 EUR

Intelektualne usluge ..............................................................................................13.272 EUR

**Obavljanje:** ..................................................................... odabrani izvoditelji - prema ugovoru

**Procjena troškova obavljanja:** ......................................................................... **570.708 EUR**

**2.8.2. Održavanje javne rasvjete na području povijesne gradske jezgre**

Članak 53.

Pod održavanjem javne rasvjete podrazumijevaju se radovi nadzora i održavanja radi osiguranja kontinuirane i nesmetane funkcije rasvjete javnih površina, uključivo funkcije dekorativne rasvjete zidina i blagdanske dekorativne rasvjete na području povijesne jezgre Grada Dubrovnika, a koja obuhvaća područje unutar zidina, tvrđave, mostove, Lazarete te ulice Uz Posat i Dante Alighieria.

Održavanje javne rasvjete na području povijesne gradske jezgre Grada Dubrovnika sastoji se od:

* redovnog godišnjeg održavanja,
* mjesečne pripravnosti,
* pojačanog godišnjeg održavanja i
* nabave materijala za održavanje javne rasvjete,
* skladištenja dekorativnih blagdanskih elemenata te minimalnih zaliha materijala.

Članak 54.

Pod redovnim godišnjim održavanjem javne rasvjete podrazumijevaju se poslovi otklanjanja kvarova i zamjena istrošenih, neispravnih ili uništenih dijelova:

* rasvjetnih stupova,
* razdjelnika i razdjelnih kutija,
* tehnološki i konstrukcijski zastarjelih svjetiljki i rasvjetnih tijela,
* ostalih elektroinstalacijskih elemenata javne rasvjete i
* kontrole rada upravljačkih uređaja.

Članak 55.

Redovito godišnje održavanje javne rasvjete obavlja se svakog radnog dana u godini.

Redoviti pregledi javne rasvjete obavljaju se svakog radnog dana, a uz nazočnost ovlaštene osobe jedanput tjedno.

Izvanredni pregledi javne rasvjete obavljaju se odmah nakon elementarne nepogode (jakih pljuskova, vjetrova, atmosferskih pražnjenja i slično).

Članak 56.

Nastali kvar mora se otkloniti u roku od 24 sata od uočavanja istog ukoliko se ne radi o većem kvaru na mreži.

Pojačano održavanje javne rasvjete odnosi se na održavanje koje se obavlja izvan redovitog godišnjeg održavanja, a podrazumijeva radove na rekonstrukciji i manjim proširenjima mreže javne rasvjete, antikorozivnu zaštitu i bojanje elemenata javne rasvjete, radove na izradi blagdanske rasvjete i sl. Radovi na pojačanom održavanju obavljaju se samo uz poseban nalog ovlaštene osobe.

Članak 57.

Za radove iz članka 53. do 56. planirana su sredstva u proračunu Grada Dubrovnika u okviru programa: Održavanje javne rasvjete; aktivnost povijesna jezgra.

Redovito održavanje javne rasvjete.................................................................. 139.359 EUR.

**Obavljanje:** ...................................................................... odabrani izvoditelj - prema ugovoru

**Procjena troškova:** ....................................................................................... **139.359 EUR**.

**2.8.3. Javna rasvjeta - trošak električne energije**

Članak 58.

Pod troškom električne energije podrazumijevaju se troškovi za električnu energiju utrošenu u sustavu javne rasvjete na području Grada Dubrovnika.

Članak 59.

Za troškove iz članka 58. planirana su sredstva u proračunu Grada Dubrovnika u okviru programa: Održavanje javne rasvjete: aktivnost Grad Dubrovnik - Javna rasvjeta - trošak električne energije i to kako slijedi:

Troškovi za električnu energiju ......................................................................... 545.491 EUR.

**Obavljanje:** ................................................................. odabrani isporučitelj - prema ugovoru

**Procjena troškova:**........................................................................................ **545.491 EUR.**

Članak 60.

**REKAPITULACIJA RASHODA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OPIS RADOVA 2023. g.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Održavanje nerazvrstanih cesta 1.519.013 EUR

2. Održavanje javnih površina na kojima

nije dopušten promet motornih vozila 331.674 EUR

3. Održavanje građevina javne odvodnje

oborinskih voda 132.723 EUR

4. Održavanje javnih zelenih površina 1.579.401 EUR

5. Održavanje građevina, uređaja i predmeta javne namjene 111.487 EUR

6. Održavanje groblja 226.957 EUR

7. Održavanje čistoće javnih površina 1.510.386 EUR

8. Održavanje javne rasvjete 1.255.558 EUR

**SVEUKUPNO: 6.667.199 EUR\_**

**IZVORI FINANCIRANJA**

Članak 61.

Financiranje radova iz članaka 3. do 59. u 2023. g. vršit će se iz slijedećih izvora:

1. Komunalna naknada ............................................................. **4.428.961 EUR**

2. Komunalni doprinos ..........................................................  **986.728 EUR**

3. Opći prihodi i primici ........................................................... **339.174 EUR**

4. Naknada za uporabu pomorskog dobra ..............................  **245.404 EUR**

5. Ostali prihodi za posebne namjene- Hrv.vode........................ **13.272 EUR**

6. Viška prihoda........................................................................ **79.634 EUR**

7**.** Ostale pomoći unutar općeg proračuna - Žuc......................  **358.351 EUR**

8. Turistička pristojba ………………………………………….…. **215.675 EUR**

**PROVEDBA PROGRAMA**

Članak 62.

Vrijednost pojedinih radova iz ovog Programa utvrđena je na temelju potreba i prosječnih cijena takvih radova iz prethodnih godina.

Članak 63.

Gradonačelnik Grada Dubrovnika podnosi izvješće o izvršenju Programa za prethodnu kalendarsku godinu Gradskom vijeću Grada Dubrovnika istovremeno s izvješćem o izvršenju proračuna Grada Dubrovnika.

**ZAVRŠNE ODREDBE**

Članak 64.

Ovaj program stupa na snagu osmog dana od dana objave u "Službenom glasniku Grada Dubrovnika" i provodit će se tijekom 2023. godine.

KLASA: 363-01/22-03/02

URBROJ: 2117-1-09-22-03

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**171**

Na temelju članka 3. Odluke o drugim komunalnim djelatnostima na području Grada Dubrovnika i članka 39. Statuta Grada Dubrovnika ("Službeni glasnik Grada Dubrovnika", broj 2/21), Gradsko vijeće Grada Dubrovnika na 16. sjednici, održanoj 1. prosinca 2022., donijelo je

1. **P R O G R A M**

**obavljanja drugih komunalnih djelatnosti na području**

**Grada Dubrovnika u 2023. godini**

**I. OPĆE ODREDBE**

Članak 1.

Ovim Programom obavljanja drugih komunalnih djelatnosti na području Grada Dubrovnika u 2023. godini (u daljnjem tekstu: Program) određuje se način, opseg i kakvoća obavljanja pojedinih komunalnih djelatnosti koje su od lokalnog značenja za Grad Dubrovnik, sukladno Odluci o drugim komunalnim djelatnostima na području Grada Dubrovnika.

Programom su obuhvaćene su sljedeće djelatnosti:

1. Deratizacija, dezinsekcija i dezinfekcija,
2. Skrb o odbjeglim i napuštenim životinjama,
3. Blagdansko uređenje Grada i naselja
4. Opskrba trgovina i građana unutar povijesne jezgre Grada Dubrovnika posebnim vozilima
5. Javno oglašavanje,
6. Održavanje javne hidrantske mreže
7. Označavanje naselja, ulica, obala, trgova i zgrada,
8. Skrb o gradskim golubovima i labudovima,
9. Nabava materijala za male komunalne poslove po GK i MO
10. Zbrinjavanje životinjskih lešina
11. Čišćenje mora i priobalja
12. Održavanje i saniranje ogradnih zidova u vlasništvu Grada Dubrovnika koji graniče s javnim površinama.

Financiranje komunalnih djelatnosti iz ovog Programa vršit će se iz:

* općih prihoda
* komunalne naknade
* naknade za uporabu pomorskog dobra
* prihoda iz obavljanja djelatnosti

**II. OPIS I OPSEG POSLOVA ODRŽAVANJA**

**1. Deratizacija, dezinsekcija i dezinfekcija**

1.1. Deratizacija javnih površina

Članak 2.

Deratizacija je metoda uništavanja i suzbijanja opasnih glodavaca. Provodi se dva puta u godini uporabom kemijskih metoda i sredstava (meka) koje nisu škodljive za ljude i domaće životinje.

Deratizacija se provodi u razdoblju ožujak - travanj i rujan - listopad.

Deratizacijom se obuhvaćaju:

1. sve prometnice u naselju Dubrovnik i Nova Mokošica,
2. deratizacija Elafita, Veliki i Mali Zaton
3. zone ostalih javnih površina i parkirališta,
4. sve javno prometne površine (osim javnih parkirališta) na području Grada Dubrovnika,
5. povijesna gradska jezgra Dubrovnika uključujući zidine s vanjske strane,
6. slivnici atmosferske odvodnje,
7. sustav atmosferske odvodnje ukoliko je izdvojen iz sustava otpadnih voda.

Deratizacija se obavlja i na ostalim javnim površinama Grada Dubrovnika po nalogu nadležnog Upravnog odjela za komunalne djelatnosti, promet i mjesnu samoupravu.

Za radove iz ovog članka planirana su sredstva u proračunu Grada Dubrovnika u okviru programa: Deratizacija, dezinsekcija, kafilerija; aktivnost: Deratizacija

**Obavljanje:** .......................................................... Sanitat Dubrovnik d.o.o.

**Procjena troškova:** ............................................. **63.442 EUR**

**1.2. Dezinsekcija javnih površina**

Dezinsekcija

obvezatna (preventivna)

Članak 3.

1. LARVICIDNA DEZINFEKCIJA

Larvicidna dezinsekcija provesti će se u šest navrata i to u mjesecu: travnju, svibnju, lipnju, srpnju, kolovozu i rujnu.

Područje Dubrovnika podjelili smo na devet zona:

1. Gruž – Nuncijata

2. Lapad

3. Gorica Sv. Vlaha – Montovjerna

4. Pile – Kono

5. Ploče

6. Stari Grad – otok Lokrum

7. Park Gradac, Danče, Područje ex bolnice, Sustjepan

8. Komolac, Rožat i Mokošica

9. Lozica, Štikovica, Veliki i Mali Zaton

Dimilin je sredstvo koje koristitimo za larvicidnu dezinsekciju i to u obliku tablete. Dimilin je larvicid-insekticid vrlo male otrovnosti u odnosu na ljude i prirodu. Djeluje strogo ciljano u odnosu na odeređene insekte, sprječavajući normalnu faznu mutaciju insekata.

Ne dozvoljava normalan razvoj larve, prekida razvoj komarca te dovodi do uginuća istog.

Na prostoru već gore navedenih zona obraditi će se svi otvori oborinske odvodnje, lokve, kanali, pučevi i sva druga mjesta gdje se nakuplja voda.

2. ADULTICIDNA DEZINSEKCIJA - GRAD DUBROVNIK

Adulticidnom dezinsekcijom će se obuhvatiti staništa komaraca - metodom ULV aplikatora, što je ekološki prihvatljiva metoda na bazi piretroida, odnosno insekticida preporučenih od strane Svjetske zdravstvene organizacije.

Adulticidna dezinsekcija će se provesti u mjesecu srpnju i kolovozu.

Plan zamagljivanja Grada:

1. noć (od 01.00 sat nadalje) zamagljivanjem će se obuhvatiti sljedeće područje grada – naselje Nuncijata, Kantafig (Gruška obala), ulica Andrije Hebranga s poprečnim ulicama : I.G.Kovačića, Sv. Križa, generala Janka Bobetka, Od Gaja,Gornji Kono, Vladimira Nazora i Vukovarska ulica s poprečnim ulicama (Obuljenska, N.Nodila, Od Gale, Šipčine, Janka Bobetka), Obala S.Radića s poprečnim ulicama, te park Luja Šoletića.

2. noć (od 01.00 sat nadalje) akcijom zamagljivanja će se obuhvatiti područje Lapada i to: Nikole Tesle, Lapadska obala, Šetalište Kralja Zvonimira, Iva Dulčića (uključujući i sve

poprečne ulice u naseljima Orsan, Solitudo i Babin Kuk), zatim Kardinala Stepinca, Kralja Tomislava, Ispod Petke, Masarykov Put, Od Sv. Mihajla,Od Batale uključujući i sve poprečne

ulice na ovom području kao i područje Opće bolnice Dubrovnik s ulicama Dr. A. Šercera i Josipa Pupačića.

3. noć (od 01.00 sat nadalje) akcijom zamagljivanja će se obuhvatiti područje: ulica Iva Vojnovića s naseljima Hladnica i Čokolino, područje Gospinog Polja i Gorice Sv. Vlaha, Pera Čingrije, Dr. A. Starčevića uključujući i sve poprečne ulice koje pripadaju kotaru Montovjerna (Bana J. Jelačića, Kneza Branimira, Gabra Rajčevića).

4. noć (od 01.00 sata nadalje) akcijom zamagljivanja će se obuhvatiti područje Sustjepana, Čajkovića, Knežice i Šumeta,zatim područje Ilijine glavice, područje Pila i Ploča i to: Zagrebačka, P. Krešimira IV, Zlatni Potok, Frana Supila, Sv. Jakov, Iza Grada, Branitelja Dubrovnika, Gradac, Splitski put uključujući sve sporedne ulice na ovom području.

5. noć (od 01.00 sat nadalje) će se obuhvatit područje Nove Mokošice sa svim sporednim ulicama, obala uz rijeku Omblu (Mokošica na moru, Donje Obuljeno, Rožat, Komolac, Prijevor, Dračevo selo).

Od 19.00 sati uz upoterbu barke zamagljivanjem će se obuhvatiti otočić Blato.

6. noć (od 01.00 sat nadalje) zamagljivanjem će se obuhvatiti područje Stare Mokošice, Mirinovo, Lozica, Vrbica, Štikovica, Veliki i Mali Zaton.

3. ADULTICIDNA DEZINSEKCIJA – PRIGRADSKA NASELJA I OTOK ŠIPAN

Adulticidnom dezinsekcijom će se obuhvatiti staništa komaraca - metodom ULV aplikatora, što je ekološki prihvatljiva metoda na bazi piretroida, odnosno insekticida preporučenih od strane Svjetske zdravstvene organizacije.

Adulticidna dezinsekcija će se provesti u mjesecu srpanj.

Plan zamagljivanja prigradskih naselja i otoka Šipana:

1. noć (od 01.00 sat pa nadalje) :Bosanka

2. noć (od 01.00 sat pa nadalje): Osojnik, Petrovo selo, Pobrežje

3. noć (od 01.00 sat pa nadalje): Orašac, Trsteno, Brsečine, Dubravica

4. noć (od 01.00 sat pa nadalje): Gromače, Ljubač, Riđica, Mrčevo i Kliševo.

5. noć (od 01.00 sat pa nadalje): otok Šipan

4. ADULTICIDNA DEZINSEKCIJA – OTOK LOPUD

Adulticidnom dezinsekcijom će se obuhvatiti staništa komaraca - metodom ULV aplikatora, što je ekološki prihvatljiva metoda na bazi piretroida, odnosno insekticida preporučenih od strane Svjetske zdravstvene organizacije.

Adulticidna dezinsekcija će se provesti u mjesecu srpanj.

Plan zamagljivanja otoka Lopuda

1. noć (od 01.00 sat pa nadalje): otok Lopud.

5. DEZINSEKCIJA ULICA U POVJESNOJ JEZGRI GRADA DUBROVNIKA

Dezinsekcije će se provoditi radi suzbijanja žohara. Dezinsekcijom će se obuhvatiti sve ulice i javne površine u staroj gradskoj jezgri. Dezinsekcije će se obavljati u ranim jutarnjim satima.

Dvije obrade i to u mjesecu lipnju i srpnju ili srpnju i kolovozu.

Na drugim javnim površinama Grada Dubrovnika dezinsekcija se obavlja po potrebi, po nalogu nadležnog Upravnog odjela za komunalne djelatnosti, promet i mjesnu samoupravu.

Članak 4.

Svi radovi će se provoditi prema odredbama Zakona o zaštiti pučanstva od zaraznih bolesti i Pravilnika o načinu provedbe deratizacije i dezinsekcije kao mjere za sprječavanje zaraznih bolesti pučanstva.

Za radove iz članka 3. i 4. planirana su sredstva u proračunu Grada Dubrovnika u okviru programa: Deratizacija, dezinsekcija, kafilerija; aktivnost: Dezinsekcija

**Obavljanje:** ........................................................... Sanitat Dubrovnik d.o.o.

**Procjena troškova:** .............................................. **114.673 EUR**

**1.3. Dezinfekcija javnih površina**

Članak 5.

Dezinfekcija javnih površina obavlja se odmah prema potrebi.

**Obavljanje:**  ............................................................. Sanitat Dubrovnik d.o.o..

**Financiranje:** ........................................................... iz cijene usluge.

**2. Skrb o odbjeglim i napuštenim životinjama – kafilerija**

Članak 6.

Skrb o odbjeglim i napuštenim životinjama obuhvaća:

1. hvatanje pasa, mačaka i ostalih lutalica,
2. veterinarska obrada ozlijeđenih životinja
3. cijepljenje i sterilizaciju uhvaćenih pasa, mačaka i ostalih lutalica,
4. hranjenje uhvaćenih pasa, mačaka i ostalih lutalica
5. udomljavanje uhvaćenih pasa, mačaka i ostalih lutalica

Ova se djelatnost provodi neprekidno tijekom cijele godine.

Za radove iz ovog članka planirana su sredstva u proračunu Grada Dubrovnika u okviru programa: Deratizacija, dezinsekcija, kafilerija; aktivnost: Kafilerija

**Obavljanje:** ............................................................... Sanitat Dubrovnik d.o.o.

**Procjena troškova:** .................................................  **145.995 EUR**

**3. Blagdansko uređenje Grada i naselja**

Članak 7.

Blagdansko ukrašavanje Grada Dubrovnika provodi se prema naputku o prigodnom blagdanskom ukrašavanju Grada Dubrovnika ("Službeni glasnik Grada Dubrovnika", broj 1/95.) i sukladno aktualnim odlukama Grada Dubrovnika.

Pod blagdanskom rasvjetom podrazumijeva se nabava dekorativnih rasvjetnih tijela te poslovi otklanjanja kvarova i zamjena istrošenih, neispravnih ili uništenih dijelova.

Za radove iz ovog članka planirana su sredstva u proračunu Grada Dubrovnika u okviru programa: Održavanje javne rasvjete; aktivnost blagdanska rasvjeta.

**Obavljanje:** ........................................ odabrani izvoditelji prema ugovoru

**Procjena troškova:** .............................................................. **66.362 EUR**

Unutar programa: Javne zelene površine ( 59.725 EUR ).

**4. Opskrba trgovina i građana unutar povijesne jezgre Grada Dubrovnika posebnim vozilima**

Članak 8.

Opskrba trgovina i građana unutar povijesne jezgre Grada Dubrovnika obavlja se elektrovučnim prijevoznim sredstvima.

**Obavljanje:** ............................................................. Sanitat Dubrovnik d.o.o..

**Financiranje:** ......................................................... iz cijene usluge.

**5. Javno oglašavanje**

Članak 9.

Javno plakatiranje i oglašavanje te postavljanje reklamnih panoa obavlja se na posebnim, za to određenim mjestima tzv. publicitetima.

**Obavljanje:** .................................................................. Sanitat Dubrovnik d.o.o.

**Financiranje:** ............................................................... iz cijene usluge.

**6. Održavanje javne hidrantske mreže**

Članak 10.

Hidrantsku mrežu potrebno je držati uvijek u potpuno ispravnom stanju.

**Obavljanje:** .............................................................. Vodovod Dubrovnik d.o.o.

**Financiranje:** ........................................................... iz cijene usluge

**7. Označavanje naselja, ulica, obala, trgova**

Članak 11.

Ova djelatnost obuhvaća:

1. izradu i postavljanje pločica s kućnim brojevima u slučaju promjene naziva ulice, obale, trga ili naselja
2. izradu i postavljanje ploča s nazivom ulica, obala, trgova, naselja
3. izrada i postavljanje obavijesnih i natpisnih ploča
4. izradu i postavljanje strata i zaštitnih tendi

Ova se djelatnost obavlja tako da sve oznake budu uvijek u urednom stanju i lako uočljive.

Sredstva potrebna za izvršenje radova iz ovog članka osigurana su u proračunu Grada Dubrovnika u okviru programa: Javne površine; aktivnost: Označavanje ulica i trgova

**Obavljanje:** ...................................... odabrani izvoditelj prema ugovoru.

**Procjena troškova:** .......................................................... **26.545 EUR**

**8. Skrb o gradskim golubovima i labudovima**

Članak 12.

Skrb o gradskim golubovima i labudovima obuhvaća:

* liječenje bolesnih golubova i labudova,
* hranidbu golubova i labudova.

Golubovi se hrane svaki dan s 10 kg posebne hrane za tu svrhu, a labudovi s 5 kg.

Ostala skrb o golubovima i labudovima obavlja se po potrebi, a uginuli se odmah uklanjaju.

Za radove iz ovog članka planirana su sredstva u proračunu Grada Dubrovnika u okviru programa: Deratizacija, dezinsekcija, kafilerija; aktivnost: Hranjenje golubova

**Obavljanje:** .................................................................... Sanitat Dubrovnik d.o.o.

**Procjena troškova:** ...................................................... **6.636 EUR**

**9. Nabava materijala za male komunalne poslove po GK i MO**

Članak 13.

Odabrani izvoditelj preuzima obvezu nabave i isporuke građevnog materijala za male komunalne poslove po gradskim kotarevima i mjesnim odborima na području Grada Dubrovnika.

Za radove iz ovog članka planirana su sredstva u proračunu Grada Dubrovnika u okviru programa: Javne površine; aktivnost: Gradski kotarevi i mjesni odbori

**Obavljanje:** ........................................ odabrani izvoditelj prema ugovoru

**Procjena troškova:** ..........................................................  **132.723 EUR**

**10.** **Zbrinjavanje životinjskih lešina**

Članak 14.

Pružatelj Usluge preuzima obvezu sakupljanja, prijevoza i propisnog zbrinjavanja lešina životinja i ostalih životinjskih nusproizvoda s javnih površina na području Grada Dubrovnika.

Za djelatnost iz ovog članka planirana su sredstva u proračunu Grada Dubrovnika u okviru programa: Komunalni poslovi po posebnim odlukama; aktivnost: Zbrinjavanje nusproizvoda životinjskog porijekla

**Obavljanje:** ........................................odabrani izvoditelj prema ugovoru

**Procjena troškova:** ...........................................................  **17.918 EUR**

**11.** **Čišćenje mora i priobalja**

Članak 15.

Pod čišćenjem mora i priobalja podrazumijeva se čišćenje iz brodice.

Čisti se na način da jedan djelatnik upravlja brodicom, a drugi „jankom“ skuplja otpad sa površine mora. Akvatorij koji je obuhvaćen ovom djelatnošću i koji se financira od strane Grada Dubrovnika je more i priobalje administrativnog područja Grada Dubrovnika, osim na dijelovima koji su u nadležnosti odabranih koncesionara, Županijske lučke uprave, Lučke uprave Dubrovnik i Luke Dubrovnik.

**Obavljanje:** ................................................................. Sanitat Dubrovnik d.o.o.

**Procjena troškova:** ....................................................  **5.309 EUR**

**12. Održavanje i saniranje ogradnih zidova u vlasništvu Grada Dubrovnika koji graniče s javnim površinama**

Članak 16.

Održavanje i saniranje ogradnih zidova podrazumijeva radove na ogradnim zidovima u vlasništvu Grada Dubrovnika koji graniče sa javnim površinama na kojim su oštećenja nastala uslijed atmosferskih djelovanja, starosti zida ili drugih razloga. Sanacija obuhvaća radove rušenja postojećeg zida, odvoz viška materijala na deponiju, ručni ili strojni iskop temelja zida, dopremu lomljenog kamena i betona, izgradnju novog zida sa betonskom jezgrom i ugrađenom željeznom armaturom ili izgradnju suhozida.

Za djelatnost iz ovog članka planirana su sredstva u proračunu Grada Dubrovnika u okviru programa: Javne površine; aktivnost: Održavanje i saniranje ogradnih zidova.

**Obavljanje:** ...................................... odabrani izvoditelj prema ugovoru

**Procjena troškova:** ..........................................................  **33.181 EUR**

Članak 17.

**REKAPITULACIJA RASHODA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OPIS RADOVA 2023.god. ( EUR )**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Deratizacija, dezinsekcija i dezinfekcija 178.115

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Skrb o odbjeglim i napuštenim životinjama – kafilerija 145.995

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Blagdansko uređenje Grada i naselja 66.362

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Opskrba trgovina i građana unutar povijesne

jezgre Grada Dubrovnika posebnim vozilima ( iz cijene usluge )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Javno oglašavanje ( iz cijene usluge )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Održavanje javne hidrantske mreže ( iz cijene usluge )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Označavanje naselja, ulica, obala, trgova i zgrada 26.545

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Skrb o gradskim golubovima i labudovima 6.636

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Nabava materijala za male komunalne poslove po 132.723

gradskim kotarevima i mjesnim odborima

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10.Neškodljivo zbrinjavanje životinjskih lešina 17.918

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. Čišćenje morske obale i priobalnog područja 5.309

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Održavanje i saniranje ogradnih zidova 33.181

**UKUPNO:**  **612.784 EUR**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**III. IZVORI FINANCIRANJA**

Članak 18.

Financiranje radova iz članaka 2. do 16. u 2023. godini vršit će se iz slijedećih izvora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Opći prihodi ............................................................................... 541.113 EUR

2. Komunalna naknada ………………………………………………… 66.362 EUR

3. Naknada za uporabu pomorskog dobra .................................... 5.309 EUR

**UKUPNO: 612.784 EUR**

**IV. PROVEDBA PROGRAMA**

Članak 19.

Vrijednost pojedinih radova iz ovog Programa utvrđena je na temelju potreba i prosječnih cijena takvih radova iz ranijih godina.

**V. ZAVRŠNE ODREDBE**

Članak 20.

Ovaj Program stupa na snagu osmog dana od dana objave u "Službenom glasniku Grada Dubrovnika" i provodit će se tijekom 2023. godine.

KLASA: 363-01/22-03/01

URBROJ: 2117-1-09-22-03

Dubrovnik: 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**172**

Na temelju članka 67. stavka 1. Zakona o komunalnom gospodarstvu („Narodne novine", broj 68/18, 110/18 i 32/20), članka 179. Zakona o održivom gospodarenju otpadom („Narodne novine“, broj 84/21) i članka 39. Statuta Grada Dubrovnika („Službeni glasnik Grada Dubrovnika", broj 2/21), Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**P R O G R A M**

**građenja komunalne infrastrukture za 2023. godinu**

* 1. **OPĆE ODREDBE**

Članak 1.

Ovim Programom određuje se građenje komunalne infrastrukture na području Grada Dubrovnika za 2023. godinu za:

* građevine komunalne infrastrukture koje će se graditi radi uređenja neuređenih dijelova građevinskog područja,
* građevine komunalne infrastrukture koje će se graditi u uređenim dijelovima građevinskog područja,
* građevine komunalne infrastrukture koje će se graditi izvan građevinskog područja
* postojeće građevine komunalne infrastrukture koje će se rekonstruirati i način rekonstrukcije.

Programom je obuhvaćeno dovršenje izgradnje objekata i uređaja komunalne infrastrukture, započetih u prethodnom periodu, kao i novi objekti i uređaji definirani nastojanjem da se osigura kvalitetnije korištenje prostora, viši urbani standard i bolja zaštita prirodne sredine, istovremeno, koliko je god moguće, uvažavajući zahtjeve stanovnika Grada Dubrovnika za 2023. godinu. Objekti i uređaji komunalne infrastrukture se odnose za:

* Nerazvrstane ceste
* Javne prometne površine na kojima nije dopušten promet motornih vozila
* Javne zelene površine
* Javnu rasvjetu
* Građevine i uređaji javne namjene
* Groblja
  1. **GRAĐEVINE KOMUNALNE INFRASTRUKTURE KOJE ĆE SE GRADITI RADI UREĐENJA NEUREĐENIH DIJELOVA GRAĐEVINSKOG PODRUČJA**

Članak 2.

Gradnja građevina komunalne infrastrukture koje će se graditi radi uređenja neuređenih dijelova građevinskog područja u ukupnom iznosu od 769.312,00 eura, financirat će se iz: proračunskih sredstva u iznosu od 769.312,00 eura kako slijedi:

1. **Nerazvrstane ceste**

|  |  |  |
| --- | --- | --- |
| Red.br. | Naziv projekta | Iznos u eurima |
| 1. | PROJEKTNA DOKUMENTACIJA | 40.000,00 |
| 1.1. | Izvor financiranja: proračunska sredstva | 40.000,00 |
| 2. | CESTA TAMARIĆ | 29.863,00 |
| 2.1. | Izvor financiranja: proračunska sredstva | 29.863,00 |
| 3. | CESTA NUNCIJATA | 15.927,00 |
| 3.1. | Izvor financiranja: proračunska sredstva | 15.927,00 |
|  |  |  |
| **4.** | **Sveukupno nerazvrstane ceste** | **85.790,00** |
| 4.1. | Sveukupno izvor financiranja: proračunska sredstva | 85.790,00 |

1. PROJEKTNA DOKUMENTACIJA – priprema i izrada projektne dokumentacije kao preduvjet za početak građevinskih radova radi uređenja prometnica u neuređenim dijelovima građevinskog područja Grada Dubrovnika (UO za izgradnju i upravljanje projektima)
2. CESTA TAMARIĆ - priprema prateće dokumentacije za prijavu na natječaj za financiranje nerazvrstane ceste od OŠ Mokošica do nerazvrstane ceste Lozica – Mokošica – Komolac - Sustjepan. Ishođena građevinska dozvola.
3. CESTA NUNCIJATA – izrada projektne dokumentacije spojne ceste od državne ceste D8 prema naselju Nuncijata – provedba arheoloških istraživanja, izrada projekta semaforizacije novog raskrižja. Predan zahtjev za lokacijsku dozvolu.
4. **Groblja**

|  |  |  |
| --- | --- | --- |
| Red.br. | Naziv projekta | Iznos u eurima |
| 1. | IZGRADNJA GROBLJA NA DUBCU | 683.522,00 |
| 1.1. | Izvor financiranja: proračunska sredstva | 683.522,00 |
|  |  |  |
| **2.** | **Sveukupno groblja** | **683.522,00** |
| 2.1. | Sveukupno izvor financiranja: proračunska sredstva | 683.522,00 |

1. IZGRADNJA GROBLJA NA DUBCU – Rashodi za građenje groblja su vezani za sufinanciranje, zajedno sa Općinom Župa dubrovačka, izgradnja groblja sa svim pratećim objektima i infrastrukturom.
   1. **GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA**

Članak 3.

Gradnja građevina komunalne infrastrukture koje će se graditi u uređenim dijelovima građevinskog područja u ukupnom iznosu od 494.012,00 eura, financirat će se iz: proračunskih sredstava u iznosu od 311.518,00 eura, turistička pristojba u iznosu od 182.494,00 eura kako slijedi:

1. **Nerazvrstane ceste**

|  |  |  |
| --- | --- | --- |
| Red.br. | Naziv projekta | Iznos u eurima |
| 1. | PROJEKTNA DOKUMENTACIJA | 50.000,00 |
| 1.1. | Izvor financiranja: proračunska sredstva | 50.000,00 |
| 2. | PROMETNICA IZA ZGRADA - KINESKI ZID | 27.925,00 |
| 2.1. | Izvor financiranja: proračunska sredstva | 27.925,00 |
| 3. | PROJEKTNA DOKUMENTACIJA (UO za komunalne djelatnosti, promet i mjesnu samoupravu) | 39.817,00 |
| 3.1. | Izvor financiranja: proračunska sredstva | 39.817,00 |
| 4. | LEGALIZACIJA CESTA (UO za komunalne djelatnosti, promet i mjesnu samoupravu) | 59.725,00 |
| 4.1. | Izvor financiranja: proračunska sredstva | 59.725,00 |
| 5. | PROMETNE POVRŠINE (UO za komunalne djelatnosti, promet i mjesnu samoupravu) | 145.995,00 |
| 5.1. | Izvor financiranja: turistička pristojba | 145.995,00 |
| 6. | SEMAFORI (UO za komunalne djelatnosti, promet i mjesnu samoupravu) | 9.954,00 |
| 6.1. | Izvor financiranja: turistička pristojba | 9.954,00 |
| 7. | AUTOBUSNE ČEKAONICE (UO za komunalne djelatnosti, promet i mjesnu samoupravu) | 26.545,00 |
| 7.1. | Izvor financiranja: turistička pristojba | 26.545,00 |
|  |  |  |
| **8.** | **Sveukupno nerazvrstane ceste** | **359.961,00** |
| 8.1. | Sveukupno izvor financiranja: proračunska sredstva | 177.467,00 |
| 8.2. | Sveukupno izvor financiranja: turistička pristojba | 182.494,00 |

UO ZA IZGRADNJU I UPRAVLJANJE PROJEKTIMA

1. PROJEKTNA DOKUMENTACIJA – priprema i izrada projektne dokumentacije kao preduvjet za početak građevinskih radova radi uređenja prometnica i infrastrukturnih građevina u uređenim dijelovima građevinskog područja Grada Dubrovnika. (UO za izgradnju i upravljanje projektima )
2. PROMETNICA IZA ZGRADA – KINESKI ZID – predviđena je izgradnja javne prometnice s uzdužnim parkiralištem na predjelu gradskog naselja Montovjerna. Spojna jednosmjerna gradska prometnica povezat će Ulice Mihajla Hamzića i kneza Branimira, a ujedno i rasteretiti Ul. kneza Branimira, čiji se kolnik i nogostup koriste i za parkiranje i za dvosmjerno prometovanje vozila. U tijeku je ishođenje lokacijske dozvole.

UO ZA KOMUNALNE DJELATNOSTI, PROMET I MJESNU SAMOUPRAVU

1. PROJEKTNA DOKUMENTACIJA – priprema i izrada projektne dokumentacije kao preduvjet za početak radova tekućeg i pojačanog održavanja na prometnicama i javnim površinama Grada Dubrovnika koje je potrebno opremiti sa pripadajućom infrastrukturom.
2. LEGALIZACIJA CESTA – postupci uknjižbe cesta na području Grada Dubrovnika
3. PROMETNE POVRŠINE – nabava potrebne opreme na prometnim površinama Grada Dubrovnika
4. SEMAFORI – nabava opreme za semafore i semaforsku opremu
5. AUTOBUSNE ČEKAONICE – nabava novih čekaonica i nadstrešnica na autobusnim stajalištima
6. **Javne prometne površine na kojima nije dopušten promet motornih vozila**

|  |  |  |
| --- | --- | --- |
| Red.br. | Naziv projekta | Iznos u eurima |
| 1. | LEGALIZACIJA JAVNIH PROMETNIH POVRŠINA NA KOJIMA NIJE DOZVOLJEN PROMET MOTORNIM VOZILIMA (UO za komunalne djelatnosti, promet i mjesnu samoupravu) | 39.817,00 |
| 1.1. | Izvor financiranja: proračunska sredstva | 39.817,00 |
|  |  |  |
| **2.** | **Sveukupno javne površine na kojima nije dopušten promet motornih vozila** | **39.817,00** |
| 2.1. | Sveukupno izvor financiranja: proračunska sredstva | 39.817,00 |

UO ZA KOMUNALNE DJELATNOSTI, PROMET I MJESNU SAMOUPRAVU

1. LEGALIZACIJA JAVNIH PROMETNIH POVRŠINA NA KOJIMA NIJE DOZVOLJEN PROMET MOTORNIH VOZILA – postupci uknjižbe javnih prometnih površina na kojima nije dozvoljen promet motornim vozilima na području Grada Dubrovnika
2. **Javne zelene površine**

|  |  |  |
| --- | --- | --- |
| Red.br. | Naziv projekta | Iznos u eurima |
| 1. | DJEČJA IGRALIŠTA | 33.181,00 |
| 1.1. | Izvor financiranja: proračunska sredstva | 33.181,00 |
|  |  |  |
| **2.** | **Sveukupno javne zelene površine** | **33.181,00** |
| 2.1. | Sveukupno izvor financiranja: proračunska sredstva | 33.181,00 |

UO ZA KOMUNALNE DJELATNOSTI, PROMET I MJESNU SAMOUPRAVU

* 1. DJEČJA IGRALIŠTA – nabava opreme za dječja igrališta i javno rekreacijske prostore.

1. **Javna rasvjeta**

|  |  |  |  |
| --- | --- | --- | --- |
| Red.br. | Naziv projekta | | Iznos u eurima |
| 1. | JAVNA RASVJETA ŠTIKOVICA | | 27.872,00 |
| 1.1. | Izvor financiranja: proračunska sredstva | | 27.872,00 |
|  |  |  |  |
| **2.** | **Sveukupno javna rasvjeta** | | **27.872,00** |
| 2.1. | Sveukupno izvor financiranja: proračunska sredstva | | 27.872,00 |

1. JAVNA RASVJETA ŠTIKOVICA - Nastavak izgradnje javne rasvjete u naselju Štikovica

**e) Građevine i uređaji javne namjene**

|  |  |  |
| --- | --- | --- |
| Red.br. | Naziv projekta | Iznos u eurima |
| 1. | PRETOVARNA ZONA PLOČE IZA GRADA | 33.181,00 |
| 1.1. | Izvor financiranja: proračunska sredstva | 33.181,00 |
|  |  |  |
| **2.** | **Sveukupno građevine i uređaji javne namjene** | **33.181,00** |
| 2.1. | Sveukupno izvor financiranja: proračunska sredstva | 33.181,00 |

1. PRETOVARNA ZONA PLOČE IZA GRADA – izrada projektne dokumentacije za formiranje pretovarne zone Iza grada, kao logističko-opskrbne zone zaštićenog gradskog područja. Planira se smještaj komunalnih i servisnih potreba Stare Gradske jezgre u podzemnim etažama.
   1. **GRAĐEVINE KOMUNALNE INFRASTRUKTURE KOJE ĆE SE GRADITI IZVAN GRAĐEVINSKOG PODRUČJA**

Članak 4.

Gradnja građevina komunalne infrastrukture koje će se graditi izvan građevinskog područja u ukupnom iznosu od 398.168,00 eura, financirat će se iz proračunskih sredstava u iznosu od 398.168,00 eura kako slijedi:

**a) Javne prometne površine na kojima nije dopušten promet motornih vozila**

|  |  |  |
| --- | --- | --- |
| Red.br. | Naziv projekta | Iznos u eurima |
| 1. | SERPENTINE SRĐ | 398.168,00 |
| 1.1. | Izvor financiranja: proračunska sredstva | 398.168,00 |
|  |  |  |
| **2.** | **Sveukupno javne površine na kojima nije dopušten promet motornih vozila** | **398.168,00** |
| 2.1. | Sveukupno izvor financiranja: proračunska sredstva | 398.168,00 |

1. SERPENTINE SRĐ - Izrađen je glavni projekt s troškovnikom koji se sastoji od sanacije i uređenja postojeće staze križnog puta od Jadranske magistrale D8 do tvrđave Imperijal na Srđu koja će se rekonstruirati i urediti.

**5. POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI I NAČIN REKONSTRUKCIJE**

Članak 5.

Postojeće građevine komunalne infrastrukture koje će se rekonstruirati u ukupnom iznosu od 8.661.190,00 eura, financirat će se iz: proračunska sredstva u iznosu od 2.967.381,00 eura, fondova 3.835.690,00 eura te kredit u iznosu od 1.858.119,00 eura kako slijedi:

1. **Nerazvrstane ceste**

|  |  |  |  |
| --- | --- | --- | --- |
| Red.br. | Naziv projekta | | Iznos u eurima |
| 1. | CESTA GORNJA SELA | | 18.581,00 |
| 1.1. | Izvor financiranja: proračunska sredstva | | 18.581,00 |
| 2. | LAPADSKA OBALA | | 6.624.063,00 |
| 2.1. | Izvor financiranja: fondovi | | 3.835.690,00 |
| 2.2. | Izvor financiranja: proračunska sredstva | | 2.788.373,00 |
|  |  |  |  |
| **3.** | **Sveukupno nerazvrstane ceste** | | **6.642.644,00** |
| 3.1. | Sveukupno izvor financiranja: proračunska sredstva | | 2.806.954,00 |
| 3.2. | Sveukupno izvor financiranja: fondovi | | 3.835.690,00 |

1. CESTA GORNJA SELA - izrada projektne dokumentacije ceste kroz Gornja sela (1. dionica Kliševo - Mrčevo, te 2. dionica Mrčevo - Riđica).
2. LAPADSKA OBALA – U tijeku radovi rekonstrukcije i proširenja prometnice Lapadske obale sa infrastrukturom. Projekt obuhvaća prometnicu od lučice Batala do benzinske postaje „Ina“ i uključuje rekonstrukciju i proširenje prometnice s nogostupom, šetnicom, parkingom i zelenilom. Potpisan je Ugovor o dodjeli bespovratnih sredstava s Ministarstvom mora, prometa i infrastrukture i Središnjom agencijom za financiranje i ugovaranje programa i projekata Europske unije.
3. **Javne prometne površine na kojima nije dopušten promet motornih vozila**

|  |  |  |
| --- | --- | --- |
| Red.br. | Naziv projekta | Iznos u eurima |
| 1. | PLATO NA SPOJU ŠETNICA UVALE LAPAD | 39.817,00 |
| 1.1. | Izvor financiranja: proračunska sredstva | 39.817,00 |
|  |  |  |
| **2.** | **Sveukupno javne površine na kojima nije dopušten promet motornih vozila** | **39.817,00** |
| 2.1. | Sveukupno izvor financiranja: proračunska sredstva | 39.817,00 |

1. PLATO NA SPOJU ŠETNICA UVALE LAPAD – Projektom se planira formiranje novog javnog prostora na spoju šetnica Nika i Meda Pucića i Kralja Zvonimira.
2. **Javne zelene površine**

|  |  |  |
| --- | --- | --- |
| Red.br. | Naziv projekta | Iznos u eurima |
| 1. | PROJEKTNA DOKUMENTACIJA | 23.722,00 |
| 1.1. | Izvor financiranja: proračunska sredstva | 23.722,00 |
| 2. | IGRALIŠTE NA GORICI | 3.982,00 |
| 2.1. | Izvor financiranja: proračunska sredstva | 3.982,00 |
| 3. | SPORTSKO IGRALIŠTE GIMNAZIJA DUBROVNIK | 92.906,00 |
| 3.1. | Izvor financiranja: proračunska sredstva | 92.906,00 |
|  |  |  |
| **4.** | **Sveukupno javne zelene površine** | **120.610,00** |
| 4.1. | Sveukupno izvor financiranja: proračunska sredstva | 120.610,00 |

1. PROJEKTNA DOKUMENTACIJA – priprema i izrada projektne dokumentacije kao preduvjet za početak građevinskih radova radi uređenja javnih zelenih površina koje će se rekonstruirati.
2. IGRALIŠTE NA GORICI – izrada projektne dokumentacije za rekonstrukciju postojećeg igrališta dodatnim sadržajima i poboljšanje postojećih.
3. SPORTSKO IGRALIŠTE GIMNAZIJA DUBROVNIK – rekonstrukcija i sanacija podloge postojećeg igrališta
4. **Javna rasvjeta**

|  |  |  |
| --- | --- | --- |
| Red.br. | Naziv projekta | Iznos u eurima |
| 1. | MODERNIZACIJA JAVNE RASVJETE (UO za komunalne djelatnosti, promet i mjesnu samoupravu) | 1.858.119,00 |
| 1.1. | Izvor financiranja: kredit | 1.858.119,00 |
|  |  |  |
| **2.** | **Sveukupno javna rasvjeta** | **1.858.119,00** |
| 2.1. | Sveukupno izvor financiranja: kredit | 1.858.119,00 |

1. MODERNIZACIJA JAVNE RASVJETE - Projekt modernizacije sustava javne rasvjete Grada Dubrovnika vršiti će se na širem području Grada te će obuhvatiti 3755 zastarjelih rasvjetnih tijela koja će se zamijeniti visoko efikasnim LED svjetiljkama koje povećavaju energetsku učinkovitost sustava.

Članak 6.

Sastavni dio ovog Programa je Program gradnje građevina za gospodarenje komunalnim otpadom koji sadrži opis poslova s procjenom troškova za gradnju građevina za gospodarenje komunalnim otpadom, kao i iskaz financijskih sredstava u eurima potrebnih za njegovo ostvarivanje s naznakom izvora financiranja u ukupnom iznosu od 572.533,00 eura

Gradnja građevina za gospodarenje komunalnim otpadom financirat će se iz proračunskih sredstava u iznosu od 476.330,00 eura te fondova u iznosu od 96.203,00 eura kako slijedi:

1. **Gospodarenje komunalnim otpadom**

|  |  |  |  |
| --- | --- | --- | --- |
| Red.br. | Naziv projekta | | Iznos u eurima |
| 1. | SANACIJA ODLAGALIŠTA GRABOVICA | | 332.025,00 |
| 1.1. | Izvor financiranja: proračunska sredstva | | 332.025,00 |
| 2. | PODZEMNI SPREMNICI ZA ODVOJENO PRIKUPLJANJE OTPADA (UO za komunalne djelatnosti, promet i mjesnu samoupravu) | | 240.508,00 |
| 2.1. | Izvor financiranja: fondovi | | 96.203,00 |
| 2.2. | Izvor financiranja: proračunska sredstva | | 144.305,00 |
|  |  |  |  |
| **3.** | **Sveukupno gospodarenje komunalnim otpadom** | | **572.533,00** |
| 3.1. | Sveukupno izvor financiranja: proračunska sredstva | | 476.330,00 |
| 3.2. | Sveukupno izvor financiranja: fondovi | | 96.203,00 |

1. SANACIJA ODLAGALIŠTA GRABOVICA – završeno izvođenje radova na I. fazi sanacije odlagališta komunalnog otpada Grabovica, te je ishođena uporabna dozvola.

UO ZA KOMUNALNE DJELATNOSTI, PROMET I MJESNU SAMOUPRAVU

1. PODZEMNI SPREMNICI ZA ODVOJENO PRIKUPLJANJE OTPADA – nabava i ugradnja podzemnih spremnika za odvojeno prikupljanje otpada putem natječaja Fonda za zaštitu okoliša i energetsku učinkovitost. Predviđa se nabava i ugradnja 23 podzemna kontejnera na četiri lokacije. Projekt će se financirati u iznosu od 40% iz sredstava Fonda dok se 60% sredstava osigurava u proračunu Grada Dubrovnika.

Članak 7.

Ukupna sredstva za ostvarivanje ovoga Programa utvrđuju se u iznosu od 10.895.215,00 eura

Članak 8.

Ovaj program stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/22-09/26

URBROJ: 2117-1-09-22-03

Dubrovnik: 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**173**

Na temelju članka 39. Statuta Grada Dubrovnika („Službeni glasnik Grada Dubrovnika“, broj­ 2/21), Gradsko vijeće Grada Dubrovnika na 16. sjednici, održanoj 1. prosinca 2022., donijelo je:

**P R O G R A M**

**javnih potreba u kulturi Grada Dubrovnika za 2023. godinu**

**1. UVODNA RAZMATRANJA**

Programom javnih potreba u kulturi Grada Dubrovnika za 2023. godinu utvrđuju se aktivnosti, poslovi i djelatnosti u kulturi od značaja za Grad Dubrovnik, kao i za njegovu promociju na svim razinama međugradske, međužupanijske i međunarodne suradnje.

Upravni odjel za kulturu i baštinu Grada Dubrovnika, sukladno zakonskim propisima, raspisao je Poziv za predlaganje javnih potreba u kulturi grada Dubrovnika za 2023. godinu. Sve programe koji su u propisanom roku prijavljeni na natječaj ocijenila su kulturna vijeća Grada Dubrovnika, sukladno Pravilniku o postupku donošenja Programa javnih potreba u kulturi Grada Dubrovnika.

Programom javnih potreba u kulturi Grada Dubrovnika za 2023. godinu financira se:

* redovna djelatnost ustanova u kulturi kojima je Grad Dubrovnik osnivač;
* potpora velikom broju aktivnih udruga civilnog društva i umjetničkih organizacija;
* kreativno stvaralaštvo pojedinaca, društava i drugih organizacija kulture u glazbenoj djelatnosti, dramskoj i plesnoj umjetnosti te izvedbenim umjetnostima, muzejsko-galerijskoj djelatnosti, likovnoj umjetnosti i zaštiti i očuvanju kulturne baštine, knjižnično-izdavačkoj djelatnosti te audio-vizualnoj djelatnosti i novim medijskim kulturama.

Programom javnih potreba u kulturi Grada Dubrovnika za 2023. godinu obuhvaćene su kulturne aktivnosti koje doprinose zadovoljavanju kulturnih potreba građana Dubrovnika, obogaćivanju kulturnoga života i podizanju kulturne ponude Grada, kao i poboljšanju materijalnih uvjeta za razvoj kulture. Također, Program javnih potreba u kulturi Grada Dubrovnika za 2023. godinu ostvaruje se u suradnji javnog i privatnog sektora, u partnerstvu Grada Dubrovnika i gradskih kulturnih ustanova, umjetničkih organizacija, udruga, samostalnih umjetnika, umjetničkih obrta i ostalih kulturnih institucija.

Nažalost, uslijed pandemije koronavirusa te posljedične ekonomske krize, priljev sredstava u Proračun Grada Dubrovnika nije na razini predpandemijskih godina. Stoga ni opseg financiranja Programa javnih potreba u kulturi Grada Dubrovnika za 2023. nije na toj razini, mada je u odnosu na prethodnu godinu značajno povećan.

Prioritet u financiranju Programa javnih potreba je redovna djelatnost ustanova u kulturi kojima je Grad Dubrovnik osnivač. Osim navedenog, kao i svake godine, sufinanciraju se i drugi kulturni programi koji su pozitivno ocijenjeni od strane kulturnih vijeća. Ukupna financijska sredstva za ove programe iznose 225.629 eura (1.700.000,00 kuna).

U trenutnim okolnostima financiranja Programa javnih potreba u kulturi Grada Dubrovnika, ove godine su prednost imale sljedeće kulturne aktivnosti:

* kulturni projekti koji se izvode u Dubrovniku, čiji su organizatori prijavitelji koji imaju sjedište/prebivalište na području grada Dubrovnika,
* projekti koji se ostvaruju u suradnji više udruga/ustanova/institucija, s ciljem objedinjavanja proračuna programa te stvaranja partnerskih suradnji,
* projekti koji imaju jasno i detaljno razrađene ciljeve, aktivnosti i proračun,
* dugogodišnji projekti međunarodne suradnje, kao i dugogodišnji umjetnički i edukativni projekti koji imaju snažnu vidljivost u lokalnoj zajednici i izvode se u Dubrovniku, bez obzira imaju li organizatori/prijavitelji sjedište/prebivalište na području grada Dubrovnika.

Ovako koncipiranim Programom javnih potreba Grad Dubrovnik nastoji očuvati dubrovačku kulturnu produkciju u ovim kriznim vremenima, omogućiti primjerenu zaštitu umjetničkog nasljeđa i baštine, kao i pružiti podršku tradicionalnim umjetničkim izrazima, ali i suvremenim umjetničkim praksama.

**2. STRATEGIJA RAZVOJA KULTURE GRADA DUBROVNIKA OD 2015. – 2025.**

Na sjednici Gradskog vijeća Grada Dubrovnika od 29. prosinca 2014. godine usvojena je Strategija razvoja kulture Grada Dubrovnika od 2015. do 2025. godine.

Strategija kulturnog razvoja Grada Dubrovnika bavi se primarno kulturnim i umjetničkim stvaralaštvom i proizvodnjom, što uključuje i kreativne industrije i kulturni turizam, zaštitom i očuvanjem kulturnih dobara te upravljanjem kulturnim dobrima. Posebna važnost pridana je interakciji kulture s drugim područjima (obrazovanje, turizam, poduzetništvo, prostorno uređenje i urbano planiranje, komunalno gospodarstvo itd.), s naglaskom na kontinuitet u budućem održivom korištenju kulturnih resursa kako bi se sačuvale sve vrijednosti koje grad Dubrovnik posjeduje. Na taj način kultura je shvaćena kao jedna od osnovnih poluga njegovog razvoja, što proizlazi i iz same činjenice da je njegova povijesna jezgra uvrštena 1979. godine na UNESCO-ov popis svjetske kulturne i prirodne baštine pa se i razvoj Grada promatra s tog polazišta.

Istodobno, naglasak se stavlja na razvoj samog sektora kulture koji se često koristi kao instrument općeg razvoja, zanemarujući potrebu kulturnog razvoja te posebno zanemarujući ulogu kulture u osiguranju kvalitete života svih građana. Ovaj dokument strukturiran je tako da su temeljem analize stanja, prikaza glavnih činjenica i iskazanih ocjena utvrđeni razvojni problemi i potrebe.

**3. TEMELJNI CILJEVI PROGRAMA JAVNIH POTREBA U KULTURI**

Temeljni ciljevi Programa javnih potreba u kulturi u suglasju su s vizijom razvoja kulture navedenoj u Strategiji i odnose se na:

* održivo upravljanje kulturnom baštinom;
* razvijanje lokalnog kulturnog stvaralaštva i suvremene kulturne produkcije;
* razvijanje publike kroz približavanje kulturnog proizvoda Grada najširem građanstvu;
* oblikovanje kulturne politike Grada kroz podizanje razine kulturne ponude u svim gradskim kulturnim ustanovama i drugim umjetničkim organizacijama, usmjerene prije svega na usklađivanje repertoarne politike s potrebama građana i posjetitelja Dubrovnika, kao i na kreiranje projekata koji će povećati razinu samofinanciranja.

**4. FINANCIJSKA SREDSTVA ZA OSTVARIVANJE PROGRAMA JAVNIH POTREBA U KULTURI GRADA DUBROVNIKA**

Sukladno odredbama Pravilnika o postupku donošenja Programa javnih potreba u kulturi Grada Dubrovnika, kao i Kriterija kulturnih vijeća za vrednovanje javnih potreba u kulturi Grada Dubrovnika, programe i projekte koji su pristigli na temelju Poziva za predlaganje Programa javnih potreba u kulturi Grada Dubrovnika za 2023. godinu stručno su ocijenila kulturna vijeća Grada Dubrovnika.

Vijeća su osnovana radi predlaganja ciljeva kulturne politike i mjera za njeno provođenje, predlaganja Programa javnih potreba u kulturi za koje se sredstva osiguravaju u Proračunu Grada Dubrovnika, ostvarivanja utjecaja kulturnih djelatnika i umjetnika na donošenje odluka važnih za kulturu i umjetnost. Financijska sredstva za ostvarivanje Programa javnih potreba u kulturi Grada Dubrovnika osiguravaju se u Proračunu Grada Dubrovnika za 2023. godinu. Raspodjelu financijskih sredstava obavlja Upravni odjel za kulturu i baštinu Grada Dubrovnika, sukladno mišljenju kulturnih vijeća te sukladno Odluci o izvršavanju Proračuna Grada Dubrovnika za 2023. godinu.

Proračun Odjela je u većem dijelu određen zakonskim i pod zakonskim aktima, dok se manji dio raspoređuje na posebne projekte. Grad Dubrovnik kao osnivač ili suosnivač ustanova u kulturi ima obvezu financirati plaće i troškove zaposlenih u skladu s Kolektivnim ugovorom za zaposlene u ustanovama u kulturi Grada Dubrovnika, osigurati sredstva za rad ustanova te za održavanje i opremanje prostora koje ustanove koriste. Izdvajanja za ustanove u kulturi zauzimaju oko 90 posto rashoda proračuna za kulturu.

Plan raspodjele sredstava za programe javnih potreba u kulturi Grada Dubrovnika za 2023. godinu po korisnicima nalazi se u privitku i čini sastavni dio ovog programa. Grad Dubrovnik sklopit će posebne ugovore o sufinanciranju programske djelatnosti, temeljem Programa javnih potreba u kulturi Grada Dubrovnika za 2023. godinu sa svim korisnicima Proračuna Grada Dubrovnika čije financiranje ne podliježe zadanim zakonskim aktima ili prethodno ugovorenim obvezama. O izvršavanju programa i utrošku odobrenih sredstava, korisnik podnosi izvješće Upravnom odjelu za kulturu i baštinu Grada Dubrovnika, koji prati namjensko trošenje odobrenih sredstava.

**5. PROGRAMI JAVNIH USTANOVA U KULTURI GRADA DUBROVNIKA**

**Zavod za obnovu Dubrovnika**

Zavod za obnovu Dubrovnika javna je ustanova osnovana 1979. godine kao specijalizirana institucija za organizaciju i koordinaciju poslova na obnovi objekata stradalih od potresa iz 1979. godine. Danas Zavod za obnovu Dubrovnika obavlja stručne i druge poslove organiziranja i provođenja programa obnove ugrožene spomeničke cjeline Dubrovnika. Osnivači Zavoda, s visinom osnivačkih udjela su: Grad Dubrovnik - 55%, Republika Hrvatska - 35% i Dubrovačko-neretvanska županija - 10% te oni u svojim godišnjim proračunima osiguravaju plaće i materijalna sredstva potrebna za rad Zavoda. Sredstva za rad Zavoda, za program Administracija i upravljanje osiguravaju osnivači sukladno osnivačkom udjelu, a za Program zaštite kulturnih dobara sredstva većim dijelom osigurava Grad Dubrovnik, a manjim dijelom se osiguravaju iz vlastitih prihoda, donacija temeljem sporazuma o suradnji, pomoći temeljem prijava na natječaje, namjenskih prihoda iz povrata uloženih sredstava.

Iz Prijedloga programa zaštite kulturnih dobara za 2023. godinu mogu se izdvojiti: potresna obnova blokova zgrada (radovi se izvode prema projektu potresne obnove kojima se blokovima zgrada povećava mehanička otpornost i stabilnost na djelovanje potresa za 1 stupanj MCS ljestvice), rekonstrukcija zgrade na adresi Braće Andrijića 5-7, ex zatvor (zgrada nekadašnjeg zatvora u vlasništvu je Grada Dubrovnika te je dio cjeline namijenjene uspostavi arheološkog in-situ muzeja na Pustijerni), radovi konstrukcijske sanacije palače Sponza, izrada izvedbene projektne dokumentacije za rekonstrukciju, revitalizaciju i prenamjenu ljetnikovca Gučetić Lazarević i postav interpretacijskog centra Ruđera Boškovića, završetak izrade dopune elaborata za obnovu Benediktinskog samostana i Maksimilijanovog ljetnikovca na Lokrumu.

U okviru koordinacije upravljanjem svjetskim dobrom UNESCO-a ''Starim gradom Dubrovnikom'' planirana je provedba 5 aktivnosti predviđenih Planom upravljanja. Od projekata u pripremi ističu se projekt rekonstrukcije ljetnikovca Bozdari Škaprlenda, uspostava arheološkog in-situ muzeja na Pustijerni, provođenje monitoringa i izrada projektne dokumentacije za konstrukcijsku sanaciju i prateće konzervatorske radove na Kneževom dvoru, obnova crkve sv. Roka na Boninovu, produženje monitoringa na Orlandovom stupu i poduzimanje drugih aktivnosti, izrada konzervatorske i projektne dokumentacije za uređenje javnog prostora Boškovićeve poljane te za projekt restauratorskih radova na skalinima od Jezuita.

**Dubrovački simfonijski orkestar**

Dubrovački simfonijski orkestar nastavlja dugu i značajnu dubrovačku glazbenu tradiciju, koja se kao takva počela organizirano razvijati još od vremena Dubrovačke Republike. U 2023. godini Dubrovački simfonijski orkestar planira zadržati već postojeću programsku koncepciju te ponuditi vrlo atraktivne projekte s najljepšim djelima iz glazbene povijesti. Programska shema Orkestra bazira se na pažljivo odabranim glazbenim djelima, uz nastupe renomiranih solista, a realizirat će izvedbom velikog broja koncerata tijekom cijele godine.

Uz redovni godišnji koncertni program, Orkestar tijekom godine planira izvođenje edukativnih koncerata, koncerata u sklopu održavanja obljetnica, praznika i blagdana. U 2023. godini Dubrovački simfonijski orkestar planira održavanje međunarodnog glazbenog festivala ''Dubrovnik u pozno ljeto'', ''Jesenskog glazbenog Moskara'' i ''Dubrovačkog glazbenog proljeća''. U mjesecu travnju planira se organizirati međunarodni seminar orkestralnog dirigiranja ''Lovro pl. Matačić'', pod vodstvom slovenskog dirigenta Uroša Lajovica. Već tradicionalno, festival ''Stradun Classic'' planiran je za kraj rujna. Pod umjetničkim vodstvom renomirane hrvatske klarinetistice Marije Pavlović, ovaj festival okuplja vrhunske glazbenike iz cijelog svijeta.

**Dom Marina Držića**

Dom Marina Držića djeluje kao kazališni muzej, znanstveno-dokumentaristički centar, ali i atraktivni izložbeni prostor. U 2023. godini Dom Marina Držića planira realizirati izložbe: ''Držićeve životne pozornice'', ''Držićev životinjski svijet'' i ''Ilustrirani Držić''. Stalna izložba „Držićeve životne pozornice“ prikazat će život, djelo i značaj Marina Držića kroz vremenske i geografske postaje njegove biografije prepune zanimljivih elemenata. Izložba ''Ilustrirani Držić'' prezentirat će izbor originalnih ilustracija Držićevih djela, nastalih u sklopu desetogodišnje suradnje ilustratora Dubravka Kastrapelija s Domom Marina Držića. Izložbom ''Držićev životinjski svijet'' predstavit će se životinje u opusu Marina Držića kroz tri drame u kojima se najviše spominju: ''Dundo Maroje'', ''Grižula'' i ''Tirena''. Izložba će se realizirati u suradnji Doma Marina Držića i Prirodoslovnog muzeja Dubrovnik, u izložbenom prostoru Prirodoslovnog muzeja Dubrovnik.

Planirane su i sljedeće radionice: likovna radionica sa djecom ''Držićeve Velicijeh i Malijeh Indije'', likovna radionica ''Držićeva staklena rapsodija'', radionica za djecu ''Čitajmo Držića'', kao i tematsko vodstvo ''Zlatno doba Dubrovnika''. Tijekom 2019., 2020., i 2021. godine Dom Marina Držića objavio je tri dijela strip izdanja Dundo Maroje autora Dubravka Kastrapelija. U 2023. godini planira se izdati i četvrti, završni dio. Dom Marina Držića kontinuirano radi na obogaćivanju svog fundusa u skladu s vizijom ustanove kojom teži postati znanstveno istraživački centar za proučavanje lika i djela najvećeg hrvatskog komediografa. Građa se obogaćuje putem otkupa i darovanja, a sistematizira kroz muzejsku i dokumentacijske zbirke te specijalnu knjižnicu Doma Marina Držića.

Projektom ''DAR.SA – Darujmo i sačuvajmo Držića'', svake se godine pozivaju svi zainteresirani građani koji posjeduju materijale vezane uz Marina Držića da svojom donacijom obogate fundus Doma. Projektom ''Stav'mo pamet na Držića'' želi se uspostaviti mreža suradnje između Doma Marina Držića te hrvatskih i svjetskih institucija i pojedinaca koji se bave Marinom Držićem, renesansnom književnošću i kazalištem.

**Dubrovačke ljetne igre**

Dubrovačke ljetne igre ustanova je u kulturi koja kroz svoju djelatnost organizira i ostvaruje tradicionalni kazališni i glazbeno-scenski ljetni festival te priređuje glazbene, dramske, operne, baletne, literarne, likovne, filmske i ostale kulturne priredbe i manifestacije od nacionalnog značaja i interesa za Republiku Hrvatsku. Od 1956. godine učlanjena je u Europsku udrugu festivala (EFA - European Festivals Association). Manifestacija Dubrovačke ljetne igre, najstarija je, najveća i najuglednija kulturna manifestacija u Hrvatskoj. Za vrijeme trajanja Dubrovačkih ljetnih igara od 10. srpnja do 25. kolovoza 2023. godine održat će se velik broj dramskih i glazbeno-scenskih predstava, koncerata, folklornih izvedbi, izložbi i drugih programa uz sudjelovanje brojnih umjetnika iz Hrvatske i svijeta. U dramskom programu planiraju se premijere predstava: ''Oluja'', ''Sjetne žene raguzejske'', ''Vidi kako Lokrum pere zube'', dok se u repriznom dijelu programa planiraju izvesti predstave ''Krvava svadba'', ''Hamlet'', ''Ljubovnici'', ''Čudesna šuma'', ''Mara i Kata''.

Planira se i gostovanje jedne suvremeno – plesne produkcije, a na programu će biti i dvije izvedbe FA Linđo. U glazbenom dijelu programa nastupit će András Schiff, Zagrebački solisti, Marko Mimica, Aylen Pritchin, Maxim Emelyanychev, Sol Gabetta, Patricia Kopatchinskaja, Krešimir Bedek, Latica Anić, Krešimir Starčević, Marco Graziani, Mariza, Nemanja Radulović, Double Sens, Dubrovački simfonijski orkestar. Održat će se i koncert noneta Berlinske filharmonije, koncert ''Dubrovnik plovi na glazbenoj hridi'', glazbeno scenski performans ''Sunčani sat'', jedno glazbeno scensko djelo za djecu i mlade te završni koncert.

Javna ustanova u kulturi Dubrovačke ljetne igre sudjelovat će i u organizaciji ostalih programa, poput ''Zimskog festivala'' i kulturnih programa u ljetnikovcu Bunić - Kaboga. Dubrovačke ljetne igre sudjeluju u EU projektu #synergy. Sharpening the capacities of the classsical music industry in the Western Balkans. Projektom se želi potaknuti skladanje novih djela klasične glazbe inspiriranih lokalnom baštinom zemalja partnera projekta te umrežavanje mladih glazbenika, skladatelja i organizacija koje se bave klasičnom glazbom.

**Dubrovački muzeji**

Dubrovački muzeji bave se skupljanjem, čuvanjem, istraživanjem, stručnom i znanstvenom obradom, dokumentiranjem te trajnom zaštitom kulturne i povijesne baštine Dubrovnika i dubrovačkog područja te njezinim neposrednim prezentiranjem javnosti na stalnim i povremenim izložbama.

U skladu sa svojom misijom i vizijom Dubrovački će muzeji, kao referentno mjesto interpretacije povijesne i suvremene baštine grada Dubrovnika, i u 2023. godini kroz svoju djelatnost promicati i aktivno raditi na očuvanju, zaštiti, prezentaciji i interpretacija lokalnog identiteta, povijesti i kulture Dubrovnika na dobrobit šire javnosti, a u cilju obrazovanja svih skupina društva i održivog korištenja kulturne baštine. Nastavit će se s poslovima nabave muzejske građe, istraživanja, stručne i znanstvene obrade te njezine sistematizacije u zbirke.

Budući da se u 2023. godini obilježava 130. obljetnica postavljanja spomenika najvećem hrvatskom baroknom piscu Ivanu Gunduliću u Dubrovniku, nadolazeća godina bit će u znaku te značajne obljetnice, koja će se obilježiti organiziranjem središnje izložbe ''Proslava otkrivenja spomenika Ivanu Gunduliću u Dubrovniku 1893. godine'' u Kneževom dvoru. Također se planira obilježavanje 150. obljetnice otvorenja Dubrovačkih muzeja za javnost. Uz navedene obljetnice, planirane su i izložbe iz fundusa Muzeja: ''Tradicijsko ruho u fundusu Etnografskog muzeja: materijali, alati i tehnike izrade'', ''Skriveno blago dubrovačke katedrale'', ''Brodovi na starim fotografijama i razglednicama od kraja 19. stoljeća do Drugog svjetskog rata'' i ''Ilirska kaciga iz Zakotorca''.

Nastavit će se i s nizom predavanja za širu javnost s ciljem razvoja publike i privlačenja lokalnih posjetitelja, ali i s organizacijom različitih promocija, prezentacija i manifestacija poput ''Noći muzeja'', ''Edukativne muzejske akcije'' i ''Večeri u Dvoru''. Izložbena djelatnost uključuje i dva gostovanja izložbi Dubrovačkih muzeja te jednu gostujuću izložbu, kao i izložbu najboljih baštinskih dostignuća u protekloj godini koja će biti realizirana u suradnji s međunarodnom konferencijom ''The Best in Heritage''. S ciljem interpretacije i prezentacije baštine planirana je i bogata izdavačka djelatnost. Uz četiri prateća izdanja izložbi iz fundusa, planirano je i izdanje kataloga izložbe iz 2021. godine ''Cvijet u kamenu'' te edukativnih publikacija ''Slova Dubrovačkih muzeja (svezak I)'' i ''Dubrovačka turistička trilogija''.

**Dubrovačke knjižnice**

Dubrovačke knjižnice sastoje se od dvije ustrojbene jedinice: Znanstvene i Narodne knjižnice. Dok je Znanstvena knjižnica informacijski, obrazovni, kulturni i komunikacijski centar akademskog osoblja, studenata, ostalih korisnika i posjetitelja, Narodna knjižnica Grad obavlja funkciju matične knjižnice za područje Dubrovačko-neretvanske županije.

Dubrovačke knjižnice, u okviru svoje redovite djelatnosti u 2023. godini planiraju nabavu, obradu i zaštitu knjižnične građe, kao i brojne kulturno-promotivne projekte. Planirane su sljedeće manifestacije: ''Mjesec hrvatskog jezika'', ''Noć knjige'', ''Dani medijske pismenosti'', ''Dani europske kulturne baštine'', ''Mjesec hrvatske knjige'', ''Zimski festival''. Kroz program kulturne baštine realizirat će se niz projekata. ''Kvazi tramvajska travanjska vožnja dubrovačkim kvartovima – od Ploča preko Pila do Lapada i Gruža'' kroz ciklus od četiri predavanja u Znanstvenoj knjižnici publiku će upoznati s povijesnim razvojem pojedinih dubrovačkih kvartova, a samim tim i s povijesnim razvojem i širenjem Grada. Trodnevna proslava otkrivanja Gundulićevog spomenika odvijat će se pod nazivom ''Spomenik kao prijeporno mjesto – 130. obljetnica otkrivanja Gundulićeva spomenika'', dok projekt ''Učimo dubrovački'' obuhvaća niz edukativnih radionica namijenjenih polaznicima koji žele bolje upoznati povijest i kulturu Dubrovnika. U 2023. godini planirano je i predavanje ''Hrvatsko-albanski kulturni kontakti'', predstavljanje projekta ''Hrvatska rukopisna kultura'', predavanje ''Dubrovnik i Poljska'', projekt ''Magnet srdaca – Carlo Goldoni i Frano Čale“ kojim se želi ukazati na značaj koji je Carlo Goldoni imao u znanstvenom i prevodilačkom opusu Frana Čale, predavanje ''Marko Bruerević – 200 godina smrti'', radionice dubrovačkog govora za učenike osnovnih škola.

U kulturno – umjetničkom dijelu programa ističe se organizacija šest izložbi, ciklus putopisnih predavanja ''Putositnice utorkom'', projekt ''Amor u knjižnici'', predavanje dr. sc. Lidije Dujić uz Međunarodni dan žena, tribine ''Susret riječi'', projekt ''Pisci u gostima'', obilježavanje 350 godina od smrti Moliera, natjecanje u čitanju naglas, radionice za učenike osnovnih škola ''Tolkienovo putovanje u Međuzemlje'', čitateljski klub. Od edukativnih programa planira se realizacija radionica ''Emocionalno opismenjavanje djece i mladih'', ''Biblioterapija i poetska terapija'', priprema za državnu maturu iz hrvatskoga jezika, parlaonice za srednjoškolce, logoterapijske radionice ''Riječ i smisao''.

**Folklorni ansambl "Linđo"**

Osnovna djelatnost Folklornog ansambla Linđo obuhvaća okupljanje i obučavanje djece i mladih te ostalih građana koji se žele aktivno baviti narodnim plesom, pjesmom i glazbom, nastupe u zemlji i inozemstvu, sudjelovanje na smotrama i natjecanjima, istraživanje i promicanje folklora. U 2023. godini planirano je tehničko opremanje ansambla i popunjavanje fundusa narodnih nošnji, kao i unapređenje plesnog i vokalno-instrumentalnog programa kroz realizaciju dviju novih koreografija i jednog novog glazbenog broja.

Ustanova u svom godišnjem planu planira brojna značajna gostovanja. Planira se tako koncertna turneja po Sloveniji, nastup u sklopu tradicionalne međunarodne smotre tamburaša koja se održava u Osijeku, nastup u sklopu programa ''Podgorsko ljeto'', nastup u sklopu tradicionalne smotre hrvatskih tamburaških orkestara i folklornih tamburaških ansambala koja se održava u u Dugom selu, nastup na tradicionalnoj smotri dječjih folklornih grupa koja se održava u organizaciji FA Turopolje u Velikoj Gorici, samostalni plesno-glazbeni koncert u Koncertnoj dvorani Vatroslav Lisinski u Zagrebu, kao i sudjelovanje na ''Festivalu dječjeg folklora'' u Zaboku.

U glazbenom dijelu planira se organizacija vokalno-instrumentalnog koncerta povodom Svjetskog dana glazbe, kao i nastup na Božićnom koncertu. Nastavit će se i uspješna suradnja s maestrom Sinišom Leopoldom, maestrom Krešimirom Magdićem te proširivanje izdavačke djelatnosti na tisak zbirke obrada za ansamble, tamburaške i mandolinske orkestre. U 2023. godini nastavlja se i rad na izradi monografije Ansambla. Uz redovne nastupe u Lazaretima, FA Linđo će nastupiti u programu Dubrovačkih ljetnih igara, a planirani su i agencijski nastupi, individualni nastupi na zahtjev te nastupi u promidžbene svrhe Grada i Dubrovačko - neretvanske županije. U 2023. godini Ustanova planira nastaviti kulturnu suradnju s folklornim ansamblima i KUD-ovima u Hrvatskoj i inozemstvu.

**Muzej Domovinskog rata Dubrovnik**

U skladu sa svojim poslanjem, Muzej Domovinskog rata bavi se proučavanjem Domovinskog rata na dubrovačkom području te doprinosa dubrovačkih branitelja i građana u procesu obrane i stvaranja suverene Republike Hrvatske. Temeljne ciljeve iz Plana i programa rada u 2023. godini Muzej će ostvariti redovitom programskom djelatnošću, koju obavlja stručno muzejsko osoblje, a čine je sljedeći poslovi: prikupljanje građe, zaštita građe, izrada muzejske dokumentacije, obogaćivanje stalnog postava, stručni rad, izložbena djelatnost, izdavačka djelatnost, edukativna djelatnost i odnosi s javnošću.

U 2023. godini nastavit će se promicati muzejska struka suradnjom sa srodnim ustanovama u zemlji i inozemstvu te sa školskim, visokoškolskim, znanstvenim i drugim ustanovama, pravnim osobama i zainteresiranim pojedincima. Stručni djelatnici Muzeja pripremaju katalog stalne izložbe ''Dubrovnik u Domovinskom ratu 1991. -1995.'', kao i katalog ''Petnaest godina Muzeja u tvrđavi Imperijal''. Nastavit će se i rad na izradi projekta realizacije budućeg stalnog postava, te na obogaćivanju, redizajnu i održavanju stalne izložbe ''Dubrovnik u Domovinskom ratu 1991. – 1995.'' Izložbena djelatnost obuhvatit će autorsku izložbu „Petnaest godina Muzeja u tvrđavi Imperijal“, koja se planira otvoriti na Dan pobjede i domovinske zahvalnosti i Dan hrvatskih branitelja, kao i razmjenu izložbi s Muzejom Grada Karlovca (Muzejom Domovinskog rata Karlovac – Turanj).

Planiran je i nastavak edukativne djelatnosti kroz stručna vodstva za građanstvo, vodstva za škole i specijalna vodstva. Kustosi Muzeja nastavit će redovito održavati izlaganja u sklopu obilježavanja značajnih događaja i obljetnica iz Domovinskog rata, samostalno i po pozivu te u suradnji s udrugama proisteklim iz Domovinskog rata i istaknutim hrvatskim braniteljima, a održavat će i satove povijesti za učenike i studente u prostorima izložbe "Dubrovnik u Domovinskom ratu 1991.-1995.", u tvrđavi Imperijal.

**Prirodoslovni muzej Dubrovnik**

Prirodoslovni muzej Dubrovnik otvoren je za javnost 2009. godine kao nasljednik Domorodnog muzeja osnovanog daleke 1872. godine. Predmeti prirodoslovne građe imaju pretežito povijesni značaj, ali velik dio zooloških zbirki je dragocjena dokumentacija sastava faune u okolici Dubrovnika i njenih promjena.

Prirodoslovni muzej u 2023. godini planira dvije izložbe. Izložba „Držićev životinjski svijet“ predstavit će životinje u književnom stvaralaštvu Marina Držić i bit će organizirana u suradnji s Domom Marina Držića, dok izložba „Biologija vjerovanja“ autorice Niveš Čičin-Šain govori o preoblikovanju unutarnjeg, ali i onog izvanjskog svijeta, snagom volje i imaginacije. Cilj izložbe je buđenje društvene svijesti i odgovornosti za planet na kojem živimo jer pokazuje kako se od neuništivog plastičnog otpada može učiniti nešto lijepo, što povrh toga ima i novu uporabnu svrhu.

U 2023. godini planiran je i tisak kataloga izložbe „Cvijet u kamenu“, organizirane u suradnji s Dubrovačkim muzejima, a započet će se i prikupljanje materijala za Zbirku spužvi. Nastavit će se i sustavno prikupljanje materijala za ostale zbirke Prirodoslovnog muzeja Dubrovnik, kao i njihova zaštita. Glavne teme edukativnih programa Prirodoslovnog muzeja su važnost očuvanja biološke raznolikosti, kulturne i prirodne baštine, upoznavanje s florom i faunom dubrovačkog kraja te popularizacija umjetnosti i znanosti. Program za 2023. godinu uključuje niz programa vezanih za privremene izložbe i predmete iz fundusa Muzeja, manifestacija poput ''Noći muzeja'', ''Međunarodnog dana muzeja'', kao i ostalih relevantnih datuma i akcija poput ''Festivala znanosti'', obilježavanja Dana planeta Zemlje, ''Međunarodnog dana biološke raznolikosti', ''Dana zaštite prirode'', ''Međunarodnog dana djeteta''. Ustanova će sudjelovati i u programu Dubrovačkog zimskog festivala.

**Umjetnička galerija Dubrovnik**

Umjetnička galerija Dubrovnik je, usmjerivši svoj interes na likovnu produkciju realiziranu u vremenu od pojave Vlaha Bukovca do danas, u svom višedesetljetnom trajanju uspjela prikupiti vrijedan fundus od oko dvije i pol tisuće umjetničkih djela: slika, skulptura, grafika, crteža, fotografija, video radova, umjetničkih instalacija i video dokumentacije te se afirmirati kao nezaobilazni dionik likovno-umjetničkog života Dubrovnika i šireg regionalnog okvira. Umjetnička galerija Dubrovnik u svom sastavu ima Galeriju Dulčić Masle Pulitika. Na prvom katu zgrade nalazi se stalni postav ove trojice slikara, dok se na drugom katu izmjenjuju izložbe važnih umjetnika, modernih klasika. U sklopu Galerije djeluje i Atelijer Pulitika u Tvrđavi sv. Ivana.

U 2023. godini Ustanova je prijavila realizaciju sljedećih izložbi: ''Đuro Pulitika – retrospektivna izložba povodom stogodišnjice rođenja slikara'', ''Os svijeta-stablo'' (izbor od 47 radova iz Zbirke moderne i suvremene umjetnosti Umjetničke galerije Dubrovnik), ''Dubravko Kastrapeli – međuinstitucionalna suradnja'' (izbor originala ilustracija Držićevih djela, nastalih u sklopu desetogodišnje suradnje ilustratora Dubravka Kastrepelija s Domom Marina Držića), samostalna izložba Igora Eškinje, retrospektivna izložba Josipa Pina Trostmanna povodom obilježavanja 60 godina umjetničkog djelovanja, samostalna izložba poznatog turskog slikara Ekrema Yalcindaga, izložba Borisa Cvjetanovića ''Ljetovanje 1985.-1995.'' (izbor od osamdeset crno – bijelih analognih fotografija), samostalna izložba Zorana Šimunovića, izložba ''Izbor plakata Umjetničke galerije Dubrovnik'', izložba ''Branko Kovačević (1911.-1988.)''. Ustanova planira i sudjelovanje u izložbi ''Vidljive'', u suradnji s Muzejom suvremene umjetnosti iz Zagreba, Galerijom umjetnina iz Splita, Muzejom moderne i suvremene umjetnosti iz Rijeke i Muzejom likovnih umjetnosti iz Osijeka.

Izdavački program Umjetničke galerije za 2023. godinu uključuje publikaciju za djecu i mlade ''Dubrovački trolist'' (mali vodič kroz život i rad tri dubrovačka slikara: Iva Dulčića, Antuna Masle, Đura Pulitike). U okviru pedagoške djelatnosti Umjetnička galerija Dubrovnik će u 2023. godini surađivati sa Slikarskim odjelom Umjetničke škole Luke Sorkočevića, a nastavit će i program stručnih vodstava pod nazivom ''Subotnja kava u Galeriji''. Novi projekt ''Dulčićevo ljeto u Galeriji'' ujedinjuje ciklus vodstva, likovnih radionica i druženja u Galeriji tijekom mjeseca kolovoza.

**Kinematografi Dubrovnik**

Kinematografi Dubrovnik javna su ustanova u kulturi grada Dubrovnika koja trajno obavlja djelatnost razvoja, prezentacije i širenja medijske kulture. Godišnje se u dubrovačkim kino – dvoranama održi oko tisuću kino predstava, odnosno prikaže se oko 250 različitih naslova. Pored prikazivanja filmova, velikog broja edukacijskih programa, radionica, revija i festivala, ustanova kontinuirano surađuje s brojnim udrugama, ustanovama i pojedincima iz sfere kulturno kreativnih industrija.

U 2023. godini planirani su sljedeći projekti: Kinoprikazivačka djelatnost – redovni program, Programi kina Slavica i Visia - program razvoja audiovizualne kulture, ''Film je U KINU'' (edukativni programi koji se održavaju tijekom cijele godine, a uključuju ciljane projekcije za djecu i mlade izvan redovnih termina rada ustanove), ''Film bez granica'' (program je osmišljen sa svrhom provođenja kontinuiranog filmskog, radioničkog i suradničkog programa za sve generacije), ''Programi u điru'' (programi u sklopu različitih kulturnih događanja), ''Stanica Sjeverni pol – DZF'', ''Ljeto u Gružu'', ''Ljetna škola filma Šipan'', projekcije u Mokošici, Slanom, Stonu, kao i ostali programi za djecu, mlade i obitelj.

I ove godine održavat će se HD Live prijenosi alternativnih sadržaja (HD Live prijenosi opernog, baletnog i izložbenog sadržaja iz Metropolitana, Bolshoia, British Museuma), suradnički i participativni programi ustanove, udruga i organizacija (Zajednički programi ''Kino mreže'', programi udruge Luža, ARL-a, udruge Slagalica, program kulturnih ustanova ''Kultura u điru'', filmski program ''Good food festivala'', projekcije u sklopu ''Dubrovačkih ljetnih igara'', projekti ''Ljeto u Gružu'', ''Tap festival'' i ''Festival Pupica'').

Ustanova će organizirati i 12. po redu ''Festival djece i mladih zemalja Mediterana – Duff 2023.''. Jedna od niti vodilja ovog festivala je upoznati međusobno mlade filmske stvaratelje, dijeliti i širiti kreativnu energiju, a istovremeno poticati i razvijati filmsku i medijsku pismenost djece.

**Kazalište Marina Držića**

Kazalište Marina Držića jedina je profesionalna kazališna kuća u gradu Dubrovniku i Dubrovačko-neretvanskoj županiji pa je repertoar profiliran s naglaskom na kvalitetan i raznolik program, vodeći računa o svim dobnim skupinama i afinitetima publike. Jedan od glavnih zadataka Kazališta Marina Držića, kao i dosad, je čuvanje autohtonog dubrovačkog govora i postavljanje komada dramske baštine i suvremenih komada na dubrovačkom narječju. No, sukladno usvojenom programskom okviru Kazalište Marina Držića u 2023. godini, nastavlja i postavljati najbolja djela klasične domaće i svjetske dramske baštine. U novoj kazališnoj sezoni, uz premijerne naslove, predviđene su i reprizne izvedbe, kao i gostovanja.

U 2023. godini planirane su premijere predstava: B. Brecht: ''Majka Hrabrost'' (koprodukcija s Hrvatskim narodnim kazalištem u Varaždinu i Dubrovačkim simfonijskim orkestrom), D. Špišić: ''Dječak'', R. Dahl: ''Charlie i tvornica čokolade'' (koprodukcija s Gradskim kazalištem Trešnja iz Zagreba), I. Lovrić Jović: ''Vidi kako Lokrum pere zube'' (koprodukcija s Dubrovačkim ljetnim igrama), M. Fumić/L. Paljetak: ''Skroviti vrt''.

Također je planirano i izvođenje deset gostujućih repertoarnih predstava, kako bi se dubrovačkoj publici predstavio rad kazalištaraca iz drugih gradova u Hrvatskoj, ali i iz inozemstva. Između ostalih, planirana su gostovanja HNK Varaždin, HNK Šibenik, Kazališta Komedija, GK Vinkovci, GKL Zadar, SNG Drama Ljubljana.

Tijekom cijele godine održavat će se program pod nazivom ''Razgovori o kazalištu'', u kojima će sudjelovati istaknuti kazališni umjetnici. Neki od gostiju bit će: Ivica Boban, Jelena Miholjević, Tomislav Zajec, Lada Kaštelan, Marijana Fumić, Dora Ruždjak Podolski, Livija Pandur. Voditeljica programa je Stanislava Staša Aras. Reprizne predstave koje Kazalište planira izvesti u 2023. godini su: ''Tramvaj zvan žudnja'', ''Orašar, ''Hamlet – evidencija zločina jedne monarhije'', ''Maškarata ispod kuplja'', ''Kate Kapuralica'', ''Krijesnice'', ''Stolice'', ''Nora – kuća lutaka'', ''Sinjorina Estera''.

**6. OSTALI PRIJAVLJENI KULTURNI PROGRAMI**

**6.1. GLAZBENA DJELATNOST**

**Udruga Dječji zbor Dubrovnik – Program ''Pjevamo iz sveg glasa''**

Dječji zbor Dubrovnik osnovan je 2015. godine. Osnovna ideja kod njegovog osnivanja bila je pokretanje kvalitetnog dječjeg zbora na gradskom nivou koji bi njegovao kultivirano dječje pjevanje uživo, a capella i uz instrumentalnu pratnju. Repertoar Zbora gradi se na njegovanju tradicionalnih dubrovačkih pjesama i pjesama iz okolice Dubrovnika, pjesama dubrovačkih skladatelja, kao i skladatelja klasike zborskog dječjeg pjevanja. Cjelokupan program Zbora osmišljavaju i kreiraju voditeljice Sanja Dražić i Paola Dražić Zekić. Cilj ovog kulturnog projekta je razvijanje kvalitetnog i kreativnog odnosa prema glazbi kod djece različitog uzrasta. Pored redovitih proba, Zbor planira desetak nastupa u dječjim vrtićima, otvorene sate za roditelje te desetak javnih nastupa povodom gradskih festa.

**Dubrovački gudački kvartet – ''Glazba dubrovačkih salona''**

Dubrovački gudački kvartet osnovan je 1983. godine. Izvodi djela baroka, klasike i romantike, suvremena djela te djela hrvatskih skladatelja, od kojih su mnogi svoje skladbe posvetili upravo tom ansamblu. U 2023. godini Dubrovački gudački kvartet planira realizirati glazbeni program pod nazivom ''Glazba dubrovačkih salona''. Riječ je o ciklusu koncerata klasične glazbe, s vrhunskim djelima glazbene literature i u izvedbi renomiranih dubrovačkih glazbenika. Cjelovečernji koncerti izvodili bi se tijekom mjeseca ožujka i studenog 2023. godine.

**Dubrovački komorni zbor – Godišnji glazbeni program**

Od svog osnutka 1994. godine Dubrovački komorni zbor uspješno djeluje kao ambasador kulturnog stvaralaštva Dubrovnika i Hrvatske te surađuje s uglednim orkestrima, dirigentima i solistima. Repertoar Zbora je širok pa tako izvode djela od gregorijanskog korala pa do skladbi 20. stoljeća, a posebnu pažnju posvećuju hrvatskoj zborskoj literaturi. Dubrovački komorni zbor jedini je hrvatski amaterski zbor koji je član ''Europa Cantat'', najvećeg europskog udruženja pjevačkih zborova. U 2023. godini Dubrovački komorni zbor planira realizirati redovni godišnji glazbeni program. Godišnji program obuhvaća koncert duhovne glazbe u crkvi sv. Vlaha, marijanski koncert u crkvi sv. Križa, koncert u svetištu Gospe od Milosrđa, koncert s djelima hrvatskih skladatelja u ljetnikovcu Crijević-Pucić, tradicionalni koncert ''Requiem za dubrovačke branitelje'' u katedrali Uznesenja Blažene Djevice Marije te božićni koncert u crkvi Male braće u Dubrovniku.

**Dubrovnik partner d.o.o. – ''Ponta Lopud Jazzz Festival''**

Dubrovnik partner d.o.o. već dugi niz godina bavi se organizacijom izložbi, koncerata, festivala, kongresa te ostalih kulturnih i zabavnih manifestacija. U 2023. godini planiraju organizirati ''Ponta Lopud Jazzz Festival''. Riječ je o edukativno-scenskoj manifestaciji koja će okupiti međunarodne jazz glazbenike na otoku Lopudu tijekom mjeseca rujna. Četiri jazz benda održat će tijekom četiri dana Festivala edukativne majstorske radionice iz područja jazz pjevanja i muziciranja. U večernjim satima planiraju se održati jazz koncerti u tvrđavi Franjevačkog samostana.

**Udruga Festa Dubrovnik – ''Festa 2023.''**

Udruga Festa Dubrovnik, svake godine u sklopu proslave sv. Vlaha i Dana Grada Dubrovnika organizira višednevnu kulturno - zabavnu manifestaciju sastavljenu od različitih programskih sadržaja pod nazivom Festa Dubrovnik. Manifestacija se već tradicionalno održava u vremenu od 24. siječnja do 2. veljače. U 2023. godini planira se realizacija sljedećih programa: izložba ''Sveti Vlaho i more'', radionica ''Festa od vina'', program ''Kolarini u kazalištu Marina Držića'', ''Festa od klapa'', Dubrovačka rock parada, središnji gala koncert na kojem sudjeluju klape i pjevači uz Dubrovački simfonijski orkestar, koncert ''Dive u sv. Vlahu'', program Festa od vina na Kandeloru. Humanitarna namjena ovih porograma usmjerena je prikupljanju sredstava za obnovu crkve sv. Vlaha.

**Gradska glazba Dubrovnik – Godišnji program**

Gradska glazba Dubrovnik osnovana je 1843. godine i u 2023. obilježava 180. obljetnicu osnutka! Kao jedna od najstarijih udruga u Hrvatskoj, Gradska glazba Dubrovnik okuplja u svom članstvu profesionalne glazbenike i amatere svih naraštaja i zanimanja. U 2023. godini planiraju nastupe prigodom Feste sv. Vlaha, sudjelovanje u programu Dubrovačkog karnevala, nastup na Uskrsni ponedjeljak, obilježavanje Praznika rada, koncert povodom Dana Grada Vukovara, obilježavanje Dana Dubrovačko – neretvanske županije, nastup prigodom Dana Državnosti, koncert povodom 180. obljetnice osnutka, Dana Domovinske zahvalnosti, nastup prigodom obilježavanja obljetnice napada na Dubrovnik, blagdana Svih svetih, otvorenja Dubrovačkog zimskog festivala, Dana branitelja grada Dubrovnika, kao i gostovanje u Zagrebu. U godišnjem programu rada, planiran je i nastup na Božićnom koncertu, sudjelovanje u tradicionalnoj kolendi ulicama Grada na Badnji dan i na Staru godinu, kao i četiri dodatna nastupa po pozivu Grada Dubrovnika.

**Hrvatsko austrijsko društvo Dubrovnik – Gostovanje u Salzburgu s projektom ''Druga strana povijesti''**

Hrvatsko austrijsko društvo bavi se poticanjem međunarodne suradnje između prijateljskih zemalja Austrije i Hrvatske. Društvo u svom djelovanju posebnu pozornost posvećuje suradnji stručnih i znanstvenih institucija koje djeluju u oblasti kulture, kao i pojedinaca, studenata, znanstvenika i kulturnih djelatnika. U 2023. godini Društvo planira realizaciju programa gostovanja projekta ''Druga strana povijesti'' u Salzburgu. Cilj programa ''Druga strana povijesti'', koji izvode glazbenici Marija Lešaja i Ivana Jelača, je prezentirati bogato nasljeđe Dubrovnika te uvesti slušatelje u društveno-povijesno ozračje Dubrovačke Republike na prijelazu iz 18. u 19. stoljeće.

**Hrvatska matica iseljenika – Projekt ''Susret Hrvata Italije''**

Hrvatska matica iseljenika Dubrovnik u svom redovitom djelovanju organizira programe kulturnog sadržaja, poput koncerata, izložbi, promocije knjiga, a sve u cilju povezivanja iseljene i domovinske Hrvatske. U 2023. godini Matica planira realizaciju projekta pod nazivom ''Susret Hrvata Italije i proslava blagdana sv. Leopolda Bogdana Mandića u Padovi''. U okviru ove manifestacije održat će se orguljaški koncert dubrovačkog umjetnika Darka Kristovića. Na programu će biti djela dubrovačkih skladatelja. Nakon koncerta planirano je i prikazivanje dokumentarnog filma o dolasku tijela sv. Leopolda u Dubrovnik, scenarista i redatelja Boža Vodopije.

**Ivana Jelača – Glazbeni projekt ''Moj san''**

Ivana Jelača dubrovačka je pijanistica i glazbena pedagoginja. Već dugi niz godina projektima glazbeno – scenskih kolaža publici približava različite periode iz glazbene prošlosti. Uz proširivanje interesa za klasičnu glazbu, svojim projektima želi pokazati kako se i s klasičnom glazbom može postići suvremeni scenski izričaj. U 2023. godini umjetnica planira realizirati glazbeni projekt ''Moj san''. Ovim se klavirskim recitalom simbolično obilježava deset godina djelovanja udruge ''Sve ostalo je glazba''. Na programu koncerta bit će djela po izboru autorice koja ocrtavaju njezin desetogodišnji umjetnički, edukativno-pedagoški i umjetničko-istraživački rad.

**Klavirski trio Dubrovnik – Ciklus koncerata klasične glazbe u okviru manifestacije ''Lopudsko ljeto''**

Klavirski trio Dubrovnik umjetnička je organizacija osnovana 2008. godine kao rezultat dugogodišnjeg prijateljstva troje glazbenika, koji se mogu pohvaliti brojnim i raznovrsnim uspjesima u svojim samostalnim karijerama. Trio redovito nastupa na manifestaciji ''Dubrovački glazbeni salon'', kao i na ''Lopudskom ljetu'', izvodeći svake sezone nove glazbene programe. U 2023. godini Trio planira program pod nazivom ''Ciklus koncerata klasične glazbe u okviru manifestacije Lopudsko ljeto''. U sklopu navedene manifestacije, već dugi niz godina izvodi se program cjelovečernjih koncerata klasične glazbe u organizaciji Klavirskog trija Dubrovnik. Koncerti se redovito održavaju u crkvi sv. Nikole na Lopudu, tijekom mjeseci srpnja i kolovoza.

**KUD Ivo Kuljevan – Koncerti tamburaškog sastava**

Kulturno umjetničko društvo Ivo Kuljevan Lopud osnovano je 1950. godine i otad djeluje u kontinuitetu. Osnovna zadaća Društva je njegovanje i obnavljanje kulturne tradicije i baštine otoka Lopuda, osobito dijela koji se odnosi na folklornu i glazbenu tradiciju. U 2023. godini planiraju realizaciju programa pod nazivom ''Koncerti tamburaškog sastava''. Riječ je o projektu kojim se želi nastaviti s radom mladog tamburaškog sastava na otoku Lopudu. Uz redovite probe, tijekom godine planiraju nastupiti na završnoj školskoj priredbi, predstavi za blagdan Velike Gospe, prigodnoj priredbi povodom blagdan sv. Nikole i Božića.

**KUD "Komolac" – Godišnji program**

Kulturno umjetničko društvo "Komolac", njeguje višedesetljetnu tradiciju kulturnog amaterizma na području Rijeke dubrovačke. KUD Komolac okuplja djecu uzrasta od 9 do 18 godina, a sadrži glazbenu, dramsku, sportsku i sekciju za održavanje kulturne baštine Rijeke dubrovačke. Treba naglasiti i kako je, zbog neriješenog stanja oko osiguranja prostorija za rad Udruge, Gradsko poglavarstvo Grada Dubrovnika donijelo zaključak kojim se obvezuje pokrivati troškove zakupa prostora i režija za potrebe KUD-a Komolac do iznalaženja trajnog rješenja. U 2023. godini KUD Komolac pored redovitih koncertnih aktivnosti, planira i edukaciju novih članova kroz tečajeve edukacije, učenja glazbenih osnova i sviranja glazbenih instrumenata.

**KUU Izvor Zaton – Godišnji program**

Kulturno umjetnička udruga Izvor Zaton nastoji okupiti što veći broj mladih ljudi, educirati ih i omogućiti da mogu sudjelovati u glazbenim aktivnostima Udruge. Društvo redovito obilježava blagdane i državne praznike te sudjeluje u poboljšanju turističke ponude svojim nastupima u Dubrovniku, Zatonu i okolici. Posebno se ističe organizacija Zatonskog ljeta, u suradnji s Gradom Dubrovnik i Turističkom zajednicom Grada Dubrovnika. U 2023. godini planiraju održavati redovite probe, kao i sudjelovanje na što većem broju manifestacija koje se održavaju u Dubrovniku, Zatonu i širem dubrovačkom području.

**Mješoviti zbor Libertas - Godišnji glazbeni program**

Mješoviti zbor Libertas kao nezaobilazni dio dubrovačke kulturne ponude, osnovan je 1980. godine i godinama sudjeluje u svim važnijim kulturnim događanjima u Dubrovniku. U 2023. godini Zbor planira realizirati svoj godišnji glazbeni program, pod vodstvom umjetničkog voditelja prof. Viktora Lenerta. Zbor će, pored svojih redovitih probi, sudjelovati na različitim javnim manifestacijama, proslavama i obilježavanjima značajnih blagdana. Radit će se na osposobljavanju pjevača amatera te unapređenju glazbenog umijeća svojih članova. Zbor planira gostovanja u Zagrebu i Petrinji.

**Obrt Pikatabar – Koncert Pauline Đapo i Stefani Grbić**

Obrt Pikatabar bavi se obrazovanjem i poučavanjem, kao i razvojem izvođačke umjetnosti. U 2023. godini planiraju realizirati koncert akademskih glazbenica Pauline Đapo i Stefani Grbić. Na koncertu će se izvesti skladbe za ženski glas i klavir koje predstavljaju bogatu i jedinstvenu hrvatsku vokalnu baštinu, koju su nam ostavili skladatelji poput Josipa Hatzea, Ivana pl. Zajca, Blagoja Berse, Dore Pejačević, Jelene Pucić-Sorkočević, Krešimira Magdića.

**Glazbena radionica Sorgo – Koncertni ciklus: ''7 Times Bach & Sorgo & Locals''**

Glazbena radionica Sorgo u svom radu afirmira dubrovačku glazbenu baštinu, istražuje notne zapise i promovira nove načine izvođačke prakse i autorskog suvremenog rada. U 2023. godini planiraju realizaciju glazbenog projekta pod nazivom ''7 Times Bach & Sorgo & Locals''. Ovaj projekt za cilj ima predstaviti dubrovačke umjetnike i njihov način interpretacije klasika pijanističkog repertoara. Planira se održati ciklus od sedam koncerata na kojima će sedam dubrovačkih pijanista, različitih generacija, svirati integralno svih sedam koncerata J. S. Bacha. U program će uvrstiti i po jednu od sedam simfonija Luke Sorkočevića, prvih simfonija dubrovačke, odnosno hrvatske glazbene baštine. U drugom dijelu koncerta planira se izvesti praizvedba jednog novog djela dubrovačke provenijencije i autorstva.

**Udruga Sve ostalo je glazba – ''Renesansni vrt - interpretacija baštine''**

Djelatnost Udruge Sve ostalo je glazba obuhvaća autorsko pripremanje i ostvarivanje edukativnih ciklusa glazbeno – scenskih kolaža, koji prikazuju različita razdoblja glazbene prošlosti za različite dobne i obrazovne skupine.. U 2023. godini Udruga planira realizirati projekt pod nazivom ''Renesansni vrt - interpretacija baštine''. Projekt ''Renesansni vrt'' osmišljen je kao ciklus multimedijalnih koncerata uz vodstvo, temeljenih na suvremenoj interpretaciji kulturne baštine. Projekt se izvodi u ljetnikovcu Bunić – Kaboga, a inovativnost u kreiranju izvedbi projekta je korištenje suvremenih izričaja i tehnologija unutar izvedbe koja je naizgled klasična. Planirane su četiri izvedbe novog izdanja ovog glazbenog projekta, koji pred domaće i strane posjetitelje donosi nekonvencionalno koncipiran program, temeljen na bogatoj dubrovačkoj i europskoj glazbenoj ostavštini.

**Udruga Aklapela – Festival ''Aklapela''**

Udruga je osnovana s prvenstvenim ciljem da organizirano promiče i njeguje tradicionalno klapsko ''a capella'' pjevanje koje je, kao visoko vrijedni pučki glazbeni izričaj, upisano na UNESCO-ov Reprezentativni popis nematerijalne kulturne baštine čovječanstva. Svojim djelovanjem Udruga želi skrenuti pozornost šire javnosti na raznolikost izričaja i zemljopisnih područja gdje se izvodi klapska pjesma, na specifičnosti, elemente koji tvore klapski pokret, sve njegove stilove i žanrove. U 2023. godini Udruga će organizirati festival ''Aklapela'' u vremenu od 14. do 16. travnja. Program će se odvijati u Lazaretima i jednoj od gradskih crkvi. Namjera organizatora je da Aklapela postane tradicionalno okupljanje ponajboljih hrvatskih klapa u Dubrovniku. Umjetnički direktor Festivala je maestro Joško Ćaleta.

**Umjetnička škola Luke Sorkočevića – Opera u Umjetničkoj školi**

U sklopu Umjetničke škole Luke Sorkočevića djeluju osnovna glazbena i baletna škola te srednja škola sa smjerovima za glazbu i likovni dizajn koja radi po gimnazijskom programu. U 2023. godini UŠ Luke Sorkočevića planira realizirati projekt pod nazivom ''Opera u Umjetničkoj školi Luke Sorkočevića''. Umjetnička škola Luke Sorkočevića dogovorila je suradnju s Akademijom za umjetnost i kulturu Osijek za period od četiri godine. Plan navedene suradnje je da se na kraju svake školske godine postavi jedna opera u skraćenoj verziji. Rad na pripremi opere odvijat će se na način odvojenih proba u Dubrovniku i Osijeku. Nakon toga slijedi zajednički rad i izvedba opere '''Ljubavni napitak'', G. Donizettija u parku UŠ Luke Sorkočevića ili Kazalištu Marina Držića. Za realizaciju ovog projekta zaduženi su prof. Berislav Jerković, kao redatelj i mentor solističkog dijela od strane Akademije te ravnatelj UŠ Luke Sorkočevića Slobodan Begić, kao organizator i dirigent.

**Ženska klapa FA Linđo – Godišnji glazbeni program**

Ženska klapa FA Linđo osnovana je u veljači 2000. godine, na inicijativu plesačica Folklornog ansambla Linđo. Izvodeći dalmatinsku klapsku pjesmu, Klapa je održala niz samostalnih koncerata, nastupila na brojnim festivalima, natjecanjima, a sudjelovala je i u brojnim radijskim i TV emisijama. Klapa je sudjelovala na svim značajnim susretima klapa, osvojivši brojne nagrade i priznanja. U 2023. godini Klapa je prijavila godišnji glazbeni program, koji obuhvaća redovne probe, pripremu dvije nove obrade popularnih pjesama, dvije nove izvorne ili komponirane skladbe, jednu novu duhovnu pjesmu, 20 do 30 javnih nastupa, raspoređenih kroz svih dvanaest mjeseci. Planira se i nastup na jednom festivalu klapske pjesme natjecateljskog karaktera, sudjelovanje na koncertima humanitarnog i edukativnog karaktera, kao i snimanje, naklada i promocija CD-a te održavanje klapskih uniformi za nastupe.

**Adrian Ivičević – Glazbeni projekt ''De:Clasiffy''**

Adrian Ivičević violončelist je koji se školovao na Muzičkoj akademiji u Sarajevu, Umjetničkoj akademiji u Splitu, Akademiji glazbe i plesa irskog svijeta pri Sveučilištu u Limericku. Aktivno se bavi koncertnom djelatnošću, solističkim i komornim izvedbama te pedagoškim radom. U 2023. godini planira realizirati glazbeni projekt pod nazivom ''De:Clasiffy''. Riječ je o inovativno koncipiranom programsko-repertoarnom sklopu stilski raznolike glazbe za violončelo solo. Program se sastoji od tri tematska bloka koja, iako polazeći od klasičnog repertoara, proširuju stilski izražaj te dokazuju idiomatske mogućnosti prilagodbe instrumenta različitim utjecajima. Program se planira izvesti tijekom veljače i ožujka u Saloči od zrcala Narodne knjižnice.

**Udruga PROMO ART** – **Radionica pisanja priča i glazbe**

Udruga PROMO ART promovira hrvatske glazbenike i hrvatsku umjetnost u zemlji i inozemstvu, s posebnim naglaskom na mlade glazbenike. U 2023. godini Udruga planira realizirati radionicu pisanja priča i glazbe. Riječ je o edukativnom projektu za djecu, koji bi se sastojao od radionice pisanja kratkih priča i stvaranja glazbe za te priče. Projekt će rezultirati predstavom koju će svi polaznici zajedno izvesti. Djeca u dobi od 6 do 13 godina u predstavi će sudjelovati kreiranjem onomatopejskih zvukova, svirajući udaraljke. Voditelji radionice bit će Barbara Klepić i Filip Merčep.

**6.2. DRAMSKA I PLESNA UMJETNOST TE IZVEDBENE UMJETNOSTI**

**Studio Stage – Godišnji plesni program**

Studio Stage osnovan je 2015. godine pod nazivom Plesno – edukativna udruga Convivo, a osnovale su ga i vodile afirmirane plesačice koje su svojom plesnom vizijom obogatile dubrovačku plesnu scenu. Godine 2020. udruga je preimenovana u Studio Stage i bavi se plesnom produkcijom i edukacijom. Dosad su realizirali nekoliko zapaženih plesnih projekata: Plesni kamp ''PlesDUs'', izložbu plesnih fotografija ''Jezik duše'' te predstavu ''Gatsby glam & fire'' s prefesionalnom postavom. Planirani godišnji plesni program u 2023. godini obuhvaća: redovite treninge i plesnu produkciju, odlaske na natjecanja i festivale, plesne kampanje, snimanje i fotografiranje koreografija. Cilj programa je kontinuirana odgojno-obrazovna plesna edukacija za djecu i mlade na području grada Dubrovnika, razvijanje plesne scene te podizanje kvalitete rada udruga koje djeluju u kulturi.

**Plesni studio Step'n'Jazz – Plesna predstava ''Latin X Step'', festival ''Dubrovnik Dance Festival 2023.'', redovni godišnji program**

Plesni studio Step'n'Jazz djeluje već dugi niz godina na području grada Dubrovnika, pružajući plesnu edukaciju dubrovačkoj mladeži, s naglaskom na posebnu plesnu tehniku step. Dubrovnik je kroz dugogodišnji rad plesnog studija Step'n'Jazz postao jedan od centara stepa u Hrvatskoj. U 2023. godini Udruga planira realizirati: produkciju plesne predstave ''Latin X Step'', festival ''Dubrovnik Dance Festival 2023.'', kao i redovni godišnji program Plesnog studija Step'n'Jazz. Godišnji plesni program sadrži programe za predškolsku djecu, za školsku djecu (rekreativni i natjecateljski), dodatni program za nadarenu djecu i plesni program za odrasle, ''DPAA Musical Theatre'' radionice u suradnji s ''Husar&Tomčić škola pjevanja'', nastupe na državnim i svjetskim prvenstvima stepa te završnu i božićnu priredbu.

**Udruga Mažoretkinje Grada Dubrovnika – Godišnji program**

Osnovni sadržaj djelatnosti Udruge je promicanje, razvitak i unapređenje mažoret i plesne kulture kod djece, mladeži i građana, promicanje umjetničkog i kreativnog izražavanja. U 2023. godini Udruga planira realizirati bogat godišnji program. Njegujući i predstavljajući običaje, tradiciju i kulturnu baštinu grada Dubrovnika, Udruga će nastupati na raznim kulturno-umjetničkim manifestacijama, protokolarnim događanjima, natjecanjima, proslavama, obilježavanjima gradskih, županijskih i državnih blagdana i svetkovina. Mažoretkinje će aktivno surađivati s Gradskom glazbom Dubrovnik, kao i sa drugim udrugama, organizacijama i institucijama istog ili sličnog interesa.

**Kazališna družina Kolarin – Godišnji program**

Osnovni sadržaj djelatnosti Udruge je izvođenje dramskih djela, poglavito dubrovačkih pisaca za odrasle i djecu, kao i razvijanje programa međunarodne kulturne suradnje. U 2023. godini Kazališna družina Kolarin planira godišnji program pod nazivom ''Kazališni amaterizam - njegovanje zavičajnog govora i educiranje najmlađe publike''. Program uključuje novu premijeru, izvođenje repriznih predstava, gostovanja, dramske radionice, sudjelovanje u različitim kulturnim i humanitarnim manifestacijama, njegovanje suradnje s amaterskim kazalištima iz naše županije, kao i iz cijele Hrvatske i inozemstva.

**Kulturno društvo Aster – Mali festival lutkarstva ''Pupica''**

Udruga Aster osnovana je kao društvo za poticanje kreativnosti kroz umjetnost. Pet godina Udruga je organizirala međunarodni ljetni ''Festival pripovijedanja bajki'', koji je osim večernjeg programa, sadržavao i različite kreativne radionice. U 2023. godini Udruga planira realizaciju projekta pod nazivom ''Mali festival lutkarstva Pupica''. Vrijeme održavanja Festivala je od 31. kolovoza do 3. rujna, u parku Gradac i u kino Slavici. Festival će gostovati i u kući Bukovac u Cavtatu. Riječ je o festivalu namijenjenom prvenstveno djeci, njihovim roditeljima i ostalim zaljubljenicima u lutkarsko kazalište. Uz nove lutkarske predstave, Festival će sadržavati i radionice te popratni filmski program.

**Plesno rekreacijski studio Dubrovnik – Međunarodni plesni festival ''International Dance Open Dubrovnik''**

Plesno rekreacijski studio Dubrovnik udruga je osnovana 2011. godine u cilju promicanja, razvitka i unaprjeđenja plesne kulture. U svom radu provode programe iz plesne kulture, klasičnog baleta, tjelovježbe, zumbe, nutricionizma, povijesti plesa i povijesti glazbe. U 2023. godini planiraju realizirati projekt pod nazivom međunarodni plesni festival ''International Dance Open Dubrovnik''. Festival će se organizirati u partnerstvu s međunarodnom sportskom federacijom ''International Bodybulding and Fitness Federation Fit Kids'', u vremenu od 27. do 29. listopada. Na Festivalu će sudjelovati oko 100 domaćih i stranih plesnih klubova, s preko 2000 natjecatelja svih dobnih i stilskih skupina.

**HKD Napredak Dubrovnik – Izvedba kazališne predstave ''Glasnogovornik''**

Hrvatsko kulturno društvo Napredak Dubrovnik intenzivno radi na razvoju kulturnog i prosvjetnog djelovanja u našem gradu, promicanju duhovnosti, jačanju nacionalne svijesti, njegovanju izvornosti hrvatskog jezika, u suradnji s brojnim znanstvenim, kulturnim, odgojno-obrazovnim, vjerskim i gospodarskim institucijama. U 2023. godini Društvo planira realizirati projekt izvedbe kazališne predstave ''Glasnogovornik'' u izvedbi Teatra Gavran. Riječ je o predstavi Mira Gavrana, jednog od najprevođenijih i najizvođenijih hrvatskih autora, koja će se održati u u Kazalištu Marina Držića.

**Kazališni studio - Ljetna kazališna radionica za mlade ''Frančezarije''**

Kazališni studio od 2001. godine djeluje na popularizaciji kazališne kulture i umjetnosti, poglavito među djecom i mladima. Svoj program ostvaruje diljem Hrvatske, kroz gustu mrežu suradnje s osnovnim i srednjim školama. Od 2014. godine, Kazališni studio organizira ljetne radionice o Marinu Držiću u Dubrovniku. U 2023. godini, uz obilježavanje 350-te godišnjice Molierove smrti, planiraju održavanje ljetne kazališne radionice za mlade pod nazivom ''Frančezarije'', u kojoj će se raditi na jednoj od dubrovačkih preradbi Molierovih komedija. Na taj način obilježit će se i 22 godine djelovanja Kazališnog studija, koje je velikim dijelom bilo vezano za Dubrovnik i okolicu.

**Udruga Domino – Festival ''Perforacije'' u Dubrovniku**

Udruga Domino djeluje na tematskim područjima nezavisne kulturne scene, manjinskih identiteta i istraživanja inovativnih pristupa ekološkim pitanjima. Festival ''Perforacije'', kojeg Udruga od 2009. godine provodi u Zagrebu, Splitu i Dubrovniku te posljednjih nekoliko godina i u Zadru, Koprivnici i Osijeku, nastao je upravo kao rezultat prikupljanja dugogodišnjeg iskustva rada na nezavisnoj kulturnoj sceni i povezanosti s inozemnim kulturnim organizacijama. Festival ''Perforacije'' će i u 2023. godini nastaviti podržavati nezavisnu, eksperimentalnu i istraživačku umjetnost, s fokusom na marginalizirane umjetničke forme, mlade autore, programe razvoja publike, kao i jačanje regionalne vidljivosti domaćih umjetnika i autora. Dubrovački dio festivala održat će se u vremenu od 9. do 11. lipnja, a u programu su planirane plesna predstava, dva performansa, radionica i predavanje.

**Brilliant Events d.o.o. – ''Midsummer Scene 2023.''**

Festival ''Midsummer Scene'' kazališni je projekt nastao 2014. godine u partnerstvu Grada Dubrovnika, Turističke zajednice Grada Dubrovnika, agencije Brilliant Events Dubrovnik i Honey-tongued Theatre Productions Ltd London. Jedinstvenost ovog festivala je što prikazuje kazališne predstave na engleskom jeziku, koje se premijerno izvode na scenskom prostoru tvrđave Lovrijenac. Riječ je o festivalu koji na poseban način upotpunjuje dubrovačku kulturnu ponudu, jer jamči vrhunski kazališni ansambl i kvalitetnu programsku politiku, upotpunjenu jedinstvenim dubrovačkim ambijentom. Trajanje ovogodišnjeg izdanja Festivala predviđeno je od 22. lipnja do 07. srpnja. Festival će svoju novu sezonu obilježiti mjuziklom ''Put oko svijeta u 80 dana'' Julesa Vernea. Uz glavnu produkciju, na repertoaru bi se ponovno trebala naći predstava ''A Poor Player'', kao i jedan koncert, izložba te promocija prijevoda knjige ''Novela od Stanca'' na engleski jezik, u suradnji s Domom Marina Držića.

**Dubrovačka art udruga bez granica DART – Karnevalski program 2023.**

Udruga DART od svog osnutka suorganizator je manifestacije ''Dubrovački karnevo'', Kao jedan od deset partnera projekta ''Lazareti – kreativna četvrt Dubrovnika'', članovi ove udruge pet su godina organizirali karnevalska događanja i art radionice za izradu maski u prostorima Lazareta, kao i u dubrovačkim osnovnim i srednjim školama. U 2023. godini Udruga planira nastavak i razvoj dosadašnjih aktivnosti uz zimske i ljetne maškarate, poput sudjelovanja na karnevalskim događanjima u Dubrovniku i na Korčuli, izrade novih masaka i kostima, pripreme izložbi fotografija i kostima.

**Artur Sebastian design – ''Dubrovački karnevo i gostovanja''**

Artur Sebastian Design već godinama ima raznoliki kulturni program, kojim nastoji zadovoljiti kulturne potrebe građana Dubrovnika i njihovih gostiju pa tako osim organizacije bogatog godišnjeg izložbenog programa sudjeluje i na karnevalskim svečanostima u Gradu. U 2023. godini planiraju gostovati na milanskom karnevalu ''Ambroziana'', jedinom karnevalu koji vremenski ''ulazi'' u korizmeni period što im ostavlja prostora da mogu sudjelovati na karnevalskim svečanostima u Dubrovniku i izvan njega. Članovi Udruge nastupit će sa svojim karnevalskim kostimima i maskama koje su inspirirane karakterima iz dubrovačkih renesansnih drama.

**Udruga za savjetovanje, edukaciju i pomoć roditeljima djece s posebnim potrebama ''Poseban prijatelj '' Dubrovnik – Projekt ''Integralno kazalište''**

Udruga ''Poseban prijatelj'' nastala je kao odgovor na potrebe roditelja djece s teškoćama u razvoju na području grada Dubrovnika i Dubrovačko – neretvanske županije. U 2023. godini Udruga planira realizirati projekt ''Integralno kazalište''. Projekt se provodi u suradnji s Kazalištem Marina Držića, Centrom UP2DATE i udrugom ''Zamisli'' iz Zagreba, koje već godinama rade prilagodbe za kazališne predstave slijepim i gluhim osobama. Kroz ovaj projekt slijepim i gluhim osobama prilagodit će se predstava ''Krijesnice'' Kazališta Marina Držića. Na taj način publika s invaliditetom uključena u ovaj projekt po prvi će puta u Dubrovniku moći imati potpuni doživljaj kazališne predstave.

**KUD Ivo Kuljevan – Baletni seminar na Lopudu**

KUD Ivo Kuljevan Lopud osnovano je 1950. godine i otad djeluje u kontinuitetu. Osnovna zadaća Društva je njegovanje i obnavljanje kulturne tradicije i baštine otoka Lopuda, osobito dijela koji se odnosi na folklornu i glazbenu tradiciju. U 2023. godini planiraju realizaciju baletnog seminara na Lopudu. Riječ je o projektu koji polaznike upoznaje s osnovnim tehnikama i koracima klasičnog baleta te suvremenog plesa. Seminar okuplja oko 25 djece, uzrasta od pet do šesnaest godina. Program se sastoji od svakodnevnih proba, premijere plesne predstave na Lopudu te post premijernih izvedbi na Elafitima. Baletni seminar provodi se u ljetnim mjesecima, od sredine lipnja do kraja kolovoza.

**Studentski teatar Lero – Kazališni projekti ''Čitanje Grada'', ''Uspavana ljepotica'', ''Toliko o pticama''**

Studentski teatar Lero od samog osnutka davne 1968. godine iznova prilagođava svoj teatarski rukopis nastojeći biti drugačiji, ali uvijek jednako svoj i prepoznatljiv. U razdoblju zadnjih petnaestak godina, na suvremen i originalan način, Lero propituje dubrovačku književnu baštinu. U 2023. godini Studentski teatar Lero planira kazališni projekt ''Čitanje Grada''. Riječ je o posebno osmišljenom ciklusu izvedbi kojim se želi, izborom naslova, tema i autora, teatralizirati sam čitanja i predstavljanja odabranog književnog štiva u polusatnoj scenskoj izvedbi kojoj je Dubrovnik izbor, povod i zagovor. Drugi planirani projekt nosi naziv ''Uspavana ljepotica'', kojim se želi u Dubrovniku uvesti, do sada, rijetku praksu umijeća i vještina pričanja bajki za djecu, ali i njihove roditelje. Treći planirani projekt je kazališna premijerna predstava ''Toliko o pticama'', koji podrazumijeva izbor iz proznih tekstova, pjesama, biografskih fragmenata, dnevničkih i drugih zapisa dubrovačkih autora.

**Art radionica Lazareti – ''Scena Karantena''**

Art radionica Lazareti kao nezavisna umjetnička inicijativa djeluje od 1988. godine te se do danas razvila u stabilnu organizaciju s cjelogodišnjim umjetničkim i edukativnim programima. Jasnom definicijom programa i odlučnošću da se kritički bavi suvremenom umjetnošću i njezinom interakcijom s političkim, socijalnim, globalnim i lokalnim pitanjima, ARL je s godinama postala nezavisni kulturni centar poznat i izvan Dubrovnika. U 2023. godini Art radionica Lazareti je prijavila program pod nazivom ''Scena Karantena – godišnji program suvremenih izvedbenih umjetnosti''. Program se sastoji od gostovanja niza kazališnih i plesnih produkcija, rezidencijalnih i koprodukcijskih boravaka u ARL-u te suradnje s drugim srodnim organizacijama i festivalima.

**6.3. KNJIŽNIČNO-IZDAVAČKA DJELATNOST**

**Društvo dubrovačkih pisaca – Godišnji izdavački program**

Društvo dubrovačkih pisaca osnovano je 2009. godine. Među osnivačima je tridesetak pisaca književnog i publicističkog stila. Društvo je dosad objavilo veliki broj književnih izdanja, a svake godine objavljuje i zbornik književnih radova ''Literat''. U sklopu ''Biblioteke Mirac'' objavljuju se autorska djela dubrovačkih pisaca. U 2023. godini Društvo planira realizirati program godišnje izdavačke djelatnosti, što uključuje tiskanje zbornika ''Literat'' i knjige iz programa ''Biblioteke Mirac'' (autori Stanko Krnjić, Bruno di Reda, Vojo Šindolić, Josip Garilović, Josip Škerlj, Boris Njavro, Mario Kopić). Objavljivanjem ''Literata'' namjera je postići daljnju afirmaciju pisane riječi u Dubrovniku te omogućiti tiskanje pisanih uradaka etablčiranim dubrovačkim piscima, ali i autorima koji su nepoznati široj javnosti.

**HKD Napredak Dubrovnik – Ciklus predavanja ''Mjesto i uloga Dubrovnika u hrvatskoj političkoj, kulturnoj i književnoj povijesti''**

U 2023. godini Hrvatsko kulturno društvo Napredak Dubrovnik planira realizirati ciklus predavanja pod nazivom ''Mjesto i uloga Dubrovnika u hrvatskoj političkoj, kulturnoj i književnoj povijesti''. Riječ je o četiri predavanja koja tematiziraju prilike u Dubrovniku u 19. i 20. stoljeću, autora Katje Bakije (''Almanah Dubrovnik cviet narodnog književstva u kontekstu vremena''), Barbare Đurasović (''Dubrovačko političko novinstvo s kraja 19. i početka 20. stoljeća''), Ivana Viđena (''Historijsko slikarstvo u Hrvatskoj u 19. stoljeću i njegova važnost za nacionalnu kulturu'') i Marinka Marića (''Dubrovnik i Dubrovčani u zrcalu srpskih svojatanja'').

**Stanislava Nikolić Aras – Književna radionica za mlade**

Stanislava Nikolić Aras profesorica je hrvatskog jezika i nagrađivana hrvatska književnica. Bavi se književnim moderiranjem i organizacijom književnih susreta, radionica te vođenjem književnog programa u Art radionici Lazareti. U 2023. godini planira realizirati projekt pod nazivom ''Književna radionica za mlade''. Radionica će izravno biti povezana s kurikulom izvannastavnih programa za osnovne i srednje škole iz područja jezika, književnosti i izražavanja. Ona će nadopunjavati, pomagati i podržavati nastavne sadržaje iz predmeta hrvatski jezik i književnost. U programu, koji će se odvijati jednom tjedno od siječnja do lipnja, sudjelovat će nastavnice hrvatskog jezika iz različitih škola. Program će se odvijati u muzejskim, arhivskim, knjižničnim, glazbenim i kazališnim prostorima grada Dubrovnika, a sadržavat će čitateljski klub, radionice kreativnog pisanja, kritičkog mišljenja i debate.

**Artur Sebastian design – Tisak knjige ''Rat u Gradu''**

Paralelno s izložbenom djelatnošću i karnevalskim programom, Artur Sebastian Design radi i na projektima izdavačke djelatnosti. Osim kataloga koji redovito prate samostalne i kolektivne izložbe, Artur Sebastian Design tiskao je i dvojezični katalog prigodom obilježavanja dvadesetogodišnjeg rada Galerije, kao i katalog karnevalskih programa. Izdanje knjige ''Dubrovnik'', nastale u suradnji s poznatim autorom crtanog filma ''La Linea'' Osvaldom Cavandolijem, prevedeno je na 27 jezika. U 2023. godini Artur Sebastian Design planira tisak knjige ''Rat u Gradu'', povodom tridesete obljetnice oslobađanja juga Hrvatske i deblokade Dubrovnika. Autorica knjige je dubrovačka kulturna i turistička djelatnica Tea Batinić, ratna voditeljica galerije ''Sebastian''.

**Dubravko Kovačević – Tisak knjige ''Sveti Vlaho i njegovi festanjuli'' (Treće dopunjeno i prošireno izdanje)**

''Sveti Vlaho i njegovi festanjuli'' Dubravka Kovačevića knjiga je koja prvi put na jednom mjestu donosi činjenice o festanjulima, njihovoj ulozi prilikom proslave blagdana sv. Vlaha, zaštitnika Dubrovačke biskupije i Grada Dubrovnika, kao i njihove fotografije. Knjiga je tiskana u izdanju Hrvatskog kulturnog društva Napredak Dubrovnik i na više od 850 stranica zaokružuje višestoljetnu pripovijest o dubrovačkim festanjulima, istaknutim pojedincima zaduženim za organizaciju Feste sv. Vlaha. Knjiga donosi cjelovit popis, biografije i fotografije svih festanjula, kao i dubrovačkih biskupa, rektora crkve sv. Vlaha, dubrovačkih gradonačelnika. Autorova misao vodilja kod pisanja trećeg, dopunjenog i proširenog izdanja, bila je da dubrovačkoj javnosti predstavi najstarije festanjule u vremenu od 1836. do 1873. godine.

**DART - Tisak knjige ''Endemska gušterica''**

Udruga DART od svog osnutka organizira program kojim se obilježava Dan Planeta Zemlja i koji ima nekoliko različitih aktivnosti, od slikanja na otvorenom, joge za početnike, monitoringa gušterice, predavanja, izložbi, vegetarijanskog piknika, promocije knjiga te organizacije različitih manifestacija. Također, udruga DART godinama je suorganizator karnevalskih svečanosti u Dubrovniku, organizator karnevalskih art radionica, kao i prigodnih izložbi. U 2023. godini Udruga planira realizirati projekt tiskanja knjige ''Endemska gušterica''. Grupa članova udruge DART koja je godinama vršila monitoring endemske gušterice na više lokacija u Gradu i okolici, prikupila je zavidan materijal koji sada želi prezentirati u vidu knjige. Urednica knjige je Tea Batinić.

**Udruga Mjera – Tisak časopisa ''Mjera''**

Udrugu ''Mjera'' zajednički su 2021. godine osnovali Društvo arhitekata Dubrovnik i uredništvo časopisa Mjera. Udruga je osnovana s ciljem jednostavnijeg i operativnijeg poslovanja u izdavačkoj djelatnosti, u prvom redu pripremi i realizaciji tiska časopisa ''Mjera''. Časopis ''Mjera'' jedini je nacionalni stručni časopis o arhitekturi, urbanizmu i kulturi prostora. Namjera ovog časopisa je kontinuirano bilježiti i kritički vrednovati aktualne teme s područja arhitekture, urbanizma, kulture stanovanja, estetike prostora, kulturne baštine i njene zaštite te dizajna, likovne i primijenjene umjetnosti, ponajprije u Dubrovniku i Dubrovačko – neretvanskoj županiji, a onda i u Hrvatskoj i svijetu. U 2023. godini planira se tisak šestog broja časopisa.

**Petra Jelača – Godišnja kazališna kritika**

Petra Jelača je rođena u Dubrovniku, diplomirala je komparativnu književnost i talijanski jezik i književnost na Filozofskom fakultetu u Zagrebu, a magistrirala na Sveučilištu Paul Valery u Montpellieru. Objavljivala je teatrološke i književnopovijesne radove, eseje i kazališne kritike u različitim časopisima, kao i na Hrvatskom radiju. Radila je kao dramaturginja te prevoditeljica, a surađivala je i sa Dubrovačkim ljetnim igrama. U 2023. godini planira objavljivati kazališne kritike na portalu Dubrovnik.net, u dvotjedniku Matice hrvatske za umjetnost, kulturu i znanost ''Vijenac'', u emisiji o kazalištu ''Theatralia'' Trećeg programa Hrvatskog radija te u emisiji o kazalištu ''Lica i sjene'' Prvog programa Hrvatskog radija.

**Umjetnička škola Luke Sorkočevića – Monografija povodom obilježavanja 30. obljetnice osnivanja Slikarskog odjela Umjetničke škole Luke Sorkočevića**

U 2023. godini Umjetnička škola Luke Sorkočevića planira realizirati tisak monografije povodom obilježavanja 30. obljetnice osnivanja svog Slikarskog odjela. Monografija koja će se tiskati i promovirati u sklopu obilježavanja 30. obljetnice osnivanja Odjela, prikazat će okolnosti vezane uz njegov nastanak, atmosfere kroz neposredan rad i druženja, kao i one koje mogu svjedočiti o njegovom kontinuiranom i sadržajnom djelovanju. Monografija će predstaviti učenike i profesore koji su djelovali u sklopu Slikarskog odjela Umjetničke škole Luke Sorkočevića, prikaz rada same škole, njen utjecaj na učenike, kao i na kulturnu scenu Dubrovnika, Hrvatske i inozemstva.

**Družba “Braća hrvatskoga zmaja” – Ciklus predavanja Vladimira Paara** **i Ante Radonića**

Družba ''Braća hrvatskog zmaja'' najstarija je građanska udruga u Hrvatskoj i bavi se očuvanjem kulturne i prirodne baštine hrvatskog naroda. U Dubrovniku je postavila i obnovila brojne spomen ploča znamenitim Dubrovčanima, organizirala tribine, književne promocije i glazbena događanja. U 2023. godini, Udruga planira realizirati program pod nazivom ''Astronomija – predavanje i izlaganje uz prezentaciju'' uglednog hrvatskog astronoma Ante Radonića. Udruga planira i predavanje prof. Vladimira Paara, doktora molekularne fizike na temu globalnog zagrijavanja i emisije CO2.

**Društvo Dubrovčana i prijatelja dubrovačke starine u Zagrebu – Tisak časopisa ''Dubrovački horizonti''**

Društvo Dubrovčana i prijatelja dubrovačke starine u Zagrebu djeluje već dugi niz godina, nastojeći oplemeniti život Dubrovčanima na privremenom ili stalnom boravku u Zagrebu. Društvo tiska časopis ''Dubrovački horizonti''. Riječ je o časopisu koji neprekidno izlazi već više od pola stoljeća. Središnje teme časopisa ''Dubrovački horizonti'' uvijek se odnose na Dubrovnik, njegovu prošlost i sadašnjost, kulturnu baštinu, književnost, kazalište, glazbena i likovna događanja. Svojom koncepcijom kroz stalne rubrike, ''Dubrovački horizonti'' nastoje biti vjerni kroničari života našeg grada. U 2023. godine planira se izlazak novog broj broja ovog vrijednog časopisa, u čijem stvaranju sudjeluju eminentna imena dubrovačke i hrvatske književnosti, umjetnosti, kulture i znanstvene misli.

**Škola filma Šipan - Monografija ''20 godina Ljetne škole filma Šipan''**

''Ljetna škola filma Šipan'' organizira se već dvadeset godina u mjesecu kolovozu. Škola se sastoji od četiri zanimljive i obrazovne radionice: škole animiranog filma, škole igranog i/ill dokumentarnog filma, škole fotografije i filmskog dječjeg vrtića (za najmlađe polaznike). Tijekom nastave djeca uče i teorijska znanja, ali ipak većinu vremena provode koristeći ta znanja u praksi — osmišljavajući scenarije filmova i izrađujući ih uz nadzor i vodstvo renomiranih voditelja radionice. U 2023. godini Udruga planira tiskati monografiju ''20 godina Ljetne škole filma Šipan''. Monografija će se tiskati kako bi se dokumentirao rad udruge Škola filma Šipan kroz proteklih dvadeset godina, čije je filmske radionice dosad pohađalo oko 650 polaznika.

**Zavod za povijesne znanosti HAZU – Godišnji izdavački program**

Zavod za povijesne znanosti HAZU u Dubrovniku osnovan je 1949. godine kao jedna od znanstvenih jedinica Hrvatske akademije znanosti i umjetnosti. Zavod je ujedno i najstarija dubrovačka znanstveno – istraživačka ustanova. Osnovna djelatnost Zavoda je istraživanje povijesti Dubrovnika i njegovog šireg mediteranskog okruženja, osobito u periodu postojanja Dubrovačke Republike. Zavod objavljuje dva časopisa: ''Anali zavoda za povijesne znanosti HAZU u Dubrovniku'' i ''Dubrovnik Annal''s (na engleskom jeziku). U 2023. godini Zavod planira objaviti novo izdanje knjige ''The Jewish Ghetto in the Dubrovnik Republic (1546-1808)'', autorice Vesne Miović. Planira se i tisak novih brojeva časopisa ''Anali zavoda za povijesne znanosti HAZU u Dubrovniku'' (s desetak znanstvenih članaka i pet prikaza) i ''Dubrovnik Annals'' (s pet znanstvenih članaka i četiri prikaza).

**Matica hrvatska Ogranak Dubrovnik – Godišnji izdavački program, književna manifestacija ''Upoznajmo Gundulića'', slikovnica ''Paskoje Miličević''**

Program Matice Hrvatske Dubrovnik sastoji se od bogate izdavačke djelatnosti, organizacije predavanja, književnih večeri, predstavljanja, izložbi, obilježavanja obljetnica, skupova te prezentacije dubrovačkog ogranka Matice izvan Dubrovnika. U 2023. godini dubrovački ogranak Matice hrvatske planira realizirati izdavački program koji će obuhvaćati tiskanje i promociju četiri broja časopisa ''Dubrovnik'', kao i knjigu Ivice Martinovića ''Hrvatski znanstvenik Ruđer Bošković, Dubrovčanin'' na engleskom jeziku. Ogranak planira i tisak slikovnice ''Paskoje Miličević, inženjer i graditelj'', autorice Slavice Stojan i ilustratora Ninoslava Kunca. Ogranak Matice u Dubrovniku organizirat će i edukativni program/književnu manifestaciju ''Upoznajmo Gundulića'', u suradnji s Biskupijskom klasičnom gimnazijom Ruđera Boškovića.

**Udruga za povijest, tradiciju i europske vrijednosti EU Clio – Tisak monografije ''Beogradske tajne I. svjetskog rata''**

Udruga za povijest, tradiciju i europske vrijednosti EU Clio bavi se istraživanjem povijesnih tema. Udruga je 2018. godine tiskala non-fiction biografiju hrvatskog slikara Vlaha Bukovca, autora Tihomira Rajčića koji je ujedno i predsjednik udruge. Njegov najnoviji projekt ''Beogradske tajne I. svjetskog rata'', na osnovu dosad malo korištenih srbijanskih dokumenata, istražuje pitanje odgovornosti vlade Kraljevine Srbije za Sarajevski atentat i njene suodgovornosti za I. svjetski rat. Ovo istraživanje dosad je rezultiralo dvama znanstvenim člancima u prestižnom hrvatskom znanstvenom časopisu ''Radovi Zavoda za povijesne znanosti HAZU u Zadru''. Znanstvena monografija ''Beogradske tajne I. svjetskog rata'' zaokružit će navedeno istraživanje.

**Lucija Kovačević – Tisak knjige ''Snažne godine''**

Lucija Kovačević dubrovačka je pjesnikinja koja je dosad objavila dvije zbirke poezije. Prva zbirka poezije ''Trenuci neprolaženja'' tiskana je i izdanju Društva dubrovačkih pisaca, dok je druga zbirka ''Zahvaćenost životom'' objavljena u izdanju Hrvatskog kulturnog društva Napredak Dubrovnik. Njena najnovija zbirka pjesama i proznih tekstova ''Snažne godine'' tematski je podijeljena u nekoliko cjelina. Stalna tematska mjesta i motivi u zbirci su: obitelj, vjera, priroda, grad, identitet, stvaranje. Sadržajnu cjelinu zbirke čine dnevnički autobiografski zapisi, parabole i pjesnički tekstovi.

**Udruga Audiovizualni centar Dubrovnik – Tisak romana ''Prolaz na jugoistok''**

Udruga djeluje od 2013. godine i u svojoj produkciji ostvarila je niz uspješnih audio-video radova (kratki igrani filmovi, dokumentarni filmovi, koncertni zapisi, glazbeni video spotovi, audio produkcija, koncerati i druge javne priredbe, humoristični skečevi). U 2023. godini Udruga prijavljuje program pod nazivom ''Prolaz na jugoistok''. Riječ je o romanu Žarka Dragojevića, suvremenog dubrovačkog glazbenika, producenta, skladatelja. Roman se na svojih tristo stranica bavi svakodnevicom koja je protkana političkim i socijalnim pitanjima. Životni prevrati, slučajan ljubavni odnos, misterija, kriminalne radnje, raskol obitelji, korupcija; sve ove teme nalaze se u književnom prvijencu ''Prolaz na jugoistok'' Žarka Dragojevića.

**Ratimir Carević – Tisak zbirke priča ''Vojničke avanture''**

Ratimir Carević dubrovački je pjesnik koji je dosad izdao sedam zbirki pjesama i jednu zbirku kratkih priča. Njegove dosadašnje zbirke govore o društveno-povijesnoj transformaciji hrvatskog društva iz totalitarnog u demokratski društveni sustav. Njegova najnovija zbirka kratkih priča ''Vojničke avanture'' kronika su jednog vremena, koji obiluje ideološkim parolama, pjesmama i napjevima, karakterističnim za doba o kojem autor piše. Avanture glavnih likova, uobličene u deset kratkih priča, dinamične su i isprepletene, uvijek s autorovim stavom, komentarom, društvenom kritikom. Stilski i jezično, autor se služi parodijom i groteskom, kako bi što vjernije dočarao okolnosti komunističkog režima.

**Udruga samostalnih umjetnika Dubrovnik /Ana Bašić – Izdavački program: ''Vlahove priče'' i ''Dubrovački spomenar''**

Udruga samostalnih umjetnika Dubrovnik - Ana Bašić organizira događanja iz područja likovne, glazbene i književno-izdavačke djelatnosti te dizajna. U 2023. godini Udruga planira realizirati projekt ''Vlahove priče – baka i djed''. Kroz seriju slikovnica ''Vlahove priče'', glavni junak priča o svom djetinjstvu, ali i upoznaje svijet oko sebe. Slikovnica je edukativnog karaktera. Drugi planirani projekt nosi naziv ''Dubrovački spomenar''. Riječ je o radioničkom programu, koji se odnosi na tumačenja suvremenih književnih djela. Program će na koncu rezultirati tiskom knjige s tekstovima različitih autora, nastalih tijekom godine.

**6.4. AUDIO-VIZUALNE DJELATNOSTI I NOVE MEDIJSKE KULTURE**

**Udruga za promociju medijske kulture Luža – Godišnji program rada udruge**

Udruga Luža je proteklih godina organizirala oko 150 filmskih radionica na kojima je sudjelovalo preko 1400 polaznika raznih uzrasta. Udruga surađuje s nizom stručnih suradnika iz područja audiovizualnih umjetnosti, a suorganizator je i osnivač Festivala filma djece i mladeži Mediterana DUFF-a. Godišnji program filmskih radionica program je kontinuiranog filmskog obrazovanja, utemeljen na naizmjeničnom teorijskom-praktičnom pristupu ovladavanja osnovama filmskog zanata. Filmske radionice, predavanja i prikazivanje edukativnih video materijala pokrivaju sve kreativne etape nastanka filma, od izrade sinopsisa do montaže video i tonskog zapisa. Godišnji program filmskih radionica sastoji se od radionica igranog i dokumentarnog filma. Koncipiran je kao kontinuirani godišnji program koji se odvija tjedno i vremenski je prilagođen školskom kalendaru rada. Radionice rezultiraju igranim i dokumentarnim filmovima koji se šalju na relevantne festivale filmskog stvaralaštva djece i mladih u zemlji i inozemstvu.

**Dubrovnik Partner – ''Ponta Lopud Festival''**

Agencija Dubrovnik Partner u svom dugogodišnjem radu prepoznata je kao vodeći pružatelj usluga vezanih za osmišljavanje, produkciju i koordinaciju kulturnih projekata (Julian Rachlin & Friends, Aklapela, DubrovnikFestiWine). U 2023. godini planiraju realizirati projekt pod nazivom ''Ponta Lopud Festival''. Prvo izdanje ovog festivala održano je 2021. godine na otoku Lopudu. ''Ponta Lopud Festival'' jedinstvena je kreativna platforma za regionalne filmske profesionalce, s osiguranim brojem mjesta za hrvatske sudionike. Održavanje programa na otoku Lopudu značajno je za lokalni razvoj i promociju dubrovačke regije kao lokacije za snimanje i filmske susrete. Festival donosi ekskluzivne filmske projekcije na jedinstvenim lokacijama pod zvijezdama, kreativne susrete filmskih profesionalaca i zaljubljenika u filmsku umjetnost, predavanja, bogat radionički program. U organizaciju programa uključeni su i lokalni filmski profesionalci te lokalna zajednica.

**Hrvatsko društvo likovnih umjetnika Dubrovnik** – **Godišnji program Medijateke Flora**

Hrvatsko društvo likovnih umjetnika Dubrovnik od samog svog utemeljenja promiče likovnu produkciju na lokalnoj, državnoj i međunarodnoj kulturnoj sceni. Za 2023. godinu Društvo prijavljuje godišnji program Medijateke Flora. Društvo je s djelovanjem Medijateke Flora započelo u 2021. godini, a dosad su organizirali audio-vizualne radionice, interaktivne izložbe i prikazivanje eksperimentalnih filmova. U godišnjem programu Medijateke za 2023. godinu predviđeni su mali rezidencijalni boravci umjetnika i teoretičara umjetnosti. Cilj programa je predstaviti različite suvremene umjetničke prakse kroz razgovore s umjetnicima i predstavljanje njihovih najznačajnijih radova. U programu sudjeluju i umjetnici koji i sami djeluju kao kustosi i organizatori umjetničkih događanja. Program će se odvijati tijekom cijele godine u dogovoru s gostujućim autorima.

**Škola filma Šipan - Ljetna škola filma Šipan**

Ljetna škola filma Šipan u 2023. godini obilježava dvadesetu obljetnicu svog djelovanja. Riječ je o jedinstvenoj manifestaciji, koja se sastoji od filmskih radionica za djecu i mlade i probranih filmskih projekcija na otvorenom. Ljetna škola filma Šipan već godinama nastoji na svojim radionicama djeci i mladima pružiti što profesionalnije ozračje u kojem oni mogu razviti svoje ideje i svoje zamisli dovesti do krajnjeg rezultata – gotovog filma, fotografske izložbe ili napisanog scenarija. Radionice vode stručni voditelji, bilo da su redatelji, scenaristi, montažeri ili glumci. Pored programa besplatnih filmskih radionica, Ljetna škola filma Šipan nudi jedinstveni festival sa projekcijama, glazbenim večerima, večerima poezije i plesa. U svojih 20 godina škola je na stazu audio-vizualnog stvaralaštva uputila mnoge mlade, a otok Šipan pozicionirala na međunarodnu filmsku kartu. Radionice medijske kulture i filma za djecu i mlade, kao i popratni filmski festival, tradicionalno posjećuju i otočani i turisti.

**Udruga Sve ostalo je glazba - #therestismusic 2023.**

Osnovna djelatnost Udruge je autorsko pripremanje i ostvarivanje edukativnih ciklusa glazbeno – scenskih kolaža koji prikazuju različita razdoblja glazbene prošlosti za različite dobne i obrazovne skupine. Za 2023. godinu Udruga prijavljuje program pod nazivom #therestismusic (The Rest is Music). Planirani program predstavlja nastavak postojećeg projekta s ciljem razvoja publike putem novih medijskih kultura. Prethodni ciklusi projekta tematski su bili vezani uz prostore dubrovačkih ljetnikovaca i propitivanje fenomena salonskih okupljanja, gdje se kroz različite umjetničke i audio-vizualne medije i prakse stvarao dijalog s publikom u fizičkom i virtualnom prostoru. Daljnji razvoj projekta u 2023. godini odnosi se na aktivnosti osmišljavanja, istraživanja te snimanja i post-produkcije kratkih audio-vizualnih formi koje funkcioniraju zasebno, ali i u cjelini kao serijal u nastavcima.

**Metafizika d.o.o. – Sjećanje grada: Godine COVIDA**

Predloženi program je nastavak projekta “Sjećanje grada” kojeg je osmislio redatelj Hrvoje Juvančić, a koji se uz potporu Grada Dubrovnika odvija već 14 godina. Osnova ovoga novog programa je dokumentaristički format koji se temelji na snimanju života Dubrovnika u rasponu od 24 sata te na montaži i proizvodnji profesionalnog dokumentarnoga filma s istom temom. Autor Hrvoje Juvančić svojim projektom ''Sjećanje grada'' nastavlja arhivirati razglednice Dubrovnika kroz vrijeme, stvarajući dokument jednog posebnog vremena, onog za vrijeme pandemije. Film će se prikazati u kinu Sloboda, a planira se i distribucija putem interneta.

**Udruga za medijsko stvaralaštvo i kulturne aktivnosti Izvan fokusa** – **Kratkometražni igrani film ''Prema vjetru''**

Udruga Izvan fokusa predstavlja tim mladih i ambicioznih kreativaca koji unazad osam godina zajednički produciraju fotografske, televizijske, filmske i video sadržaje te organiziraju događanja, festivale i provode razne marketinške aktivnosti. U 2023. godini planiraju produkciju kratkometražnog igranog filma ''Prema vjetru''. Mjesto radnje filma je otok Kalamota. Mladi autori priču o odnosu oca i sina smještaju u kalamotsku kuću punu povijesti. Priču o životu na otoku u post sezoni, kada utihne turistička graja, prepoznao je i HAVC koji će sufinancirati predloženi projekt. Scenarij je inspiriran stvarnim likovima i kalamotskim, otočkim načinom života. Cilj filma jest potaknuti autorski rad mladih, ali etabliranih autora, koji rezultira konkurentnim filmom, ali i koji predstavlja suvremenu priču lokalnih ljudi i njihovog svakodnevnog života.

**Fotoklub Marin Getaldić – Godišnji program radionica fotografije**

Foto klub Marin Getaldić udruga je fotografskih amatera, zaljubljenika u fotografiju, koja vrijedno radi na promidžbi, razvitku i unapređenju fotografije kao tehničke i umjetničke discipline, populariziranju fotografske kulture, poticanju svih oblika stvaralaštva na području fotografije, a osobito fotografske edukacije i izložbene aktivnosti. U 2023. godini planiraju održavanje godišnjeg programa radionica fotografije, koje su namijenjene svim uzrastima. Predviđen je raznolik program radionica: arhitektonska fotografija, reporterska fotografija, pejzažna i ulična fotografija, umjetnička fotografija, fotografija za djecu, fotografija za treću dob. Predviđeno je 12 radionica od kojih se svaka sastoji od 4 susreta. Fotografi, profesionalci i amateri, polaznike će educirati o različitim vrstama fotografija. Program će se odvijati tijekom cijele godine, a promovirati će se putem klasičnih medija, društvenih mreža te Centra za mlade.

**6.5. MUZEJSKO - GALERIJSKA DJELATNOST, LIKOVNA UMJETNOST TE ZAŠTITA I OČUVANJE KULTURNE BAŠTINE**

**Majeutika d.o.o. – Izložbeni program Muzeja crvene povijesti za 2023. godinu**

Muzej crvene povijesti koji djeluje pod tvrtkom Majeutika d.o.o. osnovan je 2018. godine, a od 2022. godine službeno je upisan u Registar muzeja Republike Hrvatske. Ciklus izložbi u 2023. godini u galeriji Muzeja crvene povijesti ima za cilj valorizaciju i stavljanje naglaska na društvenu, dizajnersku, arhitektonsku i umjetničku baštinu iz razdoblja socijalizma u Hrvatskoj te njezino tumačenje i interpretaciju u suvremenom kontekstu. Izložbe će biti postavljene kroz cijelu godinu, a cilj im je privući lokalnu i međunarodnu publiku te je disperzirati na novu lokaciju (urbanu četvrt TUP), odnosno mikrolokaciju (bivše) Tvornice ugljeno grafitnih proizvoda ''TUP'' u čijem se sastavu nalazi Muzej crvene povijesti.

**Marija (Marijana) Vukić Pende** **– Umjetnički projekt ''Dance de Lux''**

Marijana Vukić Pende studirala je na Accademia delle Belle Arti u Veneciji, gdje je pohađala kiparsku klasu prof. Andrea Grassija i Roberta Pozzobona. Diplomirala je kod prof. Nicole Cisternina s radom ''Arte e musica contemporanea''. U 2023. godini planira realizirati umjetnički projekt ''Dance de Lux'', u suradnji s njemačkim umjetnikom Olafom Nicolaiem. Ovo dvoje umjetnika izložit će zajedničku site-specific instalaciju prilagođenu inspirativnom prostoru ''Galerije Bačva'' Meštrovićevog paviljona u Zagrebu. Olaf Nicolai će svojom arhitekturom konstruiranom od betonskih blokova, kombiniranih tehnika i materijala „sagraditi“ denivelirane prostorne elemente koji će sačinjavat cjelovit objekt, a Marijana Pende će dobiti prostor za svoje prostorne objekte od lateksa, grafita i pleksiglasa, s kojima će intervenirati na samom arhitektonskom objektu.

**Najbolji u baštini – Manifestacija ''Najbolji u baštini / The Best in Heritage''**

''Najbolji u baštini'' međunarodna je manifestacija na kojoj se predstavljaju najuspješniji muzejski, baštinski i konzervatorski projekti nagrađeni u protekloj godini nekom nacionalnom ili međunarodnom nagradom za strukovnu kvalitetu i poslovni uspjeh. Organizira se u partnerstvu s udrugom Europa Nostra iz Nizozemske i Međunarodnim vijećem muzeja (ICOM), pod pokroviteljstvom Grada Dubrovnika i Ministarstva kulture Republike Hrvatske. Među važnijim zadacima ovog dubrovačkog okupljanja je i potreba edukacije, budući se na jednom mjestu djelatnicima muzejske profesije omogućuje uvid u najbolje primjere struke u protekloj godini. U 2023. godini na konferenciji će sudjelovati oko 150 sudionika iz više od 30 zemalja svijeta.

**Umjetnička škola Luke Sorkočevića** – **Izložba povodom 30. obljetnice osnivanja Slikarskog odjela**

Temeljni koncept izložbe temelji se na želji da se obilježi 30 godina postojanja i djelovanja Slikarskog odjela u sklopu Umjetničke škole Luke Sorkočevića. Na sudjelovanje u izložbi planira se pozvati sve učenike koji su maturirali od 1997. godine do danas (njih preko 300). U organizaciji izložbe sudjelovali bi svi profesori slikarskog odjela: Ivana Dražić Selmani, Maro Krile, Luko Piplica i Davor Lucianović. Također bi se tiskala i prigodna monografija koja bi dala trajan prikaz radova sudionika izložbe, okolnosti vezane uz nastanak Slikarskog odjela, atmosfere kroz neposredan rad i druženja, kao i one koji mogu svjedočiti o njegovom kontinuiranom i sadržajnom djelovanju u široj sredini, ali i problemima s kojima Slikarski odjel susretao u svom dugogodišnjem djelovanju.

**Art radionica Lazareti – Godišnji izložbeni program Galerije Otok i nabava galerijske opreme**

Program Galerije Otok posvećen je suvremenom vizualnom stvaralaštvu i to kroz razvoj, afirmaciju, produkciju te doprinos distribuciji i razmjeni suvremenih vizualnih i likovnih umjetničkih radova, izložbi, projekata, ideja i umjetničkih istraživanja. U programu Art radionice Lazareti i Galerije Otok poseban je naglasak stavljen na stvaranje novih radova dubrovačkih i hrvatskih suvremenih umjetnika putem produkcije ili koprodukcije novih radova, organizacije izložbi i dokumentacije radova. Posebno se izdvaja mala edicija ''Knjige umjetnika'', koja potiče autore da konceptualiziraju vizualno umjetničko djelo u formi knjige — osobnog i privatnog objekta za čitatelja/gledatelja. U 2023. godini Art radionica Lazareti planira kupnju novog video projektora koji bi omogućio veću kvalitetu projekcija, postava i produkcije programa i umjetničkih radova. Kao i druga oprema ARL-a, projektor bi bio dostupan i drugim umjetničkim organizacijama za realizaciju njihovih aktivnosti.

**DEŠA – Baštinski projekt ''Hod kroz gastronomsku godinu''**

DEŠA Dubrovnik od svog osnutka promiče nematerijalnu kulturnu baštinu i njezinu revitalizaciju raznim istraživanjima, radionicama, predavanjima i obnovom konkretnih izgubljenih običaja i vrijednosti (poput povratka svilarstva u Konavle, revitalizacije mljetskog i primorskog veza). Projektom ''Hod kroz gastronomsku godinu'' udruga DEŠA, na sebi svojstven način, promiče i popularizira tradicijsku nematerijalnu baštinu te izradu i proizvodnju slatkih, ali kod mlađih skoro nepoznatih delicija dubrovačkog kraja. Kroz interaktivne radionice koje se održavaju u prostorijama DEŠE, zainteresirani posjetitelji naučit će kako se spravljaju kolačići sv. Vlaha, primorski padišpanj te pinica. Na kraju manifestacije za širu javnost organizirat će se natjecanje najbolje mantale i kontonjate Dubrovačko - neretvanske županije.

**DEŠA – Projekt ''Made in Bashtina''**

U 2023. godini DEŠA planirati realizirati projekt ''Made in Bashtina''. Projekt za cilj ima popularizirati nematerijalnu baštinu kod šire javnosti, ali i ukazati na mogućnosti inovativnog i održivog korištenja lokalne baštine u svrhu gospodarskog razvoja. Od siječnja do srpnja 2023. godine organizirat će se radionice pletenja i veza, a tijekom srpnja i kolovoza planira se postaviti izložba radova nastalih na provedenim radionicama. Izložba će biti postavljena u prostorijama udruge DEŠA i bit će otvorena tijekom cijeloga ljeta.

**Dječji zbor Dubrovnik – Radionica ''Božićne pjesme i kolende''**

Radionica pod imenom ''Božićne pjesme i kolende'' koja će se u 2023. godini održati po petnaesti put, pšromovira nematerijalnu baštinu dubrovačkog kraja, vezanu uz tradiciju predbožićnog i božićnog vremena. Radionicu vode Paola Dražić Zekić i Sanja Dražić. Za vrijeme trajanja Radionice polaznici uče kolende iz dubrovačkog kraja, kao i božićne pjesme i to na način na koji se od starina pjevaju u Dubrovniku. Radionicu uglavnom pohađaju djeca vrtićke dobi i učenici osnovnih škola. Cilj ove radionice jest da se kod onih najmlađih razvije ljubav prema tradiciji i običajima našeg kraja. Osim kolendi i božićnih pjesama, polaznici uče i dubrovačke riječi te posebnosti raznih dijelova naše županije vezane uz predbožićno i božićno vrijeme.

**Društvo dubrovačkih trombunjera – Program ''Očuvanje tradicije trombunjerstva''**

Društvo dubrovačkih trombunjera član je hrvatske i europske Udruge povijesnih postrojbi. Duga i bogata povijest trombunjera, sudeći prema zapisima u povijesnim knjigama, seže u 16. stoljeće. U javnom životu Grada iznova su kontinuirano prisutni od 1970. godine, kad zajedno s ostalim vjernicima koji su došli hodočastiti dubrovačkom parcu slave Dan dubrovačkog zaštitnika, sv. Vlaha. U 2023. godini Društvo je prijavilo program pod nazivom ''Očuvanje tradicije trombunjerstva''. Program obuhvaća nastup na Festi sv. Vlaha i ugošćavanje drugih povijesnih postrojbi. U sklopu Feste, previđeno je da Društvo ugosti članove povijesnih hrvatskih postrojbi te na taj način razvija međugradsku kulturnu suradnju i promiče kulturu trombunjerstva izvan Dubrovnika. Članovi Društva dubrovačkih trombunjera tijekom godine sudjeluju na smotrama i obljetnicama drugih povijesnih postrojbi.

**Dubravka Lošić – Dubravka Lošić (kritička retrospektiva)**

Dubravka Lošić diplomirala je slikarstvo na Akademiji likovnih umjetnosti u Zagrebu u klasi prof. Ferdinanda Kulmera. Od 1983. godine izlaže na brojnim samostalnim i skupnim izložbama u Hrvatskoj i inozemstvu. Osim slikarstvom, bavi se scenografijom i kostimografijom. U više od tri desetljeća stvaranja slikarica je realizirala izniman opus, osebujan u izrazu, koji nadilazi tradicionalne definicije slikarskog. U 2023. godini planira izložbu u Nacionalnom muzeju moderne umjetnosti u Zagrebu i u dubrovačkim Lazaretima. Izložba predstavlja autoričinu poziciju likovne umjetnice koja objedinjuje tradicionalni koncept umjetničkog objekta sa suvremenim stvaralačkim postupcima poput instalacije, asamblaža i korištenja atipičnih materijala. Izložba je namijenjena svim generacijama, a posebno profesionalcima u struci te studentima i učenicima umjetničkih akademija i škola. Kustos izložbe je Branko Franceschi.

**Dubrovačka udruga likovnih umjetnika (DULU) – Izložbe likovnih radova članova udruge**

Dubrovačka udruga likovnih umjetnika udruga je amaterskih likovnih stvaralaca koji pomažu, organiziraju i prezentiraju likovni rad svojih članova te na taj način sudjeluju u kulturnom životu Grada. U 2023. planiraju postaviti tematske izložbe, a neke od izložbi bit će posvećene aktualnim trenucima u životu Grada. Dio aktivnosti odnosi se na organizaciju i sudjelovanje članova na likovnoj koloniji koja je tradicionalna i odvija se na području Grada. Djela nastala na koloniji prezentirat će se na zajedničkoj izložbi tijekom 2023. godine. Udruga svake godine sudjeluje na likovnim susretima koje organizira Hrvatski sabor kulture.

**Hrvatsko društvo likovnih umjetnika Dubrovnik (HDLU) - Godišnji izložbeni program Galerije Flora u 2023. godini**

Hrvatsko društvo likovnih umjetnika Dubrovnik strukovna je udruga vizualnih umjetnika koja gotovo punih sedamdeset godina djeluje u Dubrovniku, sa sjedištem u zgradi Florin dom u Lapadu. Ovaj izložbeni prostor duge tradicije u dubrovačkoj javnosti prepoznat je kao mjesto stalnih aktivnosti namijenjenih lokalnoj publici i posjetiteljima Dubrovnika. U Galeriji Flora u proteklih osam godina priređeno je 120 izložbi te je predstavljen rad 150 umjetnika. Cilj programa je izložbama i rezidencijalnim boravcima umjetnika predstaviti publici mlađu i srednju generaciju suvremenih umjetnika. Izložbeni program u 2023. godini sastoji se od deset izložbi kojima će se, između ostalog, predstaviti hrvatske umjetnice Neli Ružić i Ksenija Turčić, sarajevski umjetnik Nusret Pašić te češki kustos Michael Kolaček. Preostale izložbe i umjetnici izabrani su od strane programskog vijeća ove udruge, putem javnog natječaja.

**Hrvatsko društvo likovnih umjetnika Dubrovnik – ''Concept Store'' i klub prijatelja Flore**

Cilj programa ''Concept Store'' je promovirati Florin dom kao kuću namijenjenu umjetnosti i umjetnicima. Ovim programom Hrvatsko društvo likovnih umjetnika Dubrovnik želi pokazati novi pristup programima, njihovom kontekstu te interakciji autora i publike, u području primijenjenih umjetnosti i marketinga. U suradnji s umjetnicima, Društvo će osmisliti umjetničke serije namijenjene prodaji. Na taj bi način dobili mogućnost šire distribucije djela i ideja, ali i prodaje navedenih djela kojima bi Udruga djelomično pokrivala svoje troškove.

**Umjetnički studio Kantunić – Strip i bajka**

Umjetnički studio Kantunić organizira redovni program crtanja i slikanja za djecu različitih uzrasta. Osnivačice Studija su Giovanna Kličan i Nikolina Japunčić. Aktivnosti ovog umjetničkog studija temelje se na edukaciji i razvoju dubrovačke kulturne i umjetničke scene, kako bi se mogli ostvariti pozitivni učinci na budući razvoj kreativnosti, prvenstveno kod djece i mladih s područja grada Dubrovnika. Djeca u dobi od 7 do 14 godina podijeljena su u dvije grupe koje će stvarati ilustriranu priču, kreirati skice, pisati scenarij i potom crtati zamišljene scene u obliku stripa, odnosno bajke. Mlađi uzrast polaznika će kreirati bajku, a stariji uzrast strip. Strip, odnosno bajka, sastojat će se od 6 do 8 stranica na kojima će polaznici u potpunosti ispričati i kreirati svoju malu priču, a potom će je tiskati u formi knjižice. U 2023. godini održat će se promocija njihovih stripova i bajki, a sav prihod od prodaje će ići u humanitarne svrhe.

**Udruga Kalamota – Kalamota Art Festival 2023.**

Udruga Kalamota za cilj ima poticanje i organizaciju kulturne, zabavne, sportske i druge aktivnosti s ciljem unapređenja kvalitete življenja na otoku Koločepu. U 2023. godini Udruga planira organizirati program pod nazivom ''Kalamota Art Festival'', kojim će se djeci i mladima na Koločepu omogućiti kreativno izražavanje, smisleno provođenje slobodnog vremena, upoznavanje različitih vidova umjetnosti, razvijanje svijesti o očuvanju okoliša. Program će se odvijati tijekom mjeseca srpnja, a sadržavat će slikarske radionice, likovne kolonije, pričanje legendi i zanimljivih povijesnih činjenica o samom otoku. Otvorenje izložbe radova polaznika radionica planirano je za kraj mjeseca srpnja.

**PRILOG 1: Pregled financiranja programske djelatnosti ustanova u kulturi za 2023. godinu**

|  |  |  |  |  |  |
| --- | --- | --- | --- | --- | --- |
|  | Ustanova | Financiranje programa ustanova  iz sredstava  Grada Dubrovnika | | Ukupno financiranje programske djelatnosti ustanova | |
|  |  | **EUR** | **KN** | **EUR** | **KN** |
| 1 | Prirodoslovni muzej | 19.908,00 | 149.996,83 | 21.235,00 | 159.995,11 |
| 2 | Dubrovačke knjižnice | 54.416,00 | 409.997,35 | 112.316,00 | 846.244,90 |
| 3 | Dubrovačke ljetne igre | 435.729,00 | 3.283.000,15 | 1.680.931,00 | 12.664.974,62 |
| 4 | Dubrovački muzeji | 92.906,00 | 700.000,26 | 195.251,00 | 1.471.118,66 |
| 5 | Dubrovački simfonijski orkestar | 124.760,00 | 940.004,22 | 273.436,00 | 2.060.203,54 |
| 6 | Kazalište Marina Držića | 106.178,00 | 799.998,14 | 205.534,00 | 1.548.595,92 |
| 7 | Kinematografi Dubrovnik | 35.835,00 | 269.998,81 | 129.333,00 | 974.459,49 |
| 8 | Folklorni ansambl Linđo | 55.260,00 | 416.356,47 | 135.410,00 | 1.020.246,65 |
| 9 | Umjetnička galerija Dubrovnik | 51.802,00 | 390.302,17 | 66.096,00 | 498.000,31 |
| 10 | Dom Marina Držića | 33.181,00 | 250.002,24 | 39.281,00 | 295.962,69 |
| 11 | Muzej domovinskog rata | 17.254,00 | 130.000,26 | 17.814,00 | 134.219,58 |
| 12 | Zavod za obnovu Dubrovnika | 508.300,00 | 3.829.786,35 | 856.300,00 | 6.451.792,35 |
|  | **Ukupno** | **1.535.529,00** | **11.569.443,25** | **3.732.937,00** | **28.125.813,83** |

**PRILOG 2: Pregled financiranja programa javnih potreba u kulturi Grada Dubrovnika u 2023. godine izvan djelatnosti ustanova**

|  |  |  |  |
| --- | --- | --- | --- |
| **PRIJEDLOG PROGRAMA JAVNIH POTREBA U KULTURI ZA 2023. GODINU** |  |  | |
|  | **EUR** | **KN** | |
|  | **225.629,00** | **1.700.000,00** | |
| **GLAZBENA DJELATNOST** | **63.707,00** | **480.000,00** | |
| Udruga Aklapela – Festival ''Aklapela'' | 1.327,00 | 10.000,00 | |
| Dubrovnik partner d.o.o. - Ponta Lopud Jazzz Festival | 1.327,00 | 10.000,00 | |
| Klavirski trio Dubrovnik – Ciklus koncerata klasične glazbe u okviru manifestacije ''Lopudsko ljeto'' | 1.062,00 | 8.000,00 | |
| Hrvatsko austrijsko društvo Dubrovnik – Gostovanje u Salzburgu s projektom ''Druga strana povijesti'' | 664,00 | 5.000,00 | |
| Udruga Sve ostalo je glazba – ''Renesansni vrt-interpretacija baštine'' | 664,00 | 5.000,00 | |
| Adrian Ivičević – Glazbeni projekt De: Clasiffy | 319,00 | 2.400,00 | |
| Udruga PROMO ART - Radionica pisanja priča i glazbe | 796,00 | 6.000,00 | |
| Umjetnička škola Luke Sorkočevića – Opera u Umjetničkoj školi | 1.500,00 | 11.300,00 | |
| KUD Ivo Kuljevan Lopud – Koncerti tamburaškog sastava | 1.991,00 | 15.000,00 | |
| Obrt Pikatabar – Koncert Pauline Đapo i Stefani Grbić | 664,00 | 5.000,00 | |
| Hrvatska matica iseljenika – ''Susret Hrvata Italije'' | 796,00 | 6.000,00 | |
| Glazbena radionica Sorgo – Ciklus: 7 Times Bach & Sorgo & Locals | 2.256,00 | 17.000,00 | |
| Dubrovački gudački kvartet – ''Glazba dubrovačkih salona'' | 1.991,00 | 15.000,00 | |
| Mješoviti zbor Libertas - Godišnji glazbeni program | 3.982,00 | 30.000,00 | |
| KUU Izvor Zaton – Godišnji program | 3.982,00 | 30.000,00 | |
| Udruga Dječji zbor Dubrovnik – ''Pjevamo iz sveg glasa'' | 3.039,00 | 22.900,00 | |
| KUD Komolac – Godišnji program | 5.309,00 | 40.000,00 | |
| Ženska klapa FA Linđo – Godišnji glazbeni program | 1.195,00 | 9.000,00 | |
| Dubrovački komorni zbor – Godišnji glazbeni program | 3.982,00 | 30.000,00 | |
| Ivana Jelača – Glazbeni projekt ''Moj san'' | 319,00 | 2.400,00 | |
| Udruga Festa Dubrovnik – Festa 2023. | 2.654,00 | 20.000,00 | |
| Gradska glazba Dubrovnik – Godišnji program | 23.890,00 | 180.000,00 | |
| **DRAMSKA I PLESNA DJELATNOST** **TE IZVEDBENE UMJETNOSTI** | **33.181,00** | **250.000,00** | |
| Art radionica Lazareti – Scena Karantena | 3.716,00 | 28.000,00 | |
| Artur Sebastian design – Projekt “Dubrovački karnevo i gostovanja | 664,00 | 5.000,00 | |
| Kulturno društvo Aster – Mali festival lutkarstva ''Pupica'' | 2.920,00 | 22.000,00 | |
| Brilliant events d.o.o. – Midsummer scene 2023. | 3.451,00 | 26.000,00 | |
| HKD Napredak Dubrovnik – Izvedba kazališne predstave ''Glasnogovornik“ | 796,00 | | 6.000,00 |
| Kazališni studio – Ljetna kazališna radionica za mlade ''Frančezarije'' | 1.062,00 | | 8.000,00 |
| Kazališna družina Kolarin – Godišnji program | 1.725,00 | | 13.000,00 |
| Kud Ivo Kuljevan – Baletni seminar na Lopudu | 332,00 | | 2.500,00 |
| Studentski teatar Lero – Projekt ''Toliko o pticama'' | 1.327,00 | | 10.000,00 kn |
| Studentski teatar Lero – Projekt ''Čitanje Grada'' | 1.327,00 | | 10.000,00 kn |
| Studentski teatar Lero – Projekt ''Uspavana ljepotica'' | 1.062,00 | | 8.000,00 kn |
| Mažoretkinje grada Dubrovnika – Godišnji program | 3.650,00 | | 27.500,00 |
| Plesni studio Step ' n ' Jazz – Godišnji program | 1.858,00 | | 14.000,00 |
| Plesni studio Step ' n ' Jazz - Plesna predstava Latin x Step | 265,00 | | 2.000,00 |
| Plesni studio Step ' n ' Jazz - Dubrovnik Dance Festival | 1.327,00 | | 10.000,00 |
| Plesno rekreacijski studio Dubrovnik – Međunarodni plesni festival ''International Dance Open Dubrovnik'' | 3.517,00 | | 26.500,00 |
| Udruga za savjetovanje, edukaciju i pomoć roditeljima djece s posebnim potrebama Poseban prijatelj Dubrovnik – Projekt ''Integralno kazalište'' | 1.593,00 | | 12.000,00 |
| Studio Stage – Godišnji plesni program | 1.128,00 | | 8.500,00 |
| Dubrovačka art udruga bez granica DART - Karnevalski program | 929,00 | | 7.000,00 |
| Udruga Domino – Festival ''Perforacije'' u Dubrovniku | 531,00 | | 4.000,00 |
| **KNJIŽNIČNO – IZDAVAČKA DJELATNOST** | **46.453,00** | | **350.000,00** |
| Društvo dubrovačkih pisaca – Godišnji izdavački program | 5.574,00 | | 42.000,00 |
| Stanislava Nikolić Aras – Književna radionica za mlade | 1.062,00 | | 8.000,00 |
| Matica hrvatska, Ogranak Dubrovnik - Edukativni program/književna manifestacija ''Upoznajmo Gundulića'' | 2.323,00 | | 17.500,00 |
| Matica hrvatska, Ogranak Dubrovnik – Tisak slikovnice ''Paskoje Miličević, inženjer i graditelj'' | 995,00 | | 7.500,00 |
| Matica hrvatska, Ogranak Dubrovnik – Godišnji izdavački program | 7.300,00 | | 55.000,00 |
| Dubravko Kovačević – Tisak knjige ''Sveti Vlaho i njegovi festanjuli'' | 1.593,00 | | 12.000,00 |
| Udruga samostalnih umjetnika Dubrovnik /Ana Bašić – Dubrovački spomenar | 796,00 | | 6.000,00 |
| Udruga DART - Tisak knjige ''Endemska gušterica'' | 1.062,00 | | 8.000,00 |
| Artur Sebastian design – Tisak knjige ''Rat u Gradu'' | 1.327,00 | | 10.000,00 |
| Umjetnička škola Luke Sorkočevića – Tisak monografije povodom obilježavanja 30. obljetnice osnivanja Slikarskog odjela | 1.327,00 | | 10.000,00 |
| Družba Braća hrvatskoga zmaja – Predavanje uz prezentaciju Vladimira Paara | 265,00 | | 2.000,00 |
| Družba Braća hrvatskoga zmaja – Predavanje Ante Radonića | 265,00 | | 2.000,00 |
| Petra Jelača – Godišnja kazališna kritika | 1.062,00 | | 8.000,00 |
| Društvo Dubrovčana i prijatelja dubrovačke starine u Zagrebu - Tisak časopisa ''Dubrovački horizonti'' | 3.318,00 | | 25.000,00 |
| HKD Napredak Dubrovnik – Ciklus predavanja ''Mjesto i uloga Dubrovnika u hrvatskoj političkoj, kulturnoj i književnoj povijesti'' | 2.389,00 | | 18.000,00 |
| Škola filma Šipan - Monografija ''20 godina Ljetne škole filma Šipan'' | 1.327,00 | | 10.000.00 |
| Udruga Mjera – Tisak časopisa ''Mjera'' | 3.318,00 | | 25.000,00 |
| Udruga samostalnih umjetnika Dubrovnik /Ana Bašić – Tisak slikovnice ''Vlahove priče'' | 796,00 | | 6.000,00 |
| Ratimir Carević – Tisak zbirke priča ''Vojničke avanture'' | 664,00 | | 5.000,00 |
| Udruga Audiovizualni centar Dubrovnik – tisak romana ''Prolaz na jugoistok' | 1.991,00 | | 15.000,00 |
| Lucija Kovačević – Tisak knjige ''Snažne godine'' | 929,00 | | 7.000,00 |
| Udruga za povijest, tradiciju i europske vrijednosti EU Clio – Tisak monografije ''Beogradske tajne I. svjetskog rata'' | 398,00 | | 3.000,00 |
| Zavod za povijesne znanosti HAZU – Godišnji izdavački program | 6.371,00 | | 48.000,00 |
| **AUDIO-VIZUALNE DJELATNOSTI I NOVE MEDIJSKE KULTURE** | **22.563,00** | | **170.000,00** |
| Udruga za promociju medijske kulture Luža - Godišnji program rada udruge | 3.318,00 | | 25.000,00 |
| Udruga Sve ostalo je glazba – #therestismusic 2023. | 929,00 | | 7.000,00 |
| Dubrovnik partner d.o.o. – Ponta Lopud Festival | 2.654,00 | | 20.000,00 |
| Škola filma Šipan - 20. jubilarna Ljetna škola filma Šipan | 6.636,00 | | 50.000,00 |
| Metafizika d.o.o - Sjećanje grada: Godine COVIDA | 1.725,00 | | 13.000,00 |
| Hrvatsko društvo likovnih umjetnika Dubrovnik – Godišnji program Medijateke Flora | 1.991,00 | | 15.000,00 |
| Udruga za medijsko stvaralaštvo i kulturne aktivnosti Izvan fokusa - Prema vjetru - kratkometražni igrani film | 2.654,00 | | 20.000,00 |
| Fotoklub Marin Getaldić - Godišnji program radionica fotografije | 2.654,00 | | 20.000,00 |
| **MUZEJSKO - GALERIJSKA DJELATNOST, LIKOVNA UMJETNOST TE ZAŠTITA I OČUVANJE KULTURNE BAŠTINE** | **53.089,00** | | **400.000,00** |
| Art radionica Lazareti – Galerija Otok | 10.618,00 | | 80.000,00 |
| Art radionica Lazareti - Nabava galerijske opreme | 1.858,00 | | 14.000,00 |
| Najbolji u baštini - Manifestacija ''Najbolji u baštini /The Best in Heritage'' | 2.256,00 | | 17.000,00 |
| Dječji zbor Dubrovnik – Radionica “Kolende i Božićne pjesme” | 1.725,00 | | 13.000,00 |
| Hrvatsko društvo likovnih umjetnika Dubrovnik – Godišnji izložbeni program Galerije Flora | 10.618,00 | | 80.000,00 |
| Hrvatsko društvo likovnih umjetnika Dubrovnik – CONCEPT STORE i klub prijatelja Flore | 1.991,00 | | 15.000,00 |
| Dubrovačka udruga likovnih umjetnika (DULU) – Izložbe likovnih radova članova Dubrovačke udruge likovnih umjetnika | 1.991,00 | | 15.000,00 |
| Društvo dubrovačkih trombunjera – Program ''Očuvanje tradicije trombunjerstva'' | 5.973,00 | | 45.000,00 |
| Majeutika d.o.o. - Izložbeni program Muzeja crvene povijesti za 2023. godinu | 4.645,00 | | 35.000.00 |
| Udruga Kalamota - Kalamota Art Festival 2023 | 929,00 | | 7.000,00 |
| Umjetnički studio Kantunić – Strip i bajka | 664,00 | | 5.000,00 |
| Dubravka Lošić – Dubravka Lošić (kritička retrospektiva) | 1.327,00 | | 10.000,00 |
| Umjetnička škola Luke Sorkočevića – Izložba povodom 30. obljetnice osnivanja Slikarskog odjela UŠ Luke Sorkočevića | 1.858,00 | | 14.000,00 |
| DEŠA – Baštinski projekt ''Hod kroz gastronomsku godinu'' | 1.593,00 | | 12.000,00 |
| DEŠA – Projekt ''Made in Bashtina'' | 2.389,00 | | 18.000,00 |
| Marija (Marijana) Vukić Pende – Umjetnički projekt ''Dance de Lux'' | 2.654,00 | | 20.000,00 |
| **OSTALI KULTURNI PROGRAMI - izvan natječaja** | **6.636,00** | | **50.000,00** |

KLASA: 611-01/22-02/19

URBROJ: 2117-1-09-22-03

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**174**

Temeljem članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21) Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**Pravilnik o izmjenama i dopunama Pravilnika o visini zakupnine**

**za korištenje javnim površinama Grada Dubrovnika**

Članak 1.

U Pravilnika o visini zakupnine za korištenje javnim površinama Grada Dubrovnika („Službeni glasnik Grada Dubrovnika“, broj 17/16. i 15/19.) mijenja se članak 3. i glasi:

„Glede područja u kojem se javna površina nalazi i vremenskog roka korištenja, zakupnina se utvrđuje u slijedećim iznosima u kunama i eurima:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VRSTA OBJEKTA ZAKUPNINA P O D R U Č J E**

**I II III IV V VI VII**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KIOSCI mjesečno kuna po m2 297 - - 192,5 192,5 192,5 82,5

mjesečno eura po m2 39,42 25,55 25,55 25,55 10,95

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UGOST. STOLOVI mjesečno kuna po m2 308 253 187 132 110 82,5 55

I STOLICE mjesečno eura po m2 40,88 33,58 24,82 17,52 14,6 10,95 7,3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ŠTANDOVI, BANCI Za sezonu Gradonačelnik zaključkom utvrđuje

STOLIĆI, NAPRAVE, (cca. 01.04.-15.11.) početni iznos zakupnine u javnom natječaju

INFO/GASTRO PULTOVI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

STALAK ZA PRODAJU

BALONA,KOKICA,BOMBONA dnevno kuna po m2 275 220 - 220 110 110 110

(FESTA SV. VLAHA) dnevno eura po m2 36,5 29,2 29,2 14,6 14,6 14,6

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

GRAĐ. SKELA, dnevno kuna po m2 (>7 d.) 22 19,8 18,7 16,5 13,2 11 8,8

GRADILIŠTE dnevno eura po m2 (>7 d.) 2,92 2,63 2,48 2,19 1,75 1,46 1,17

mjesečno kuna po m2 220 198 187 165 132 110 88

mjesečno eura po m2 29,2 26,28 24,82 21,9 17,52 14,6 11,68

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PROMOTIVNE AKCIJE dnevno kuna po m2 550 440 385 330 220 110 77

dnevno eura po m2 73,0 58,4 51,1 43,8 29,2 14,6 10,22

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OSTALO dnevno/mjesečno Gradonačelnik utvrđuje zaključkom

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ŠTAND ZA IZBORNU dnevno kuna po kom. 110 55 55 55 55 55 55

PROMIDŽBU dnevno eura po kom. 14,6 7,30 7,30 7,30 7,30 7,30 7,30

BINA ZA PREDIZBORNI dnevno kuna po m2 44 22 22 22 22 22 22

SKUP dnevno eura po m2 5,84 2,92 2,92 2,92 2,92 2,92 2,92

Fiksni tečaj konverzije određen je na 7,53450 kuna za jedan euro. Razdoblje obveznog dvojnog iskazivanja je razdoblje od 05. rujna 2022. u 00:00 sati do 31. prosinca 2023. u 24:00 sati.

Članak 2.

Ova odluka stupa na snagu osmog dana od dana objave u „Službenom glasniku Grada Dubrovnika“, a primjenjivat će se od 1. siječnja 2023. godine.

KLASA: 363-05/15-01/310

URBROJ: 2117-1-09-22-11

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**175**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**Z A K LJ U Č A K**

**o razvoju i unapređenju projekta Dubrovačke kartice (Dubrovnik Card)**

1. Grad Dubrovnik pokrenuo je projekt „Dubrovačka kartica (Dubrovnik Card) Zaključkom Gradskog vijeća Grada Dubrovnika, Klasa: 612-01/10-02/14; Ur.broj: 2117/01-09-10-3; od 31. svibnja 2010. godine.
2. U okviru projekta Dubrovačka kartica (Dubrovnik Card) uvodi se Dubrovnik Pass, ulaznica koja omogućava posjet objektima kulturno-spomeničke baštine u vlasništvu Grada Dubrovnika, kao i posjet drugim objektima kojima se koriste ustanove u kulturi kojima je osnivač i suosnivač Grad Dubrovnik, posjet Gradskim zidinama te posjet i korištenje drugih objekata, kao i javnih usluga koje Grad Dubrovnik zajedno s pravnim osobama u svom većinskom vlasništvu, kao i drugim pravnim osobama te crkvenim zajednicama i drugim gradovima i općinama u Republici Hrvatskoj, može javno ponuditi.
3. Za nositelja projekta iz točke 1. ovog Zaključka određuje se Upravni odjel za kulturu i baštinu Grada Dubrovnika.
4. Prihodi ostvareni od prodaje Dubrovnik Pass-a su vlastiti prihodi Proračuna Grada Dubrovnika, osim ako ugovorom, odnosno sporazumom između Grada Dubrovnika i druge pravne osobe, crkvene zajednice ili drugog grada ili općine uključene u sadržaj Dubrovačke kartice, nije drugačije određeno.
5. Zadužuje se gradonačelnik Grada Dubrovnika imenovati povjerenstvo za praćenje projekta iz točke 1. ovog Zaključka od po jednog predstavnika Upravnog odjela za kulturu i baštinu Grada Dubrovnika, Upravnog odjela za proračun, financije i naplatu Grada Dubrovnika, Upravnog odjela za turizam, gospodarstvo i more Grada Dubrovnika, Turističke zajednice Grada Dubrovnika, Javne ustanove Dubrovački muzeji te dva predstavnika Gradskog vijeća Grada Dubrovnika.
6. Ovlašćuje se gradonačelnik Grada Dubrovnika, na prijedlog Povjerenstva, Zaključkom odrediti sadržaj i vrste Dubrovnik Pass-a.
7. Zadužuje se gradonačelnik Grada Dubrovnika dostaviti Gradskom vijeću Grada Dubrovnika na usvajanje prijedlog ugovora, odnosno sporazuma između Grada Dubrovnika i crkvene zajednice, druge općine, grada ili druge pravne osobe koja nije u većinskom vlasništvu Grada Dubrovnika ili kojoj Grad Dubrovnik nije osnivač, a čije su usluge uključene u sadržaj Dubrovnik Pass-a.
8. Gradonačelnik Grada Dubrovnika predlaže Gradskom vijeću Grada Dubrovnika na usvajanje svaku izmjenu cijene Dubrovnik Pass-a.
9. Za pružene usluge prodaje Dubrovnik Pass-a određuju se iznosi novčanih naknada kako slijedi:

* pravnim i fizičkim osobama registriranim za obavljanje gospodarske djelatnosti odobrava se novčani iznos naknade u visini 5% od cijene svakog Dubrovnik Pass-a prodanog na njihovom prodajnom mjestu,
* pravnim osobama u vlasništvu i suvlasništvu Grada Dubrovnika, a koji nisu proračunski korisnici Grada Dubrovnika, za namjensko ulaganje u projekte produljenja turističke sezone odobrava se novčani iznos naknade u visini 10% od cijene svakog Dubrovnik Pass-a prodanog na njihovom prodajnom mjestu,
* turističkim zajednicama i proračunskim korisnicima Grada Dubrovnika može se odobriti godišnja novčana naknada do 5.274,15 HRK / 700,00 EUR za pokriće troškova proizašlih iz pružanja usluge prodaje Dubrovnik Pass-a.

1. Stupanjem na snagu ovog Zaključka stavljaju se izvan snage: Zaključak Gradskog vijeća Grada Dubrovnika Klasa:612-01/10-02/14; Ur.broj:2117/01-09-15-16; Zaključak Gradskog vijeća Grada Dubrovnika Klasa:612-01/21-02/06; Ur.broj:2117/01-09-21-03; Zaključak Gradskog vijeća Grada Dubrovnika Klasa:612-01/21-02/06; Ur.broj:2117/01-09-22-06; Zaključak gradonačelnika Grada Dubrovnika Klasa:612-01/16-01/115; Ur.broj:2117/01-13-17-36; Zaključak gradonačelnika Grada Dubrovnika Klasa:612-01/16-01/115; Ur.broj:2117/01-01-18-39; i Zaključak gradonačelnika Grada Dubrovnika Klasa:612-01/16-01/115; Ur.broj:2117/01-01-19-41.
2. Svi akti doneseni na osnovu Zaključka Gradskog vijeća Grada Dubrovnika Klasa:612-01/10-02/14; Ur.broj:2117/01-09-15-16; Zaključka Gradskog vijeća Grada Dubrovnika Klasa:612-01/21-02/06; Ur.broj:2117/01-09-21-03; i Zaključka Gradskog vijeća Grada Dubrovnika Klasa:612-01/21-02/06; Ur.broj:2117/01-09-22-06; ostaju na snazi.
3. Ovaj zaključak stupa na snagu osmog dana od dana objave u „Službenom glasniku Grada Dubrovnika“ a primjenjuje se od 1. siječnja 2023. godine.

KLASA: 611-01/22-02/21

URBROJ: 2117-1-09-22-03

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**176**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**Z A K LJ U Č A K**

**o načinu i uvjetima sudjelovanja roditelja – korisnika usluga**

**u cijeni programa predškolskih ustanova Grada Dubrovnika**

Članak 1.

Ovim Zaključkom utvrđuju se način i uvjeti sudjelovanja roditelja, skrbnika, udomitelja –

korisnika usluga (u nastavku teksta: roditelj-korisnik usluga) u cijeni programa predškolskih

ustanova kojima je osnivač Grad Dubrovnik (u nastavku teksta: vrtić).

Članak 2.

Vrtić obavlja usluge predškolskog odgoja i obrazovanja te skrbi o djeci rane i predškolske dobi (u nastavku teksta: predškolski odgoj) ostvarivanjem sljedećih programa:

* Redovitog programa njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji se provodi kao:
* 10-satni program (cjelodnevni boravak)
* 5-satni program (poludnevni boravak)
* 3-satni program (kraći popodnevni boravak)

Pored redovitih programa iz stavka 1. ovog članka vrtić može provoditi i sljedeće programe:

* Alternativni odgojno-obrazovni program prema koncepciji Marije Montessori koji se provodi kao 10-satni program (cjelodnevni boravak)
* Cjelodnevni program ranog učenja stranih jezika
* Cjelodnevni program katoličkog vjerskog odgoja
* Program odgojno-obrazovnog rada s darovitom djecom koji se ostvaruje u okviru redovitog programa predškolskog odgoja (cjelodnevni boravak)
* Posebni program za djecu rane i predškolske dobi s teškoćama u razvoju koji se provodi kao 8-satni program
* Program predškole namijenjen djeci koja nisu obuhvaćena nekim od organiziranih oblika predškolskog odgoja i obrazovanja, a u godini prije polaska u osnovnu školu
* i druge programe verificirane od strane Ministarstva znanosti i obrazovanja.

Članak 3.

Program ranog i predškolskog odgoja organizira se tijekom pet radnih dana tjedno osim za vrijeme državnih praznika i blagdana.

Poslijepodnevni rad i rad subotom organizirat će se sukladno potrebama roditelja-korisnika usluga, a usluge mogu koristiti roditelji-korisnici usluga ukoliko zahtjevi poslodavca nalažu poslijepodnevni rad i rad subotom.

Poslijepodnevni rad i rad subotom organizira se ukoliko se prethodno prijavi najmanje 5 djece, a rad će se organizirati na lokaciji na kojoj su najmanji troškovi boravka djece.

Članak 4 .

Roditelj – korisnik usluga vrtića dužan je sudjelovati u ekonomskoj cijeni redovitih programa na način utvrđen ovim Zaključkom.

Članak 5.

Ekonomska cijena redovitih programa koja obuhvaća troškove smještaja djece utvrđene

Državnim pedagoškim standardom predškolskog odgoja i obrazovanja mjesečno po djetetu za pojedine programe iznosi:

- redoviti jaslički i vrtićki 10-satni program…………………………. 2.430,00 kn / 322,52 €

- poludnevni vrtićki 5-satni program………………………………… 1.215,00 kn / 161,26 €

- kraći vrtićki popodnevni 3-satni program…………………………. 730,00 kn / 96,89 €

*Fiksni tečaj: 7,53450*

Budući je ekonomska cijena promjenjiva utvrđivat će se svake godine u Programu javnih

potreba u predškolskom odgoju Grada Dubrovnika.

Članak 6.

Roditelji – korisnici usluga vrtića s prebivalištem na području Grada Dubrovnika dužni su

sudjelovati u cijeni programa dječjih vrtića i jaslica koje ostvaruje njihovo dijete ovisno o vrsti i trajanju programa te socijalnom i imovnom statusu obitelji korisnika usluga. Visina novčanog udjela za korisnike usluga redovitog jasličkog i vrtićkog 10-satnog programa utvrđuje se ovisno o mjesečnom dohotku po članu kućanstva, a za ostale programe cijena je jedinstvena za sve korisnike usluga.

Članak 7.

Udio u cijeni programa predškolskog odgoja koju plaćaju roditelji – korisnici usluga vrtića i jaslica određuje se prema programima kako slijedi:

**A) Redoviti jaslički i vrtićki 10-satni program**

Dohodak po članu kućanstva (mjesečno) Udio u cijeni programa (mjesečno)

do 1/4 prosječne isplaćene neto plaće

u RH u prethodnoj godini (za razdoblje I-XII) 250,00 kn/33,18 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

od 1/4 do 1/3 prosječne isplaćene neto plaće

u RH u prethodnoj godini (za razdoblje I-XII) 350,00 kn/46,45 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

od 1/3 do 1/2 prosječne isplaćene neto plaće

u RH u prethodnoj godini (za razdoblje I-XII) 450,00 kn/59,73 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

više od 1/2 prosječne isplaćene neto plaće

u RH u prethodnoj godini (za razdoblje I-XII) 550,00 kn/73,00 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**B) Kraći vrtićki popodnevni** Udio u cijeni programa (mjesečno)

3-satni program 250,00 kn/33,18 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**C) Vrtićki 5-satni program** Udio u cijeni programa (mjesečno)

150,00 kn/19,91 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**D) Posebni program za djecu rane i** Udio u cijeni programa (mjesečno)

**predškolske dobi s teškoćama u razvoju** 550,00 kn/73,00 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Posebni programi iz članka 2. stavka 2. ovog Zaključka, kao što su posebni cjelodnevni i

alternativni, poludnevni, kraći i drugi programi koji obogaćuju ponudu redovitih programa

naplaćuju se dodatno. Odluku o cijeni posebnih programa donosi upravno vijeće dječjih vrtića, a iznosi za cjelodnevne i alternativne programe do 500,00 kn/66,36 € mjesečno, a za

kraće programe do 300,00 kn/39,82 € mjesečno. Posebni programi provode se od 1. rujna

do 30. lipnja.

Odgojne skupine posebnih programa formiraju se sukladno interesima roditelja, a

organiziraju se ako se prijavi dovoljan broj polaznika propisan Državnim pedagoškim standardom.

Dodatna uplata roditelja-korisnika usluga za navedene programe može se koristiti za

stimulaciju radnika koji sudjeluju u praćenju, organizaciji i izvedbi tih programa, najviše do 50 % ukupno uplaćenih sredstava, a ostalo za poboljšanje materijalnih uvjeta rada i stručno usavršavanje. Korištenje ovih sredstava utvrđuje se odlukom upravnog vijeća ustanove.

Roditelji-korisnici usluga ne sudjeluju u cijeni Programa predškole.

Članak 8.

Dohodak po članu kućanstva iz članka 7. točke A) ovog Zaključka utvrđuje se na osnovu

potvrde o ukupnom prihodu za članove zajedničkog kućanstva za prethodnu godinu koju

izdaje Ministarstvo financija RH-Porezna uprava Dubrovnik, uz priloženu izjavu o broju

članova zajedničkog kućanstva.

Pod članovima zajedničkog kućanstva u smislu ovog Zaključka smatraju se samo roditelji i

djeca.

Prosječna mjesečna isplaćena neto plaća u RH utvrđuje se prema Priopćenju Državnog

zavoda za statistiku RH.

Članak 9.

Roditelji – korisnici usluga vrtića dužni su dostaviti potvrdu iz članka 8. ovog Zaključka

prilikom upisa djeteta u vrtić zajedno sa upisnom dokumentacijom, a ostali do 30. lipnja tekuće godine za određivanje udjela u cijeni programa mjesečno od 1. rujna.

Roditelj – korisnik usluge koji ne dostavi potvrdu iz članka 8. ovog Zaključka u roku iz

prethodnog stavka, plaćat će najvišu cijenu programa iz članka 7. točke A) Zaključka.

Članak 10.

Od obveze plaćanja cijene programa iz članka 7. točke A), B), C) i D) ovog Zaključka, na traženje roditelja – korisnika usluga, oslobađaju se u cijelosti:

* djeca bez oba roditelja,
* djeca roditelja invalida s utvrđenim stupnjem invaliditeta od 90% i više,
* djeca koja u tijeku pedagoške godine obole od teških bolesti koja zahtjeva hospitalizaciju i dugotrajno bolničko liječenje (onkološke ili teže operacije i sl.) ili djeca koja se u tijeku pedagoške godine nađu u iznimno teškoj situaciji, o čemu odluku donosi Upravno vijeće vrtića uz prethodnu suglasnost Upravnog odjela za obrazovanje, šport, socijalnu skrb i civilno društvo.

Članak 11.

Status iz članka 10. ovog Zaključka dokazuje se:

* rješenjem nadležne službe o starateljstvu,
* pravomoćnim rješenjem ovlaštenog Povjerenstva za utvrđivanje stupnja trajnog invaliditeta
* drugom dokumentacijom sukladno odluci upravnog vijeća ustanove.

Članak 12.

Na traženje roditelja – korisnika usluga vrtića cijena svih programa utvrđena prema članku 7. točke A), B) C) i D) ovog Zaključka umanjuje se za sljedeće kategorije korisnika:

* za djecu roditelja invalida s utvrđenim stupnjem trajnog invaliditeta

od 50%-80% ...... ……………………………………………………….. ……………. 10%

* za djecu s teškoćama u razvoju ………….……………………………………........ 30%
* za djecu s teškoćama u razvoju koja odlukom stručne službe vrtića

pohađaju vrtić po skraćenom programu …………………………………………… 60%

* za djecu korisnika prava na stalnu pomoć ………………………………….......... 70%
* za djecu samohranih roditelja ..…..…………………………………………………. 10%

(samohranim roditeljem smatra se roditelj koji nije u braku i ne živi u

izvanbračnoj zajednici, a sam skrbi i uzdržava svoje dijete)

* roditelji s dvoje i više djece u vrtiću:

- za drugo dijete ………………..…………………………………………...........….. 50%

- za treće dijete ………………..………………………………….………………… 100%

- obitelji s četvero i više djece, za dijete koje pohađa vrtić ………………..…….. 30%

* djeca štićenici Doma za djecu i mlađe punoljetne osobe Maslina Dubrovnik ….. 70%

od najniže cijene programa iz članka 7. točke A) ili B) ovog Zaključka.

Članak 13.

Status iz podstavaka 1. do 7. članka 12. ovog Zaključka dokazuje se:

* pravomoćnim rješenjem ovlaštenog Povjerenstva za utvrđivanje stupnja trajnog

invaliditeta,

* pravomoćnim rješenjem nadležne službe za skrb o djeci s razvojnim teškoćama o

kategorizaciji djeteta,

* nalazom/potvrdom doktora specijalista s navedenom dijagnozom bolesti,
* pravomoćnim rješenjem nadležne službe o pravu na stalnu pomoć,
* rodnim listom djeteta odnosno presudom o razvodu i potpisanom izjavom da drugi

roditelj ne pridonosi za uzdržavanje djeteta,

* potvrdom o upisu djece u predškolsku ustanovu,
* rodnim listovima za svu djecu koja su na skrbi roditelja,
* zahtjevom Doma za djecu i mlađe punoljetne osobe Maslina Dubrovnik.

Podnositelj zahtjeva za umanjenje cijene dužan je uz zahtjev obvezno priložiti tražene

isprave iz prethodnoga stavka, u protivnom zahtjev će se odbaciti kao nepotpun.

Zahtjev za umanjenje cijene može se podnijeti i tijekom pedagoške godine ukoliko se kod korisnika steknu neki od uvjeta iz članka 12. ovog Zaključka.

Članak 14.

Ukoliko se kod korisnika steknu uvjeti za umanjenje cijene po više osnova iz članka 12. ovog Zaključka umanjenje cijene može se ostvariti samo po jednom osnovu koji je za korisnika najpovoljniji.

Članak 15.

Roditelj – korisnik usluga čije dijete ne ostvaruje program zbog bolesti 20 radnih dana i više plaća 50% cijene utvrđenoga programa iz točke A), B), C) i D) za svaki dan bolovanja.

O izostanku djeteta iz jaslica odnosno vrtića zbog bolesti korisnik usluge obvezan je izvijestiti vrtić u roku 5 dana od početka bolesti. Bolovanje djeteta dokazuje se liječničkom potvrdom o nadnevku početka i završetka bolovanja.

Članak 16.

Roditelj – korisnik usluga vrtića ima pravo na umanjenje cijene plaćanja za 50 % ako dijete ne koristi uslugu vrtića zbog korištenja godišnjeg odmora roditelja, u ukupnom trajanju od 30 dana (1 mjesec) bilo kada tijekom godine.

Roditelj – korisnik usluga vrtića ima pravo na oslobađanje plaćanja usluga vrtića u punom iznosu ukoliko dijete ne koristi uslugu vrtića tijekom ljetnih mjeseci (od 1. srpnja do 31. kolovoza), za predmetne mjesece.

Ako korisnik koristi pravo na umanjenje cijene sukladno stavku 1. ove točke nema pravo na oslobađanje plaćanja usluga vrtića sukladno stavku 2. ove točke i obratno.

Članak 16.a.

Upravno vijeće vrtića, na prijedlog ravnatelja, a sukladno važećim propisima i mišljenjima nadležnih tijela može donijeti odluku o izvanrednim okolnostima (elementarne nepogode, epidemije i sl.) u kojem slučaju je djeci onemogućeno pohađanje vrtića, a roditelji – korisnici usluga ostvaruju pravo na smanjenje cijene.

Odluku o izvanrednim okolnostima i iznos umanjenja cijene donosi upravno vijeće vrtića uz prethodnu suglasnost gradonačelnika sukladno stavku 1. ove točke.

Članak 17.

Vrtić će otkazati pružanje usluge roditelju – korisniku usluge koji ne izvrši obvezu plaćanja u roku od 60 dana od dana dospijeća obveze, a potraživanje će se naplatiti putem suda.

Članak 18.

Ukoliko jedan ili oba roditelja – korisnika usluga nemaju stalno prebivalište na području

Grada Dubrovnika, a koriste jedan od programa iz članka 5. ovog Zaključka, plaćaju punu

cijenu programa koji koriste.

U iznimnim slučajevima i na pisanu zamolbu roditelja – korisnika usluga programa iz članka

5. ovog Zaključka, upravno vijeće vrtića može odrediti cijenu programa iz članka 7. točke

A), B), C) i D) ovog Zaključka djetetu kojemu jedan ili oba roditelja nemaju stalno

prebivalište na području Grada Dubrovnika.

Članak 19.

Ukoliko su jedan ili oba roditelja stranci s odobrenim privremenim boravkom na području

Grada Dubrovnika, što se dokazuje potvrdom Policijske uprave Dubrovačko-neretvanske, a

dijete koristi program iz članka 5. ovog Zaključka za korištenje programa plaćat će cijenu

programa iz članka 7. ovog Zaključka.

Članak 20.

Stupanjem na snagu ovog Zaključka prestaje vrijediti Zaključak o načinu i uvjetima

sudjelovanja roditelja-korisnika usluga u cijeni programa dječjih vrtića i jaslica u vlasništvu

Grada Dubrovnika KLASA : 601-01/15-01/18,. URBROJ: 2117/01-09-15-6, od 26. kolovoza

2015. i Zaključak o izmjenama i dopunama Zaključka o načinu i uvjetima sudjelovanja

roditelja-korisnika usluga u cijeni programa dječjih vrtića i jaslica u vlasništvu Grada

Dubrovnika KLASA: 601-01/18-01/18, URBROJ: 2117/01-09-18-03 od 6. srpnja 2018.

Članak 21.

Ovaj zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 601-01/22-02/05

URBROJ: 2117-1-09-22-04

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**177**

Na temelju članka 4. stavak 2. Odluke o uvjetima i načinu provedbe javnih natječaja iz područja prostornog uređenja („Službeni glasnik Grada Dubrovnika“, broj 14/15) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 16. sjednici, održanoj 1. prosinca 2022., donijelo je

**Z A K L J U Č A K**

Članak 1.

Imenuje se Povjerenstvo za verifikaciju Programa za provedbu urbanističko-arhitektonskog natječaja za idejno rešenje Pastoralnog centra Svete Obitelji – Nova Mokošica u sastavu:

1. Božo Benić, pročelnik Upravnog odjela za urbanizam, prostorno planiranje i zaštitu okoliša Grada Dubrovnika
2. Ivana Brnin, pročelnica Upravnog odjela za poslove gradonačelnika
3. Paula Pikunić Vugdelija, pročelnica Upravnog odjela za izgradnju i upravljanje projektima
4. Lukša Radić, Društvo arhitekata Dubrovnik
5. don Ivica Pervan, generalni vikar Dubrovačke biskupije
6. don Marinko Šljivić, župnik Župe Svete Obitelji – Nova Mokošica
7. prof. dr. sc. don Ivica Žižić, Katolički bogoslovni fakultet Sveučilišta u Splitu

Članak 2.

Administrativno-tehničke poslove za Povjerenstvo iz članka 1. Ovog Zaključka obavlja Upravni odjel za urbanizam, prostorno planiranje i zaštitu okoliša Grada Dubrovnika.

Članak 3.

Ovaj zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 350-01/22-01/17

URBROJ: 2117-1-09-22-4

Dubrovnik, 1. prosinca 2022.

Predsjednik Gradskog vijeća

**mr. sc. Marko Potrebica**, v. r.

----------------------------------------

**GRADONAČELNIK**

**178**

Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11.,4/18., 96/18. i 112/19.), te sukladno Proračunu Grada Dubrovnika za 2022. godinu („Službeni glasnik Grada Dubrovnika“ broj 23/21.), Gradonačelnik Grada Dubrovnika donosi

**IZMJENE I DOPUNE PLANA PRIJMA U SLUŽBU U UPRAVNA TIJELA**

**GRADA DUBROVNIKA ZA 2022. GODINU**

Točka 1.

U Planu prijma u službu u upravna tijela Grada Dubrovnika za 2022. godinu („Službeni glasnik Grada Dubrovnika“, broj 1/22, 3/22., 8/22., 13/22. i 16/22.), u članku 5. dodaje se:

* 1 vježbenik/ca sveučilišni prvostupnik struke ili stručni prvostupnik međunarodnih odnosa i diplomacije ili pravne ili ekonomske struke na radno mjesto viši referent I u Upravni odjel za poslove gradonačelnika.

Točka 3.

Ove izmjene i dopune Plana prijma objavit će se u „Službenom glasniku Grada Dubrovnika“ te na oglasnoj ploči Grada Dubrovnika.

Točka 4.

Ovaj Plan stupa na snagu danom donošenja.

KLASA:112-01/22-01/02

URBROJ:2117-1-01-22-23

Dubrovnik, 02. prosinca 2022.

Gradonačelnik:

**Mato Franković**, v. r.

------------------------------

**179**

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11., 4/18., 96/18. i 112/19.), na prijedlog pročelnika Upravnog odjela za proračun, financije i naplatu, a nakon savjetovanja sa sindikalnim povjerenikom sukladno članku 150., a u svezi s člankom 153. stavak 3. Zakona o radu („Narodne novine“, broj 93/14., 127/17. i 98/19.), gradonačelnik Grada Dubrovnika donosi

**PRAVILNIK**

**O IZMJENAMA I DOPUNAMA PRAVILNIKA O UNUTARNJEM REDU**

**GRADSKE UPRAVE**

Članak 1.

Pravilnik o unutarnjem redu gradske uprave Grada Dubrovnika („Službeni glasnik Grada Dubrovnika“, broj 21/17., 1/18., 4/18., 8/18., 12/18., 13/18., 14/18., 21/18., 26/18., 8/19., 9/19., 14/19., 17/19., 1/20., 5/20., 11/20., 15/20., 1/21., 3/21., 4/21., 11/21., 12/21., 15/21., 19/21., 25/21., 7/22. i 11/22.) mijenja se na način:

u članku 23. u sistematizaciji radnih mjesta Upravnog odjela za proračun, financije i naplatu otvara se novo radno mjesto rednog broja 3.5.1. Viši stručni suradnik I.

Nastavno u tekstu je tabelarni prikaz izmjene sistematizacije radnih mjesta Upravnog odjela za proračun, financije i naplatu.

Članak 2.

Ovaj pravilnik stupa na snagu osmog dana od dana objave u „Službenom glasniku Grada Dubrovnika“.

Ovaj Pravilnik objaviti će se i na oglasnoj ploči Grada Dubrovnika.

KLASA: 023-05/18-01/01

URBROJ: 2117-1-01-22-179

Dubrovnik, 02. prosinca 2022.

Gradonačelnik:

**Mato Franković**, v. r.

------------------------------

1. **Upravni odjel za proračun, financije i naplatu**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| BROJ RADNOG MJESTA | NAZIV RADNOG MJESTA | | KATEGORIJA | POTKATEGORIJA | RAZINA | KLASIFIKACIJSKI RANG | NAZIV UNUTARNJE USTROJSTVENE JEDINICE | | BROJ IZVRŠITELJA |
| **3.5.1.** | **Viši stručni suradnik I** | | **II.** | **Viši stručni suradnik** | **-** | **6.** | **ODSJEK ZA RAČUNOVODSTVO I PRORAČUN** | | **1** |
| **Opis poslova radnog mjesta** | | | | | | | | | |
| **Opis poslova i zadataka** | | | | | | | | **Približni postotak vremena potreban za obavljanje pojedinog posla** | |
| Sudjelovanje u izradi izviješća o financijskom poslovanju, obavlja stručne poslove vezane za financijsko-planske i računovodstvene poslove iz nadležnosti odsjeka, proučavanje i stručna obrada složenijih pitanja i problema iz nadležnosti odsjeka, suradnja u pripremi polugodišnjeg i godišnjeg izvještaja o izvršenju proračuna. | | | | | | | | 35% | |
| Sudjelovanje u izradi akata iz djelokruga odsjeka, izrada nacrta plansko-financijskih dokumenata proračuna i njihovih izmjena u tijeku godine, usmjeravanje i koordinacija pripreme kriterija za financiranje pojedinih programa sa upravnim odjelima. | | | | | | | | 30% | |
| Pripremne radnje za tromjesečna, trogodišnja i godišnja izvješća. Knjiženje ulaznih, izlaznih i internih poslovnih isprava gradskog proračuna, obračun PDV-a, drugog dohotka, usklađivanje knjige dobavljača s glavnom knjigom i poslovi u svezi s obračunom i isplatom plaće. | | | | | | | | 25% | |
| Drugi poslovi po nalogu voditelja odsjek i pročelnika. | | | | | | | | 10% | |
| **Opis razine standardnih mjerila za klasifikaciju radnih mjesta** | | | | | | | | | |
| **Potrebno stručno znanje:** | | magistar struke ili stručni specijalist ekonomske struke, najmanje jedna godina radnog iskustva na odgovarajućim poslovima, položen državni ispit, poznavanje rada na računalu, poznavanje jednog svjetskog jezika | | | | | | | |
| **Stupanj složenosti poslova:** | | Stupanj složenosti uključuje stalne složenije stručne poslove unutar upravnog tijela | | | | | | | |
| **Stupanj samostalnosti:** | | Stupanj samostalnosti uključuje obavljanje poslova uz redoviti nadzor i povremene upute nadređenog službenika u pojedinim poslovima | | | | | | | |
| **Stupanj odgovornosti:** | | Stupanj odgovornosti uključuje odgovornost za materijalne resurse s kojima službenik radi te pravilnu primjenu utvrđenih postupaka i metoda rada | | | | | | | |
| **Stupanj učestalosti stručnih komunikacija:** | | Stupanj stručnih komunikacija uključuje komunikaciju unutar nižih unutarnjih ustrojstvenih jedinica te povremenu komunikaciju izvan upravnog tijela u svrhu prikupljanja ili razmjene informacija | | | | | | | |